Job opportunities in the Navy; 400 vacancies in the Metric Recruitment category; 21,700- $ 69,100 in salary; Application deadline: November 28 | നേവിയില് തൊഴിലവസരം ; മെട്രിക് റിക്രൂട്ട് വിഭാഗത്തില് 400 ഒഴിവുകൾ ; 21,700- 69,100 രൂപ നിരക്കില് ശമ്പളം; അപേക്ഷ സ്വീകരിക്കുന്ന അവസാന തീയതി: നവംബര് 28 - Malayalivartha.com Widgets Magazine\n22 NOVEMBER 2019 01:29 PM IST\nമെട്രിക് റിക്രൂട്ട് വിഭാഗത്തിലേക്ക് സെയിലര്‍മാരാകാന് അപേക്ഷകൾ അയക്കാം. ഷെഫ്, സ്റ്റ്യുവാര്‍ഡ്, ഹൈജീനിസ്റ്റ് തസ്തികകളിലേക്കാണ് നിയമനംനടത്തുന്നത്. 400 ഒഴിവുകലാണുള്ളത്. എം.ആര്.-ഒക്ടോബര് 2020 ബാച്ചിലേക്കാണ് പ്രവേശനം. അവിവാഹിതരായ പുരുഷന്മാര് മാത്രം അപേക്ഷിച്ചാല് മതി. ഓണ്‍ലൈന് അപേക്ഷ സ്വീകരിക്കുന്ന അവസാന തീയതി: നവംബര് 28.\nഅപേക്ഷകരുടെ പ്രായം 2000 ഒക്ടോബര് 1-നും 2003 സെപ്റ്റംബര് 30-നും ഇടയില് ജനിച്ചവരായിരിക്കണം (രണ്ട് തീയതികളും ഉള്‍പ്പെടെ). അപേക്ഷകരുടെ യോഗ്യത:1. ഷെഫ്: പത്താക്ലാസ്. 2. സ്റ്റ്യുവാഡ്: പത്താംക്ലാസ്. ഓഫീസേഴ്സ് മെസില് ഭക്ഷണവിതരണം, ഹൗസ്‌കീപ്പിങ് എന്നിവയായിരിക്കും ജോലി. 3. ഹൈജീനിസ്റ്റ്: പത്താംക്ലാസ്. ശുചിമുറിയുള്‍പ്പെടെയുള്ള പ്രദേശങ്ങള് വൃത്തിയാക്കലായിരിക്കും ജോലി.പരിശീലനകാലത്ത് പ്രതിമാസം 14,600 രൂപ സ്‌റ്റൈപ്പെന്‍ഡ് ലഭിക്കും. പരിശീലനം പൂര്‍ത്തിയാക്കി സര്‍വീസില് കയറുന്നവര്‍ക്ക് 21,700- 69,100 രൂപ നിരക്കില് ശമ്പളവും മറ്റ് ആനുകൂല്യങ്ങളും ലകിട്ടും. മാസ്റ്റര് ചീഫ് പെറ്റി ഓഫീസര് വരെ ഉയരാവുന്ന തസ്തികയാണിത്.\nകംപ്യൂട്ടര് അധിഷ്ഠിത എഴുത്തുപരീക്ഷ, കായികക്ഷമതാപരീക്ഷ, വൈദ്യപരിശോധന എന്നിവയുയുടെ അടിസ്ഥാനത്തിൽ തിരഞ്ഞെടുപ്പ് നടത്തും. എഴുത്ത് പരീക്ഷയുടെ ഫലം മുപ്പത് ദിവസത്തിനുള്ളില് അറിയാൻ കഴിയും. തുടര്‍ന്ന് നടക്കുന്ന കായികക്ഷമതാപരീക്ഷയ്ക്കും വൈദ്യപരിശോധനയ്ക്കുമായി രണ്ടു ദിവസം വേണ്ടി വരും. ഇംഗ്ലീഷിലോ ഹിന്ദിയിലോ പരീക്ഷ എഴുതാവുന്നതാണ്. ഇംഗ്ലീഷ്, മാത്തമാറ്റിക്സ്, സയന്‍സ്, ജനറല് നോളജ് എന്നിവയായിരിക്കും അരമണിക്കൂര് നേരത്തെ എഴുത്തുപരീക്ഷയിലെ വിഷയങ്ങള്. 2020 ഫെബ്രുവരിയിലായിരിക്കും എഴുത്തുപരീക്ഷ നടക്കുന്നത് . എഴുത്തുപരീക്ഷയ്ക്കുള്ള അഡ്മിറ്റ് കാര്‍ഡ് പരീക്ഷയ്ക്ക് ഒരാഴ്ച മുന്‍പ് നേവി വെബ്സൈറ്റില് നിന്ന് ഡൗണ്‍ലോഡ്‌ചെയ്‌തെടുക്കാം. അഡ്മിറ്റ് കാര്‍ഡ് തപാലില് അയയ്ക്കില്ല. കായികക്ഷമതാപരീക്ഷ:7മിനിറ്റില് 1.6 കി.മീറ്റര് ദൂരം പിന്നിടാന് സാധിക്കണം. 20 സ്‌ക്വാട് അപ്, 10 പുഷ് അപ് എന്നിവയുമുണ്ടാകും.\nശാരീരികയോഗ്യത: കുറഞ്ഞ ഉയരം 157 സെ.മീ., ഉയരത്തിന് ആനുപാതികമായ തൂക്കം. നെഞ്ചളവ്5സെ.മീ. വികസിപ്പിക്കാന് സാധിക്കണം. മുട്ടുതട്ട്, പരന്ന കാല്‍പ്പാദം, വെരിക്കോസ് വെയിന്, ഹൃദ്രോഗങ്ങള്, ചെവിയില് അണുബാധ, വര്‍ണാന്ധത എന്നിവ പാടില്ല. അപേക്ഷാഫീസ്: 215 രൂപ. നെറ്റ് ബാങ്കിങ് അല്ലെങ്കില് ക്രെഡിറ്റ്/ഡെബിറ്റ് കാര്‍ഡ് ഉപയോഗിച്ച് ഓണ്‍ലൈനായി വേണം ഫീസ് അടയ്ക്കാന്. എസ്.സി., എസ്.ടി. വിഭാഗക്കാര്‍ക്ക് അപേക്ഷാഫീസില്ല. അപേക്ഷിക്കേണ്ട വിധം: www.joinindiannavy.gov.in എന്ന വെബ്സൈറ്റ് വഴി ഓണ്‍ലൈനായിവേണം അപേക്ഷിക്കാന്.\nട്രെന്റായി സുജാതയുടെ പാദസരം... 'സൂഫിയും സുജാതയും' പാദസരങ്ങള് ട്രെന്റാവുന്നതിന്റെ വിശേഷങ്ങള് സോഷ്യല് മീഡിയയില് പങ്കുവച്ച് നിര്‍മ്മാതാവ് (4 hours ago)\nഅങ്ങനെ പലരും വന്ന കൂട്ടത്തിൽ എന്നെ കണ്ടാ ഫോട്ടോ അക്കാലത്തു സന്ദീപ് ഫെയിസ്‍ബുക്കിൽ ഇട്ടിരുന്നു; വളരെ അടുപ്പമുള്ളവരുടെതാണ് ഫെയ്സ്ബുക്ക് കവര്‍ഫോട്ടോ ആക്കുക, ആ നിലയ്ക്ക് സ്‌പീക്കറാണ് സന്ദീപിന്റെ സുഹൃത്ത (4 hours ago)\nപൂന്തുറയിലേക്ക് ആര്‍ക്കും പ്രവേശനമില്ല... അനാവശ്യമായി പുറത്തിറങ്ങിയാല് പിടികൂടി കേസെടുത്ത് ദൂരെ സ്ഥലങ്ങളിലെ ക്വാറന്റൈന് സെന്ററുകളിലാക്കുമെന്നാണ് മുന്നറിയിപ്പ് (4 hours ago)\nസന്ദീപ് നായര് ബി.ജെ.പി യുടെ പ്രധാന പ്രവര്‍ത്തകൻ; വാദങ്ങൾ തള്ളി സി പി എം ജില്ലാ സെക്രട്ടറി ആനാവൂര് നാഗപ്പന് (5 hours ago)\nആരോപണങ്ങള്‍ക്ക് മറുപടിയുമായി ഗീതു മോഹന്‍ദാസ് (5 hours ago)\nചൈനയുടെ കണക്ക് പുറത്തുവന്നതിലും കൂടുതൽ; വെളിപ്പെടുത്തലുമായി ചൈനീസ് മുന് പട്ടാള ഉദ്യോഗസ്ഥന്റെ മകൻ (5 hours ago)\nതെന്നിന്ത്യന് താരം സുശീല് ഗൗഡയെ മരിച്ച നിലയില് കണ്ടെത്തി (6 hours ago)\nചെറുപ്പത്തിൽ പ്രേതത്തെ കണ്ടിട്ടുണ്ട് ; വീണിട്ടുണ്ടെങ്കിൽ മരിച്ചിട്ടുണ്ടാകുമെന്ന് എനിക്ക് ഉറപ്പായിരുന്നു; അനുഭവം വെളിപ്പെടുത്തി ഗാംഗുലി (6 hours ago)\nഗാന്ധി കുടുംബത്തിന് കീഴില് പ്രവര്‍ത്തിക്കുന്ന ട്രസ്റ്റുകള്‍ക്കെതിരെ സാമ്പത്തിക തിരിമറിയില് കേന്ദ്ര സര്‍ക്കാര് അന്വേഷണം (6 hours ago)\nഞാൻ മോദിക്കൊപ്പം, പ്രധാനമന്ത്രി മറുപടി പറയണം ; പ്രധാനമന്ത്രിക്കെതിരെ പരിഹാസവുമായി കോൺഗ്രസ് നേതാവ് ശശി തരൂർ (6 hours ago)


നടന് വെട്ടൂര് പുരുഷന് അന്തരിച്ചു - ഇ വാർത്ത | evartha\nഉയരക്കുറവു കൊണ്ട് സിനിമയില് ശ്രദ്ധേയനായ നടന് വെട്ടൂര് പുരുഷന് അന്തരിച്ചു. 70 വയസായിരുന്നു. വാര്‍ധക്യസഹജമായ അസുഖങ്ങളെത്തുടര്‍ന്ന് ഏറെ നാളായി ചികിത്സയിലായിരുന്നു. തിരുവനന്തപുരത്ത് വെച്ചാണ് മരണം സംഭവിച്ചത്.\nഅദ്ഭുത ദ്വീപ്, കാവടിയാട്ടം, സൂര്യവനം, ഇതാ ഇന്നു മുതല്, നാരദന് കേരളത്തില്, വീണ്ടും, മൂന്നു മാസങ്ങള്‍ക്ക് മുമ്പ്, രഘുവംശം തുടങ്ങി നിരവധി ചിത്രങ്ങളില് അഭിനയിച്ചിട്ടുണ്ട്. സീരിയലുകളിലും അദ്ദേഹം വേഷമിട്ടു.\n1974 ല് പുറത്തിറങ്ങിയ നടീനടന്മാരെ ആവശ്യമുണ്ട് എന്ന ചിത്രത്തിലൂടെയാണ് വെട്ടൂര് പുരുഷന് സിനിമ രംഗത്തേക്ക് എത്തിയത്. അദ്ഭുത ദ്വീപാണ് അവസാനം അഭിനയിച്ച ചിത്രം.


പാക് ക്രിക്കറ്റ് താരം ഉമർ അക്മല് കൊല്ലപ്പെട്ടെന്ന് വ്യാജവാർത്ത - Oneindia Malayalam\nPublished : November 30, 2017, 10:20\nതാൻ മരിച്ചുവെന്ന വാർത്ത സോഷ്യല് മീഡിയയിലൂടെ പ്രചരിക്കുന്നതിനിടെ ജീവിച്ചിരിപ്പുണ്ടെന്ന് വ്യക്തമാക്കി പാക് ക്രിക്കറ്റ് താരം ഉമർ അക്മല്. തൻറെ ഔദ്യോഗിക ട്വിറ്റർ അക്കൌണ്ടിലൂടെയാണ് ഉമർ രംഗത്തെത്തിയത്. ദൈവത്തിൻ സ്തുതി, താൻ സുരക്ഷിതനാണ്. ലാഹോറില് സുഖമായിരിക്കുന്നു. സോഷ്യല് മീഡിയയില് വരുന്ന വാർത്തകളെല്ലാം വ്യാജമാണ്. നാഷണല് ട്വൻറി കപ്പിൻറെ സെഫിഫൈനലില് കളിക്കാനുള്ള തയ്യാറെടുപ്പിലാണിപ്പോള്. സംഗതി കൈവിടുമെന്ന് തോന്നിയപ്പോഴാണ് താരം തന്നെ നേരിട്ട് വിശദീകരണം നല്‍കിയത്.സര്‍ക്കാര് വിരുദ്ധ പ്രക്ഷോഭം ശക്തിപ്പെട്ട സാഹചര്യത്തില് നേരത്തെ ക്രിക്കറ്റ് മല്‍സരം മാറ്റിവച്ചിരുന്നു. ഇതും ഉമര് അക്മല് മരിച്ചെന്ന വാര്‍ത്തയുടെ പ്രചാരണത്തിന് കരുത്തേകി. കളി മാറ്റിവെയ്ക്കാന് കാരണം സുരക്ഷയുമായി ബന്ധപ്പെട്ടാണെന്ന് പോലീസ് ഓഫീസര്‍മാരും വ്യക്തമാക്കി.


ട്രെയിൻ ഓടിയടുക്കുന്നതിനിടെ ഒരാൾ പാളത്തിൽ കിടന്നു, എമർജൻസി ബ്രേക്കിട്ട് എഞ്ചിൻ ഡ്രൈവർ | Man lying on the tracks while the train was running emergency brake engine driver\nട്രെയിൻ ഓടിയടുക്കുന്നതിനിടെ ഒരാൾ പാളത്തിൽ കിടന്നു, എമർജൻസി ബ്രേക്കിട്ട് എഞ്ചിൻ ഡ്രൈവർ\nറെയിൽവേ ട്രാക്കിൽ കിടന്നയാളെ രക്ഷിക്കാൻ എമർജൻസി ബ്രേക്കിട്ട് ട്രെയിൻ നിർത്തി. എഞ്ചിൻ ഡ്രൈവറുടെ സമയോചിത ഇടപെടൽ ഒരു ജീവന് രക്ഷയായി.\nKerala, First Published Jan 3, 2022, 10:14 PM IST\nമുംബൈ: റെയിൽവേ ട്രാക്കിൽ (Railway track) കിടന്നയാളെ രക്ഷിക്കാൻ എമർജൻസി ബ്രേക്കിട്ട് ട്രെയിൻ (Train) നിർത്തി. എഞ്ചിൻ ഡ്രൈവറുടെ (Engine Diver) സമയോചിത ഇടപെടൽ ഒരു ജീവന് രക്ഷയായി. മുംബൈയിലാണ് സംഭവം. സംഭവത്തിന്റെ വീഡിയോ റെയില്‍വേ സാമൂഹ്യമാധ്യമങ്ങളില് പോസ്റ്റ് ചെയ്തിട്ടുണ്ട്.\nസബര്‍ബണ് റെയില്‍വേ നെറ്റ്‌വര്‍ക്കിലെ സേവ്‌രി സ്റ്റേഷനിലാണ് യുവാവ് ട്രെയിനിന് മുന്നിൽ കിടന്നത്. ദൂരെ നിന്ന് ട്രെയിൻ വരുമ്പോൾ തന്നെ ഒരാള് പാളത്തിലൂടെ അലയുന്നുണ്ടായിരുന്നു. ട്രെയിന് മുന്നോട്ട് അടുക്കുന്നതിനിടെ ഇയാൾ ടാക്കിൽ കിടന്നു.\nഇതോടെയാണ് ലോക്കോ പൈലറ്റ് എമര്‍ജന്‍സി ബ്രേക്കിട്ടത്. ഇയാള് കിടക്കുന്നതിന്റെ തൊട്ടടുത്തുവരെ എത്തിയാണ് ട്രെയിന് നിന്നത്. ട്രെയിന് നിന്നതോടെ ആര്‍പിഎഫ് ഉദ്യോഗസ്ഥര് അതിവേഗമെത്തി ഇയാളെ മാറ്റി. ഇതെല്ലാം ദൃശ്യങ്ങളിൽ വ്യക്തമാണ്.\nഞായറാഴ്ച രാവിലെ 11.45 നാണ് സംഭവം. കൃത്യസമയത്ത് വണ്ടി നിര്‍ത്തിയ ലോക്കോ പൈലറ്റിനെ അഭിന്ദിച്ച് റെയില്‍വേ തന്നെയാണ് വീഡിയോ ട്വീറ്റ് ചെയ്തത്. വീഡിയോ അതിവേഗമാണ് വൈറലായത്. നിരവധിപേർ ലോക്കോപൈലറ്റിനെ അഭിനന്ദിച്ച് രംഗത്തെത്തി. സമയോചിതമായി എത്തി പാളത്തില് കിടന്നയാളെ മാറ്റിയ റെയില്‍വേ പൊലീസിന്റെ കൃത്യ നിർവഹണത്തിനും അഭിനന്ദനങ്ങൾ ലഭിക്കുന്നുണ്ട്.\nLast Updated Jan 3, 2022, 10:14 PM IST\nMumbai train driver


chennithala paryunnu | സംസ്ഥാനത്തെ എല്ലാ അഴിമതികളുടെയും പ്രഭവ കേന്ദ്രം മുഖ്യമന്ത്രിയുടെ ഓഫീസാണ്. സ്വര്‍ണക്കടത്തിന് നേതൃത്വം കൊടുത്ത ഒന്നാം പ്രതിക്കും രണ്ടാം പ്രതിക്കും എല്ലാം ചെയ്‌തു കൊടുത്തത് മുഖ്യമന്ത്രിയുടെ പ്രിന്‍സിപ്പള് സെക്രട്ടറി! പത്താം ക്ലാസും ഗുസ്തിയുമുള്ള സ്ത്രീയെ ഒരു ലക്ഷത്തി എഴുപതിനായിരം രൂപ ശമ്ബളം നല്‍കി നിയമിച്ച നാടാണിത്... തുറന്നടിച്ച് ചെന്നിത്തല - Malayalivartha.com Widgets Magazine\n14 JULY 2020 01:06 PM IST\nസ്വര്‍ണക്കടത്തിന് ഒത്താശ ചെയ്യുന്ന മുഖ്യമന്ത്രിയും അദ്ദേഹത്തിന്റെ ഓഫീസും കേരളത്തിന് അപമാനമാണെന്ന വിമര്‍ശനവുമായി പ്രതിപക്ഷ നേതാവ് രമേശ് ചെന്നിത്തല. മുഖ്യമന്ത്രിയുടെ പ്രിന്‍സിപ്പള് സെക്രട്ടറി സ്വര്‍ണക്കടത്ത് കേസിലെ പ്രധാന കണ്ണിയായാണ്.\nസംസ്ഥാനത്തെ എല്ലാ അഴിമതികളുടെയും പ്രഭവ കേന്ദ്രം മുഖ്യമന്ത്രിയുടെ ഓഫീസാണ്. സ്വര്‍ണക്കടത്തിന് നേതൃത്വം കൊടുത്ത ഒന്നാം പ്രതിക്കും രണ്ടാം പ്രതിക്കും എല്ലാം ചെയ്‌തു കൊടുത്തത് മുഖ്യമന്ത്രിയുടെ പ്രിന്‍സിപ്പള് സെക്രട്ടറിയാണ്.\nഅതുകൊണ്ട് തന്നെ കേസുമായി ബന്ധപ്പെട്ട ഉത്തരവാദിത്വത്തില് നിന്ന് മുഖ്യമന്ത്രിക്ക് ഒഴിഞ്ഞുമാറാനാകില്ലെന്നും ചെന്നിത്തല വ്യക്തമാക്കി. മുഖ്യമന്ത്രിയുടെ നാവാണ് ശിവശങ്കര്. മുഖ്യമന്ത്രി പറഞ്ഞിട്ടാണ് ശിവശങ്കര് എല്ലാം ചെയ്യുന്നത്.\nപത്താം ക്ലാസും ഗുസ്തിയുമുള്ള സ്ത്രീയെ ഒരു ലക്ഷത്തി എഴുപതിനായിരം രൂപ ശമ്ബളം നല്‍കി നിയമിച്ച നാടാണിത്. നിയമനവുമായി ബന്ധപ്പെട്ട യാതൊന്നും താനറിഞ്ഞിട്ടില്ലെന്നാണ് മുഖ്യമന്ത്രി പറയുന്നത്.\nഅങ്ങനെയൊരു മുഖ്യമന്ത്രിക്ക് ആ കസേരയില് തുടരാനുള്ള അവകാശമുണ്ടോ. മുഖ്യമന്ത്രി രാജിവച്ച് പുറത്തുപോകണം. അദ്ദേഹത്തിന് ആ കസേരയില് തുടരാനുള്ള ധാര്‍മ്മികമായ അവകാശം നഷ്‌ടപ്പെട്ടുവെന്നും രമേശ് ചെന്നിത്തല ആരോപിച്ചു.


തമിഴ്നാട്ടിൽ 203 പേർക്ക് കൂടി കൊവിഡ്; രോഗബാധിതരുടെ എണ്ണം 2526 ആയി, ചെന്നൈയിൽ മാത്രം 1082 പേർക്ക് രോഗം | new 203 covid cases reports in tamilnadu\nതമിഴ്നാട്ടിൽ 203 പേർക്ക് കൂടി കൊവിഡ്; രോഗബാധിതരുടെ എണ്ണം 2526 ആയി, ചെന്നൈയിൽ മാത്രം 1082 പേർക്ക് രോഗം\nChennai, First Published 1, May 2020, 9:24 PM\nരോഗലക്ഷണം ഇല്ലാത്തവരാണ് പുതിയ കൊവിഡ് ബാധിതരില് ഏറെയും. ചെന്നൈയില് മാത്രം നാല് ദിവസത്തിനിടെ അഞ്ഞൂറിലധികം പുതിയ രോഗികളാണ് ഉണ്ടായത്. പൊതുസമ്പര്‍ക്കം പുലര്‍ത്തിയവരാണ് പുതിയ രോഗികളില് ഭൂരിഭാഗവും.\nചെന്നൈ: തമിഴ്നാട്ടില് 203 പേര്‍ക്ക് കൂടി കൊവിഡ് സ്ഥിരീകരിച്ചു. ഇതോടെ സംസ്ഥാനത്ത് രോഗബാധിതരുടെ എണ്ണം 2526 ആയി. ചെന്നൈയിൽ ഇന്ന് മാത്രം 176 പേർക്കാണ് രോഗം സ്ഥിരീകരിച്ചത്. ചെന്നൈയില് രോഗബാധിതര് ആയിരം കടന്നു. വെല്ലൂരില് എട്ട് ബാങ്ക് ജീവനക്കാര്‍ക്കും രോഗം സ്ഥിരീകരിച്ചു. കൂടുതല് തെരുവുകളിലേക്ക് കൊവിഡ് പടരുന്നതാണ് ആശങ്കയെന്ന് തമിഴ്നാട് ആരോഗ്യമന്ത്രി പറഞ്ഞു.\nരോഗലക്ഷണം ഇല്ലാത്തവരാണ് പുതിയ കൊവിഡ് ബാധിതരില് ഏറെയും. ചെന്നൈയില് മാത്രം നാല് ദിവസത്തിനിടെ അഞ്ഞൂറിലധികം പുതിയ രോഗികളാണ് ഉണ്ടായത്. പൊതുസമ്പര്‍ക്കം പുലര്‍ത്തിയവരാണ് പുതിയ രോഗികളില് ഭൂരിഭാഗവും എന്നതും സംസ്ഥാനത്ത് ആശങ്ക പരത്തുന്നു. വെല്ലൂരില് അസിസ്റ്റന്‍റ് മാനേജര്‍ക്ക് ഉള്‍പ്പടെ എട്ട് ബാങ്ക് ജീവനകാര്‍ക്കാണ് കൊവിഡ് സ്ഥിരീകരിച്ചത്. ഇവരുടെ വീട്ടുകാരെ ഉള്‍പ്പടെ നിരീക്ഷണത്തിലാക്കി. കോയമ്പേട് മാര്‍ക്കറ്റില് കൂടുതല് കച്ചവടകാര്‍ക്കും കൊവിഡ് സ്ഥിരീകരിച്ചതോടെ ഇക്കാലയളവില് ചന്തയില് എത്തിയവരോട് സ്വയം നിരീക്ഷണത്തില് പോകണമെന്ന് സര്‍ക്കാര് ആവശ്യപ്പെട്ടു.\nഅതേസമയം, ചെന്നൈയില് നാല് തെരുവുകളില് നിന്ന് ആളുകളെ ഒഴിപ്പിച്ചു. പുതിയ ക്ലസ്റ്ററുകള് രൂപപ്പെടുന്നതാണ് ആശങ്ക. എന്നാൽ, അതിര്‍ത്തി ജില്ലകളില് തുടര്‍ച്ചയായ നാലാം ദിവസവും പുതിയ രോഗബാധിതര് ഇല്ലാത്തത് സംസ്ഥാനത്തിന് ആശ്വാസമായി.\nLast Updated 1, May 2020, 9:24 PM\ncovid in tamilnadu


ഹാമീം = حمٓ\nഐന് സീന് ഖാഫ് = عٓسٓقٓ\nഅപ്രകാരം = كَذَٰلِكَ\nദിവ്യബോധനം നല്‍കുന്നു = يُوحِي\nനിനക്ക് = إِلَيْكَ\nനിനക്കുമുമ്പുള്ളവര്‍ക്കും = وَإِلَى الَّذِينَ مِن قَبْلِكَ\nഅജയ്യനായ = الْعَزِيزُ\nയുക്തിമാനുമായ = الْحَكِيمُ\nഅവന്റേതാണ് = لَهُ\nഉന്നതനാണ് = الْعَلِيُّ\nമഹാനും = الْعَظِيمُ\nഅടുത്തിരിക്കുന്നു = تَكَادُ\nആകാശങ്ങള് = السَّمَاوَاتُ\nപൊട്ടിച്ചിതറാന് = يَتَفَطَّرْنَ\nഅവയുടെ മുകള്‍ഭാഗത്ത്നിന്ന് = مِن فَوْقِهِنَّۚ\nമലക്കുകള് = وَالْمَلَائِكَةُ\nസങ്കീര്‍ത്തനം ചെയ്യുന്നു = يُسَبِّحُونَ\nസ്തുതിക്കുന്നതോടൊപ്പം = بِحَمْدِ\nതങ്ങളുടെ നാഥനെ = رَبِّهِمْ\nഅവര് പാപമോചനം തേടുകയും ചെയ്യുന്നു = وَيَسْتَغْفِرُونَ\nഭൂമിയിലുള്ളവര്‍ക്ക് = لِمَن فِي الْأَرْضِۗ\nഅറിയുക = أَلَا\nതീര്‍ച്ചയായും അല്ലാഹു = إِنَّ اللَّهَ\nഅവന് ഏറെ പൊറുക്കുന്നവനാണ് = هُوَ الْغَفُورُ\nകരുണാനിധിയും = الرَّحِيمُ\nസ്വീകരിച്ചവര് = وَالَّذِينَ اتَّخَذُوا\nഅവനെക്കൂടാതെ = مِن دُونِهِ\nരക്ഷാധികാരികളെ = أَوْلِيَاءَ\nസൂക്ഷ്മമായി നിരീക്ഷിക്കുന്നവനാണ് = حَفِيظٌ\nനീയല്ല = وَمَا أَنتَ\nഅവരുടെമേല് = عَلَيْهِم\nചുമതല ഏല്‍പിക്കപ്പെട്ടവന് = بِوَكِيلٍ\nഅപ്രകാരം = وَكَذَٰلِكَ\nനാം ബോധനം നല്‍കിയിരിക്കുന്നു = أَوْحَيْنَا\nഖുര്‍ആനിനെ = قُرْآنًا\nഅറബി ഭാഷയിലുള്ള = عَرَبِيًّا\nനീ മുന്നറിയിപ്പ് നല്‍കാന് = لِّتُنذِرَ\nനാടുകളുടെ കേന്ദ്രത്തിന്(മക്കക്ക്) = أُمَّ الْقُرَىٰ\nഅതിനു ചുറ്റുമുള്ളവര്‍ക്കും = وَمَنْ حَوْلَهَا\nനീ മുന്നറിയിപ്പ് നല്‍കാനും = وَتُنذِرَ\nസമ്മേളന ദിനത്തെക്കുറിച്ച് = يَوْمَ الْجَمْعِ\nഅതില് സംശയമേയില്ല = لَا رَيْبَ فِيهِۚ\nഒരു വിഭാഗം = فَرِيقٌ\nസ്വര്‍ഗത്തിലാകുന്നു = فِي الْجَنَّةِ\nമറ്റൊരു വിഭാഗം = وَفَرِيقٌ\nകത്തിജ്വലിക്കുന്ന നരകത്തിലും = فِي السَّعِيرِ\nഉദ്ദേശിച്ചിരുന്നുവെങ്കില് = وَلَوْ شَاءَ\nഅവരെ ആക്കുമായിരുന്നു = لَجَعَلَهُمْ\nഒരൊറ്റ സമുദായം = أُمَّةً وَاحِدَةً\nപക്ഷേ = وَلَٰكِن\nഅവന് പ്രവേശിപ്പിക്കുന്നു = يُدْخِلُ\nതാനിച്ഛിക്കുന്നവരെ = مَن يَشَاءُ\nതന്റെ കാരുണ്യത്തില് = فِي رَحْمَتِهِۚ\nഅക്രമികള് = وَالظَّالِمُونَ\nഅവര്‍ക്കില്ല = مَا لَهُم\nഒരു രക്ഷകനും = مِّن وَلِيٍّ\nഅതല്ല, അവര് സ്വീകരിച്ചിരിക്കുകയാണോ = أَمِ اتَّخَذُوا\nരക്ഷകന്മാരെ = أَوْلِيَاءَۖ\nഎന്നാല് അല്ലാഹു = فَاللَّهُ\nഅവന് മാത്രമാകുന്നു = هُوَ\nജീവിപ്പിക്കുന്നു = يُحْيِي\nമരിച്ചവരെ = الْمَوْتَىٰ\nഎല്ലാ കാര്യങ്ങള്‍ക്കും = عَلَىٰ كُلِّ شَيْءٍ\nനിങ്ങള് ഭിന്നിച്ചിട്ടുള്ള = وَمَا اخْتَلَفْتُمْ فِيهِ\nഏതൊരു കാര്യവും = مِن شَيْءٍ\nഅതിന്റെ വിധി = فَحُكْمُهُ\nഅല്ലാഹുവിന്നാകുന്നു = إِلَى اللَّهِۚ\nഅവനാണ് = ذَٰلِكُمُ\nഎന്റെ നാഥനായ = رَبِّي\nഅവനില് = عَلَيْهِ\nഞാന് ഭരമേല്‍പിച്ചിരിക്കുന്നു = تَوَكَّلْتُ\nഅവങ്കലേക്കുതന്നെ = وَإِلَيْهِ\nഞാന് മടങ്ങുന്നു = أُنِيبُ\nحمٓ ﴿١﴾ عٓسٓقٓ ﴿٢﴾ كَذَٰلِكَ يُوحِي إِلَيْكَ وَإِلَى الَّذِينَ مِن قَبْلِكَ اللَّهُ الْعَزِيزُ الْحَكِيمُ ﴿٣﴾ لَهُ مَا فِي السَّمَاوَاتِ وَمَا فِي الْأَرْضِۖ وَهُوَ الْعَلِيُّ الْعَظِيمُ﴿٤﴾ تَكَادُ السَّمَاوَاتُ يَتَفَطَّرْنَ مِن فَوْقِهِنَّۚ وَالْمَلَائِكَةُ يُسَبِّحُونَ بِحَمْدِ رَبِّهِمْ وَيَسْتَغْفِرُونَ لِمَن فِي الْأَرْضِۗ أَلَا إِنَّ اللَّهَ هُوَ الْغَفُورُ الرَّحِيمُ ﴿٥﴾ وَالَّذِينَ اتَّخَذُوا مِن دُونِهِ أَوْلِيَاءَ اللَّهُ حَفِيظٌ عَلَيْهِمْ وَمَا أَنتَ عَلَيْهِم بِوَكِيلٍ ﴿٦﴾\nوَكَذَٰلِكَ أَوْحَيْنَا إِلَيْكَ قُرْآنًا عَرَبِيًّا لِّتُنذِرَ أُمَّ الْقُرَىٰ وَمَنْ حَوْلَهَا وَتُنذِرَ يَوْمَ الْجَمْعِ لَا رَيْبَ فِيهِۚ فَرِيقٌ فِي الْجَنَّةِ وَفَرِيقٌ فِي السَّعِيرِ ﴿٧﴾\nوَلَوْ شَاءَ اللَّهُ لَجَعَلَهُمْ أُمَّةً وَاحِدَةً وَلَٰكِن يُدْخِلُ مَن يَشَاءُ فِي رَحْمَتِهِۚ وَالظَّالِمُونَ مَا لَهُم مِّن وَلِيٍّ وَلَا نَصِيرٍ ﴿٨﴾ أَمِ اتَّخَذُوا مِن دُونِهِ أَوْلِيَاءَۖ فَاللَّهُ هُوَالْوَلِيُّ وَهُوَ يُحْيِي الْمَوْتَىٰ وَهُوَ عَلَىٰ كُلِّ شَيْءٍ قَدِيرٌ ﴿٩﴾\nوَمَا اخْتَلَفْتُمْ فِيهِ مِن شَيْءٍ فَحُكْمُهُ إِلَى اللَّهِۚ ذَٰلِكُمُ اللَّهُ رَبِّي عَلَيْهِ تَوَكَّلْتُ وَإِلَيْهِ أُنِيبُ ﴿١٠﴾\n(1-6) ഹാ-മീം. ഐന്-സീന്-ഖാഫ്. ഇവ്വിധം അജയ്യനും അഭിജ്ഞനുമായ അല്ലാഹു നിന്നെയും മുമ്പുണ്ടായിരുന്നവ(ദൈവദൂതന്മാ)രെയും ദിവ്യബോധനം ചെയ്തുകൊണ്ടിരിക്കുന്നു.1 ആകാശ-ഭൂമികളിലുള്ളതെന്തും അവന്റേതുമാത്രമാകുന്നു. അവന് ഔന്നത്യവും ഗാംഭീര്യവുമുടയവനല്ലോ.2 വാനലോകം മുകളില്‍നിന്ന് പൊട്ടിച്ചിതറാനടുത്തിരിക്കുന്നു.3 മലക്കുകള് അവരുടെ നാഥനെ സ്തുതിക്കുന്നതോടൊപ്പം അവനെ സങ്കീര്‍ത്തനം ചെയ്തുകൊണ്ടിരിക്കുന്നു; ഭുവനവാസികള്‍ക്ക് പൊറുത്തുകൊടുക്കാനപേക്ഷിക്കുകയും ചെയ്യുന്നു.4 അറിഞ്ഞിരിക്കുവിന്, നിശ്ചയം, അല്ലാഹു മാപ്പരുളുന്നവനും കനിവേകുന്നവനുംതന്നെയാകുന്നു.5 അവനെ വെടിഞ്ഞ് മറ്റു ചിലരെ രക്ഷകരായി വരിച്ച6 ജനമുണ്ടല്ലോ, അവരുടെ മേല്‍നോട്ടക്കാരന് അല്ലാഹുതന്നെയാകുന്നു. നീ അവരുടെ ഭാഗധേയമേല്‍പിക്കപ്പെട്ടവനൊന്നുമല്ല7 .\n(7) പ്രവാചകാ, ഇതേപ്രകാരം നാം ഈ അറബി ഖുര്‍ആന് നിനക്ക് ദിവ്യബോധനം നല്‍കി.8 നീ നാടുകളുടെ കേന്ദ്രത്തിനും (മക്ക) അതിന്റെ പരിസരവാസികള്‍ക്കും മുന്നറിയിപ്പ് നല്‍കാനും,9 വന്നെത്തുമെന്നതില് സംശയമേതുമില്ലാത്ത ആ വന് സമ്മേളന നാളിനെക്കുറിച്ച് താക്കീത് ചെയ്യുന്നതിനും.10 ഒരുപക്ഷം സ്വര്‍ഗത്തിലും മറുപക്ഷം നരകത്തിലും പോകേണ്ടവരാകുന്നു.\n(8-9) അല്ലാഹുവിനു വേണമെങ്കില് ജനങ്ങളെയെല്ലാം ഒരൊറ്റ സമുദായമാക്കാമായിരുന്നു. പക്ഷേ, താനുദ്ദേശിക്കുന്നവരെ അവന് തന്റെ കാരുണ്യത്തില് പ്രവേശിപ്പിക്കുന്നു. ധിക്കാരികള്‍ക്ക് ഒരു രക്ഷകനുമില്ല,11 തുണയുമില്ല. ഈ ജനം (പടുവിഡ്ഢികളായി) അവനെ വെടിഞ്ഞ് മറ്റു രക്ഷകന്മാരെ വരിച്ചുവെന്നോ? രക്ഷകനോ, അല്ലാഹു മാത്രമാകുന്നു. അവനാണ് മരിച്ചവരെ ജീവിപ്പിക്കുന്നത്. അവന് സകല സംഗതികള്‍ക്കും കഴിവുറ്റവനാകുന്നു12 .\n(10) 13 നിങ്ങള് തമ്മില് ഭിന്നിക്കുന്നത് ഏതു പ്രശ്‌നത്തിലായാലും, അതില് വിധികല്‍പിക്കേണ്ടത് അല്ലാഹുവാകുന്നു.14 അവന് മാത്രമാകുന്നു എന്റെ റബ്ബായ അല്ലാഹു.15 അവനില്‍തന്നെയാകുന്നു ഞാന് ഭരമേല്‍പിച്ചിട്ടുള്ളത്. അവങ്കലേക്കുതന്നെയാകുന്നു ഞാന് തിരിച്ചുചെല്ലുന്നതും.16\n1. പ്രഭാഷണാരംഭത്തില് ഈ ശൈലിതന്നെ, വിശുദ്ധ മക്കയുടെ സകല കവലകളിലും അങ്ങാടികളിലും സഭകളിലും വീടുകളിലും കോണുകളിലുമെല്ലാം അന്ന് നബി(സ)യുടെ ആദര്‍ശത്തെയും വിശുദ്ധ ഖുര്‍ആന്റെ ഉള്ളടക്കത്തെയും സംബന്ധിച്ച് ഏഷണികള് പ്രചരിക്കപ്പെട്ടുകൊണ്ടിരുന്ന പശ്ചാത്തലത്തെ സൂചിപ്പിക്കുന്നുണ്ട്. ആളുകള് പറഞ്ഞുകൊണ്ടിരുന്നു: ഇയാള് എവിടന്നാണീ വിചിത്ര വര്‍ത്തമാനങ്ങളൊക്കെ ചികഞ്ഞുകൊണ്ടുവരുന്നതെന്ന് ആര്‍ക്കറിയാം. നമ്മളാരും ഇതൊന്നും ഒരിക്കലും കേട്ടിട്ടും കണ്ടിട്ടുമില്ല. ഇതെന്ത് പുതുമ! പൂര്‍വ പിതാക്കള് ആചരിച്ചുവന്നതും സമുദായം മുഴുവന് പിന്തുടര്‍ന്നുവരുന്നതുമായ മതം, നൂറ്റാണ്ടുകളായി രാജ്യത്തെങ്ങും അംഗീകരിച്ചുവരുന്ന സമ്പ്രദായം, ഇതൊക്കെ തെറ്റാണുപോല്! അയാള് അവതരിപ്പിക്കുന്ന പുത്തന് മതമാണത്രേ ശരിയായിട്ടുള്ളത്. പൂര്‍വികരുടെ മതത്തിലും ഇന്നാചരിച്ചുവരുന്ന സമ്പ്രദായത്തിലും ചില ദൂഷ്യങ്ങള് ഉള്ളതിനാല് അവയുടെ സ്ഥാനത്ത് താന് ചിന്തിച്ച് കണ്ടുപിടിച്ച ചില കാര്യങ്ങള് സ്ഥാപിക്കുന്നു എന്ന നിലയിലാണ് അയാള് ഈ മതം അവതരിപ്പിക്കുന്നതെങ്കില് അയാളുമായൊന്ന് സംസാരിച്ചു നോക്കുകയെങ്കിലും ചെയ്യാമായിരുന്നു. പക്ഷേ, അയാള് നമ്മെ കേള്‍പ്പിക്കുന്നത് ദൈവിക വചനങ്ങളാണെന്നാണല്ലോ വാദം. അതെങ്ങനെ അംഗീകരിച്ചുകൊടുക്കും? എന്താ, ദൈവം അയാളുടെ അടുത്തുവരുന്നുണ്ടോ? അതോ, അയാള് ദൈവത്തിന്റെ അടുത്തുപോകുന്നുണ്ടോ? അല്ലെങ്കില് ദൈവവും അയാളും തമ്മില് സംഭാഷണം നടത്തുന്നുണ്ടോ? - ഇത്തരം ചര്‍ച്ചകളെയും ഏഷണികളെയും സംബന്ധിച്ച് പ്രത്യക്ഷത്തില് നബി(സ)യെ അഭിമുഖീകരിച്ചുകൊണ്ട് വാസ്തവത്തില് സത്യനിഷേധികളെ കേള്‍പ്പിക്കുന്നതിനുവേണ്ടി പറയുകയാണ്: അതെ, ഈ വര്‍ത്തമാനം അജയ്യനും അഭിജ്ഞനുമായ അല്ലാഹു ബോധനം ചെയ്യുന്നതുതന്നെ. പൂര്‍വ പ്രവാചകന്മാര്‍ക്കും ഇതേ നിലക്കുള്ള ദിവ്യബോധനങ്ങള് അവതരിച്ചിട്ടുണ്ട്. 'വഹ്‌യ്' എന്ന പദത്തിന്റെ ഭാഷാര്‍ഥം ശീഘ്രസൂചന, അവ്യക്ത സൂചന എന്നൊക്കെയാണ്. അതായത്, സൂചന നല്‍കുന്നവന്ന്, അല്ലെങ്കില് നല്‍കപ്പെടുന്നവന്നു മാത്രം അറിയാന് കഴിയുംവണ്ണം വേഗത്തിലുള്ള സൂചന. മറ്റാര്‍ക്കും അതിനെക്കുറിച്ച് ഒന്നും മനസ്സിലാവില്ല. അല്ലാഹു തന്റെ ഒരു ദാസനില് മിന്നല്‍പ്പിണര് പോലെ അതിവേഗത്തില് നിക്ഷേപിക്കുന്ന ജ്ഞാനം എന്നാണ് ഇതിന്റെ സാങ്കേതികമായ അര്‍ഥം. ദൈവിക സന്ദേശത്തിന്റെ താല്‍പര്യം, അല്ലാഹു വല്ലവരുടെയും അടുത്തേക്ക് വരുകയോ വല്ലവനും അല്ലാഹുവിന്റെ അടുത്തേക്ക് പോവുകയോ ചെയ്യുന്നു എന്നല്ല. ആരെങ്കിലും അവനുമായി നേരിട്ട് സംഭാഷണം നടത്തുന്ന പ്രശ്‌നമില്ല. അവന് അജയ്യനും സര്‍വജ്ഞനുമാകുന്നു. മനുഷ്യവര്‍ഗത്തെ സന്മാര്‍ഗദര്‍ശനം ചെയ്യാന് ഏതെങ്കിലും അടിമയുമായി ബന്ധം സ്ഥാപിക്കുക എന്നത് അല്ലാഹുവിന് ഒട്ടും പ്രയാസമുള്ള കാര്യമല്ല. അവന് അങ്ങനെ ഇച്ഛിച്ചാല് അത് തടസ്സപ്പെടുത്താന് കഴിയുന്നവരും ആരുമില്ല. അവന് ഈ ദൗത്യത്തിനുവേണ്ടി സ്വന്തം യുക്തികൊണ്ട് ദിവ്യബോധനരീതിയെ തെരഞ്ഞെടുത്തിരിക്കുന്നു. ഈ സൂറയിലെ അവസാന സൂക്തങ്ങളില് ഈ വിഷയം ആവര്‍ത്തിച്ചിട്ടുണ്ട്. അവിടെ കൂടുതല് വിസ്തരിച്ച വ്യാഖ്യാനവുമുണ്ട്. പിന്നെ ഇതൊരു വിചിത്ര വചനമാണെന്ന അവരുടെ വിചാരത്തെക്കുറിച്ച് പറയുന്നു: ഇത് വിചിത്ര വര്‍ത്തമാനങ്ങളൊന്നുമല്ല. മുഹമ്മദ് നബി(സ)ക്കു മുമ്പ് എത്ര പ്രവാചകന്മാര് ആഗതരായിട്ടുണ്ടോ അവര്‍ക്കെല്ലാം നല്‍കിയിട്ടുള്ളത് ഇതേ ദിവ്യബോധനംതന്നെയാണ്.\n2. ഈ ആമുഖവാക്യങ്ങള് ദൈവസ്‌തോത്രമായി മാത്രം അരുളിയിട്ടുള്ളതല്ല. ഈ സൂക്തങ്ങള് അവതരിച്ച പശ്ചാത്തലത്തോട് അഗാധമായ ബന്ധമുണ്ട് സൂക്തത്തിലെ ഓരോ പദത്തിനും. നബി(സ)ക്കെതിരെ ഏഷണികള് പ്രചരിപ്പിച്ചിരുന്നവരുടെ പ്രാഥമികമായ അസ്തിവാരങ്ങള് ഇവയായിരുന്നു: പ്രവാചകന് പ്രബോധനം ചെയ്ത തൗഹീദിനെക്കുറിച്ച് താക്കീത് ചെയ്തുകൊണ്ട് അവര് ചോദിച്ചു: ആരാധ്യനും ആവശ്യങ്ങള് നിറവേറ്റുന്നവനും നിയമദാതാവുമായി ഒരേയൊരു അല്ലാഹു മാത്രമേയുള്ളൂവെങ്കില് നമ്മുടെ പുണ്യവാളന്മാരുടെയൊക്കെ സ്ഥിതിയെന്ത്? അതേക്കുറിച്ച് ഖുര്‍ആന് പറഞ്ഞു: ഈ പ്രപഞ്ചമഖിലം അല്ലാഹുവിന്റെ ഉടമസ്ഥതയിലാകുന്നു. ഉടമസ്ഥനോടൊപ്പം അതിന്റെ ഉടമസ്ഥതയില് മറ്റാര്‍ക്കെങ്കിലും ദൈവികാധികാരമുണ്ടാകുന്നതെങ്ങനെ? വിശേഷിച്ചും ദൈവികാധികാരങ്ങളുണ്ടെന്ന് വിശ്വസിക്കപ്പെടുന്നവര്, അല്ലെങ്കില് സ്വയം ദിവ്യത്വം നടത്താന് തുനിയുന്നവര്‍തന്നെ അവന്റെ ഉടമസ്ഥതയിലുള്ള അടിമകളായിരിക്കെ. അനന്തരം അരുളുന്നു: അവന് അത്യുന്നതനും അതിഗംഭീരനുമാകുന്നു. അതായത്, അവന് തനിക്ക് ഒരു സമശീര്‍ഷനുണ്ടാവുക എന്ന അവസ്ഥക്കതീതനാംവണ്ണം മഹത്ത്വമേറിയവനാകുന്നു. അവന്റെ സത്തയിലോ ഗുണവിശേഷങ്ങളിലോ അധികാരാവകാശങ്ങളിലോ ആര്‍ക്കും ഒരിക്കലും പങ്കാളിയാകാനാവില്ല.\n3. ഏതെങ്കിലും സൃഷ്ടിയുടെ വംശത്തെ ദൈവവുമായി കൂട്ടിച്ചേര്‍ക്കുകയും അതിനെ ദൈവത്തിന്റെ സന്തതിയായി കരുതുകയും ചെയ്യുക എന്നത് ഒരു ചെറിയ സംഗതിയൊന്നുമല്ല. വല്ലവരെയുമൊക്കെ ആഗ്രഹങ്ങള് സഫലീകരിച്ചുതരുന്നവരും ആവലാതികള് കേള്‍ക്കുന്നവരുമായി സങ്കല്‍പിച്ച് പ്രാര്‍ഥിക്കുക, ഏതെങ്കിലും പുണ്യവാളനെ മുഴുലോകത്തിന്റെയും കൈകാര്യക്കാരനായി കരുതിക്കൊണ്ട്, ഞങ്ങളുടെ പുണ്യവാളന് എപ്പോഴും എവിടെനിന്നും ആരുടെയും പ്രാര്‍ഥനകള് കേള്‍ക്കുകയും സഹായമെത്തിച്ച് അവരുടെ കാര്യങ്ങള് സുഗമമാക്കിക്കൊടുത്തുകൊണ്ടിരിക്കുകയും ചെയ്യുന്നുവെന്നും പരസ്യമായി പറഞ്ഞുനടക്കുക, ആരെയെങ്കിലുമൊക്കെ വിധിവിലക്കുകള്‍ക്കധികാരമുള്ളവരും ദൈവത്തെ വെടിഞ്ഞ് ആളുകള്, തങ്ങളുടെ ദൈവം അവര് തന്നെയാണെന്നവണ്ണം അവരുടെ നിയമങ്ങള് അനുസരിക്കുക-- ഇതൊക്കെ ആകാശം ഇടിഞ്ഞുവീഴാന് മാത്രം ഗുരുതരമായ ദൈവധിക്കാരങ്ങളാകുന്നു.\n4. താല്‍പര്യമിതാണ്: മനുഷ്യരുടെ ഇത്തരം ജല്‍പനങ്ങള് കേട്ട് മലക്കുകള് ചെവിയില് വിരല് തിരുകുകയാണ്. അവര് കരുതുന്നു: നമ്മുടെ നാഥന്റെ അവസ്ഥയെക്കുറിച്ച് എന്തെന്ത് വിടുവായത്തങ്ങളാണിവര് ജല്‍പിച്ചുകൊണ്ടിരിക്കുന്നത്! ഭൂമിയിലെ ഈ പടപ്പുകള് എന്തൊരു ധിക്കാരമാണനുവര്‍ത്തിക്കുന്നത്! മലക്കുകള് പറയുന്നു: സുബ്ഹാനല്ലാഹ്! സര്‍വലോകനാഥന്റെ ദിവ്യത്വത്തിലും അധികാരത്തിലും പങ്കാളിയാകാന് കഴിയുന്നവരാരുണ്ട്! നമ്മോടും മറ്റെല്ലാ സൃഷ്ടികളോടും നന്മ ചെയ്യുന്നവനായ അവനല്ലാതെ, സ്തുതിക്കപ്പെടാനും നന്ദികാണിക്കപ്പെടാനും ആരാണുള്ളത്?! കൂടാതെ, അല്ലാഹുവിന്റെ കോപം സദാ വര്‍ധിച്ചുകൊണ്ടിരിക്കുന്ന ഭയങ്കരമായ കുറ്റമാണിതെന്നും അവര് മനസ്സിലാക്കുന്നു. അതിനാല്, തങ്ങളോടുതന്നെയും ദൈവത്തോടും കൃതഘ്‌നത കാണിക്കുന്ന അടിമകള്‍ക്കുവേണ്ടി അവര് കാരുണ്യമര്‍ഥിച്ചുകൊണ്ടിരിക്കുന്നു. ആ ജനത്തിനുമേല് ഇപ്പോള്‍തന്നെ ശിക്ഷയിറക്കരുതെന്നും അവര് പുനരാലോചിക്കാനും സത്യത്തിലേക്ക് മടങ്ങാനും കുറച്ചുകൂടി അവസരം നല്‍കണമെന്നും അപേക്ഷിച്ചുകൊണ്ടിരിക്കുന്നു.\n5. അതായത്, അവിശ്വാസവും ബഹുദൈവത്വവും നാസ്തികത്വവും നികൃഷ്ടതയും പാപവും അക്രമവും മര്‍ദനവുമൊക്കെ അനുവര്‍ത്തിക്കുന്നവര്‍ക്ക് വര്‍ഷങ്ങളോളം എന്നല്ല നൂറ്റാണ്ടുകളോളം തന്നെ ദീര്‍ഘദീര്‍ഘമായ അവസരം ലഭിച്ചുവരുന്നുവെന്നത് അവന്റെ കനിവിന്റെയും കാരുണ്യത്തിന്റെയും വിട്ടുവീഴ്ചയുടെയും ഫലമാകുന്നു. അവര്‍ക്ക് ആഹാരം ലഭിക്കുക മാത്രമല്ല, ലോകം മുഴുവന് അവരുടെ ഉയര്‍ച്ച ഘോഷിക്കുകയും ജീവിതാലങ്കാരത്തിന്റെ സകല സാധനസാമഗ്രികളും സ്വായത്തമാവുകയും ചെയ്യുന്നു. അജ്ഞരായ ആളുകള് അതെല്ലാം കാണുമ്പോള് ഈ ലോകത്തിന് ഒരു ദൈവമേയില്ലെന്ന് തെറ്റിദ്ധരിക്കുന്നു.\n6. മൂലത്തില് ഉപയോഗിച്ച 'ഔലിയാഅ്' എന്ന ശബ്ദത്തിന് അറബിഭാഷയില് വിപുലമായ അര്‍ഥമുണ്ട്. മിഥ്യാദൈവങ്ങളുമായി ബന്ധപ്പെട്ട്, വിവിധ ആശയങ്ങളും ബഹുവിധ കര്‍മരീതികളുമവലംബിച്ച് വഴിപിഴച്ച ആളുകളെക്കുറിച്ച് വിശുദ്ധ ഖുര്‍ആന് 'അല്ലാഹുവിനെ വെടിഞ്ഞ് ഇതരന്മാരെ തങ്ങളുടെ വലിയ്യ് ആക്കിയവര്' എന്നു പറഞ്ഞിട്ടുണ്ട്.\n7. 'അല്ലാഹുതന്നെയാണവരുടെ മേല്‍നോട്ടക്കാരന്.' അതായത്, 'അവന് അവരുടെ പ്രവര്‍ത്തനങ്ങളെല്ലാം നോക്കിക്കൊണ്ടിരിക്കുന്നു. അവരുടെ കര്‍മരേഖ തയ്യാറാക്കുന്നു. അവരെ വിചാരണ ചെയ്യുകയും ശിക്ഷിക്കുകയും ചെയ്യേണ്ടത് അവന്‍തന്നെയാണ്. താങ്കള് അവരുടെ ഭാഗധേയമേല്‍പിക്കപ്പെട്ടവനല്ല.' ഇത് നബി(സ)യോടാണ് പറയുന്നത്. അതായത്, അവരുടെ ചുമതല താങ്കളെ ഏല്‍പിച്ചിട്ടില്ല. താങ്കളെ അംഗീകരിക്കാന് കൂട്ടാക്കാത്തവരെ കരിച്ചുകളയാനോ അവരുടെ ആസനം തട്ടിമറിക്കാനോ അവരെ ചതച്ചരക്കാനോ ഒന്നും താങ്കളെ ഏല്‍പിച്ചിട്ടില്ല -മആദല്ലാഹ് - നബി(സ) സ്വയം അങ്ങനെയൊക്കെ കരുതിയിരുന്നുവെന്നോ, ആ തെറ്റിദ്ധാരണ ദൂരീകരിക്കാനാണിത് അരുളിയതെന്നോ ഇതിനര്‍ഥമില്ല. പ്രത്യുത, അവിശ്വാസികളെ കേള്‍പ്പിക്കാനാണിത് പറഞ്ഞത്. പ്രത്യക്ഷ സംബോധിതന് നബി(സ) ആണെങ്കിലും നിഷേധികളെ ഇപ്രകാരമറിയിക്കുകയാണതിന്റെ യഥാര്‍ഥ താല്‍പര്യം. ദിവ്യസിദ്ധികളുടെയും ആത്മീയതയുടെയും പെരുമ്പറ മുഴക്കുന്നവര് സാധാരണ നിങ്ങളോട് ഉന്നയിക്കാറുള്ള അവകാശവാദങ്ങള് ഉന്നയിക്കുന്ന ഒരാളല്ല അല്ലാഹുവിന്റെ പ്രവാചകന്. ജാഹിലിയ്യാ സമൂഹങ്ങളില് മൊത്തത്തില് ഇങ്ങനെയൊരു ധാരണ പ്രചരിച്ചിരുന്നു: വല്ലവരും പുണ്യാത്മാക്കളായ ആളുകളുടെ മഹത്ത്വത്തെ അവമതിച്ചാല് അത്തരം ആളുകളുടെ ഭാഗധേയം അവര് ദുരന്തപൂര്‍ണമാക്കിക്കളയും. എന്നല്ല, മരിച്ച മഹാന്മാരുടെ ഖബറുകളെപ്പോലും അനാദരിക്കുകയോ അവരെക്കുറിച്ച് വല്ല ദുര്‍വിചാരവും മനസ്സില്‍വെക്കുകയോ ചെയ്താല്‍പോലും അവരെ ആ മഹാന്മാര് തട്ടിമറിച്ചിട്ടുകളയും. ഇത്തരം ധാരണകളധികവും ആ മഹാന്മാര്‍തന്നെ പ്രചരിപ്പിക്കുന്നതായിരിക്കും. ഇത്തരം അവകാശവാദങ്ങളൊന്നും പ്രചരിപ്പിക്കാത്ത സജ്ജനങ്ങളെക്കുറിച്ചാവട്ടെ അവരുടെ പേരും അസ്ഥികൂടവുമെല്ലാം മൂലധനമാക്കി ലാഭംകൊയ്യാന് ശ്രമിക്കുന്ന അത്യാഗ്രഹികള് ഇങ്ങനെയെല്ലാം പ്രചരിപ്പിക്കുന്നു. ഏതായാലും, ആത്മീയതയുടെയും ദൈവസാമീപ്യത്തിന്റെയും അനിവാര്യതയാണ് മറ്റുള്ളവരുടെ ഭാഗധേയം നിര്‍ണയിക്കാനുള്ള അധികാരമെന്ന് സാധാരണക്കാര് ധരിച്ചുവശാകുന്നു. ഈ തട്ടിപ്പിന്റെ വല പൊട്ടിക്കുന്നതിനുവേണ്ടി അല്ലാഹു അവിശ്വാസികള് കേള്‍ക്കെ തന്റെ ദൂതനോട് പറയുന്നു: നിസ്സംശയം, താങ്കള് നമ്മുടെ ദൂതനാകുന്നു. നാം നമ്മുടെ ജ്ഞാനബോധത്താല് താങ്കളെ അനുഗ്രഹിച്ചിരിക്കുന്നു. എന്നാല്, താങ്കളുടെ ദൗത്യം ജനങ്ങള്‍ക്ക് നേര്‍വഴി കാണിച്ചുകൊടുക്കുക മാത്രമാകുന്നു. അവരുടെ ഭാഗധേയമൊന്നും കൈകാര്യം ചെയ്യാന് നാം താങ്കളെ ഏല്‍പിച്ചിട്ടില്ല. അത് നമ്മുടെ കൈയില്‍ത്തന്നെ സൂക്ഷിച്ചിരിക്കുകയാണ്. അടിമകളുടെ കര്‍മങ്ങള് നോക്കി അവരെ ശിക്ഷിക്കുകയോ ശിക്ഷിക്കാതിരിക്കുകയോ ചെയ്യുക നാംതന്നെ നിര്‍വഹിക്കേണ്ട കാര്യമാകുന്നു.\n8. പ്രഭാഷണാരംഭത്തില് പറഞ്ഞ കാര്യംതന്നെ വീണ്ടും ആവര്‍ത്തിച്ചുറപ്പിച്ചു പറയുകയാണ്. 'അറബിഭാഷയിലുള്ള ഖുര്‍ആന്' എന്നു പറഞ്ഞുകൊണ്ട്, ഇത് നിങ്ങള്‍ക്കറിഞ്ഞുകൂടാത്ത അന്യഭാഷയിലല്ലെന്നും നിങ്ങളുടെ മാതൃഭാഷയില്‍ത്തന്നെയുള്ളതാണെന്നും നിങ്ങള്‍ക്ക് നേരിട്ട് മനസ്സിലാക്കാന് കഴിയുന്നതാണെന്നും വ്യക്തമാക്കിയിരിക്കുന്നു. അതിന്റെ ഉള്ളടക്കം പരിശോധിച്ചുനോക്കുക: ഇത്രയും സുവ്യക്തവും നിസ്വാര്‍ഥവുമായ മാര്‍ഗദര്‍ശനം ദൈവത്തിങ്കല്‍നിന്നല്ലാതെ മറ്റാരില്‍നിന്നുണ്ടാവാനാണ്?\n9. അതായത്, അവരെ പ്രജ്ഞാശൂന്യതയില്‍നിന്ന് ഉണര്‍ത്തുക, അവരകപ്പെട്ട ചിന്താപരവും വിശ്വാസപരവുമായ മാര്‍ഗഭ്രംശത്തിന്റെയും കര്‍മപരവും ധാര്‍മികവുമായ ജീര്‍ണതയുടെയും അവരുടെ വ്യക്തിഗതവും സമഷ്ടിഗതവുമായ ജീവിതത്തെ ചലിപ്പിച്ചുകൊണ്ടിരിക്കുന്ന അബദ്ധജടിലമായ തത്ത്വങ്ങളുടെയും അനന്തരഫലം നാശമല്ലാതെ മറ്റൊന്നുമല്ലെന്ന് ഉദ്‌ബോധിപ്പിക്കുക.\n10. ഈ നാശവും നഷ്ടവും ഐഹികജീവിതത്തില് പരിമിതമായിരിക്കുകയില്ലെന്നുകൂടി അവരെ ഉദ്‌ബോധിപ്പിക്കുക. അല്ലാഹു എല്ലാ മനുഷ്യരെയും ഒരുമിച്ചുകൂട്ടി വിചാരണചെയ്യുന്ന ഒരുനാള് വരുന്നുണ്ട്. വല്ലവരും ഈ ലോകത്ത് തങ്ങളുടെ ദുര്‍വൃത്തികളുടെ ദുഷ്ഫലങ്ങളില്‍നിന്ന് രക്ഷപ്പെട്ടാല്‍ത്തന്നെ ആ നാളില് ഒരുവിധത്തിലും രക്ഷപ്പെടുക സാധ്യമല്ല. ഇവിടെയും അവിടെയും നാശമടഞ്ഞവന്റെ ദൗര്‍ഭാഗ്യമാകട്ടെ അതിഭയങ്കരംതന്നെയായിരിക്കും.\n11. ഈ സന്ദര്‍ഭത്തില് ഈ വിഷയം പറയുന്നത് മൂന്നു ലക്ഷ്യങ്ങള്‍ക്കുവേണ്ടിയാണ്: ഒന്ന്: നബി(സ)യെ പഠിപ്പിക്കുകയും സമാശ്വസിപ്പിക്കുകയും ചെയ്യുക. ഇതില് തിരുമേനിക്ക് ഇപ്രകാരം മനസ്സിലാക്കിക്കൊടുത്തിരിക്കുന്നു: മക്കയിലെ അവിശ്വാസികളുടെ അവിവേകവും ദുര്‍മാര്‍ഗാഭിമുഖ്യവും സത്യവിരോധവും കണ്ടിട്ട് താങ്കള് ഇത്രയധികം വേവലാതിപ്പെടേണ്ടതില്ല. മനുഷ്യര്‍ക്ക് ഇച്ഛിക്കാനും തെരഞ്ഞെടുക്കാനുമുള്ള സ്വാതന്ത്ര്യം നല്‍കുക എന്നതുതന്നെയാണ് അല്ലാഹുവിനിഷ്ടം. എന്നിട്ട് സന്മാര്‍ഗം ഇച്ഛിക്കുന്നവര്‍ക്ക് സന്മാര്‍ഗം ലഭിക്കണം. ദുര്‍മാര്‍ഗം ഇഷ്ടപ്പെടുന്നവര്‍ക്ക് ആ വഴിക്കും പോകാന് കഴിയണം. ഇതല്ല അല്ലാഹുവിന്റെ താല്‍പര്യമെങ്കില് വേദങ്ങളും പ്രവാചകന്മാരും അയക്കപ്പെടേണ്ട ആവശ്യമെന്ത്? അല്ലാഹുവിന് സൃഷ്ടിപരമായ ഒരു സൂചന മാത്രമേ വേണ്ടിയിരുന്നുള്ളൂ. മലയും പുഴയും മരവും കല്ലും എല്ലാം എപ്രകാരം അവന്റെ ആജ്ഞാനുവര്‍ത്തികളായിരിക്കുന്നുവോ അപ്രകാരംതന്നെ സകല മനുഷ്യരും അവന്റെ ആജ്ഞാനുവര്‍ത്തികളായിത്തീരുമായിരുന്നു.\n12. അതായത്, രക്ഷകത്വമെന്നത് ഒരു ഭാവനാവസ്തുവൊന്നുമല്ല. തോന്നുന്നവരെ രക്ഷാധികാരിയായി സങ്കല്‍പിച്ചതുകൊണ്ട് അവര് യഥാര്‍ഥത്തില് നിങ്ങളുടെ സത്യസന്ധമായ രക്ഷാധികാരിയാവുകയും രക്ഷാധികാരിയുടെ ചുമതല നിര്‍വഹിക്കുകയും ചെയ്യാന് പോകുന്നില്ല. രക്ഷകത്വമെന്നത് ഒരു യഥാര്‍ഥ സംഗതിയാകുന്നു. ആളുകളുടെ തോന്നലുകളനുസരിച്ച് ഉണ്ടാവുകയും മാറുകയും ചെയ്യുന്നതല്ല അത്. യഥാര്‍ഥത്തില് രക്ഷകനാരാണോ അവന് രക്ഷകന്‍തന്നെയാണ്, നിങ്ങളവനെ രക്ഷകനായി അംഗീകരിച്ചാലും ഇല്ലെങ്കിലും ശരി. യഥാര്‍ഥത്തില് ആര് രക്ഷകരല്ലയോ അവര് രക്ഷകരല്ലതാനും; നിങ്ങള് അന്ത്യശ്വാസം വരെ അവരെ രക്ഷകരായി വിശ്വസിച്ചംഗീകരിച്ച് പ്രവര്‍ത്തിച്ചുകൊണ്ടിരുന്നാലും ശരി. ആവട്ടെ, അല്ലാഹു മാത്രമേ യഥാര്‍ഥ രക്ഷാധികാരിയാകൂ എന്നതിനും മറ്റാരും ആവുകയില്ലെന്നും ഉള്ളതിന് എന്താണ് ന്യായമെന്നു ചോദിച്ചാല് മറുപടി ഇതാണ്: മരണത്തെ ജീവിതമായി പരിവര്‍ത്തിപ്പിക്കുന്നവനു മാത്രമേ മനുഷ്യന്റെ യഥാര്‍ഥ രക്ഷാധികാരിയായിരിക്കാനാവൂ. നിര്‍ജീവ വസ്തുക്കളില് ജീവനിട്ട്, മനുഷ്യനായി ജീവിപ്പിച്ചെഴുന്നേല്‍പിക്കുന്നവനും രക്ഷാധികാരത്തിന്റെ ചുമതലകള് നിര്‍വഹിക്കാനുള്ള ശക്തിയും അധികാരങ്ങളുമുള്ളവനും. അങ്ങനെയുള്ളവന് അല്ലാഹുവിനെക്കൂടാതെ മറ്റാരെങ്കിലുമുണ്ടെങ്കില്, അവരെ രക്ഷാധികാരികളാക്കിക്കൊള്ളുക. അതല്ല, അങ്ങനെയൊരുവന് അല്ലാഹു മാത്രമേയുള്ളൂവെങ്കില് അവനെ വെടിഞ്ഞ് മറ്റ് വല്ലവരെയും രക്ഷാധികാരികളാക്കുന്നത് മൂഢതയും അവിവേകവും ധിക്കാരവുമല്ലാതെ മറ്റൊന്നുമല്ല.\n13. ഈ ഖണ്ഡിക മുഴുവന് അല്ലാഹുവിങ്കല്‍നിന്നുള്ള ദിവ്യബോധനംതന്നെയാണെങ്കിലും അതിലെ വക്താവ് അല്ലാഹുവല്ല, റസൂല്(സ) തിരുമേനിയാകുന്നു. ഇപ്രകാരം പ്രഖ്യാപിക്കാന് അല്ലാഹു നബി (സ)യോട് നിര്‍ദേശിച്ചതുപോലെയാണിത്. ഇത്തരം വിഷയങ്ങള് ഖുര്‍ആനില് ചില സ്ഥലങ്ങളില് 'ഖുല്' (പറയുക) എന്ന വാക്കിലൂടെയാണ് ആരംഭിക്കുക. ചില സ്ഥലങ്ങളില് അതില്ലാതെയും ആരംഭിച്ചിരിക്കുന്നു. വചനരീതിയില്‍നിന്ന് മാത്രമേ അതിലെ വക്താവ് അല്ലാഹുവല്ല, റസൂല് തിരുമേനിയാണ് എന്നു വ്യക്തമാകൂ. കൂടാതെ ചില സ്ഥലങ്ങളില് വചനം അല്ലാഹുവിന്റേതും വക്താക്കള് വിശ്വാസികളും ആകുന്നുണ്ട്. സൂറ ഫാതിഹ അതിനുദാഹരണമാകുന്നു. ചിലപ്പോള് വക്താക്കള് മലക്കുകളുമാകും.\n14. അല്ലാഹു പ്രപഞ്ചത്തിനുടമയും യഥാര്‍ഥ രക്ഷകനുമായിരിക്കുന്നതിന്റെ പ്രകൃതിപരവും നൈയാമികവുമായ താല്‍പര്യമാണിത്. രാജാവും രക്ഷകനും അവന് മാത്രമാണെങ്കില് വിധികര്‍ത്താവായിരിക്കേണ്ടതും അനിവാര്യമായി അവന്‍തന്നെ. മനുഷ്യരുടെ തര്‍ക്കങ്ങളിലും ഭിന്നിപ്പുകളിലും തീര്‍പ്പു കല്‍പിക്കേണ്ടതും അവനാണ്. അവന്റെ ആ അവകാശങ്ങളെ പരലോകത്തേക്ക് പരിമിതമായി കരുതുന്നവര് അബദ്ധമാണ് ചെയ്യുന്നത്. അതുപോലെ ഈ ലോകത്ത് അവന്റെ അവകാശം ചില വിശ്വാസപ്രമാണങ്ങളിലും മദ്ഹബീ പ്രശ്‌നങ്ങളിലും പരിമിതമാക്കുന്നവരും അബദ്ധത്തിലാണ്. വിശുദ്ധ ഖുര്‍ആന്റെ വാക്കുകള് സമഗ്രവും എല്ലാ തര്‍ക്കങ്ങളിലും ഭിന്നിപ്പുകളിലും തീര്‍പ്പു കല്‍പിക്കാനുള്ള മൗലികമായ അവകാശം നിരുപാധികം അല്ലാഹുവിനുള്ളതാണെന്ന് പ്രഖ്യാപിക്കുന്നതുമാകുന്നു. അതിന്റെ വീക്ഷണത്തില് അല്ലാഹു എപ്രകാരം പരലോകത്തിന്റെയും വിധിദിനത്തിന്റെയും ഉടമയാണോ അപ്രകാരംതന്നെ ഇഹലോകത്തിന്റെയും അഹ്കമുല് ഹാകിമീന്-- വിധികര്‍ത്താക്കളില് ഏറ്റവും ഉന്നതനായ വിധികര്‍ത്താവ്-- ആകുന്നു. എപ്രകാരം വിശ്വാസപരമായ ഭിന്നിപ്പുകളില് സത്യമേത് അസത്യമേത് എന്നു തീരുമാനിക്കേണ്ടതവനാണോ അപ്രകാരം നിയമപരമായ പ്രശ്‌നങ്ങളിലും മനുഷ്യന്ന് നല്ലതേത് ചീത്തയേത്, ഹിതമേത് അഹിതമേത്, അനുവദനീയമേത് നിഷിദ്ധമേത് എന്നു തീരുമാനിക്കേണ്ടത് അവന്‍തന്നെയാണ്. പെരുമാറ്റത്തില് നന്മയേത് തിന്മയേത് എന്ന് അവന് നിശ്ചയിക്കണം. ഇടപാടുകളില് ആര്‍ക്ക് എന്തവകാശമുണ്ട്, ആര്‍ക്ക് എന്തില്ല എന്ന് അവന് തീരുമാനിക്കണം. സാംസര്‍ഗികവും നാഗരികവും രാഷ്ട്രീയവുമായ രംഗങ്ങളില് ശരിയായ രീതിയെന്ത് തെറ്റായതേത് എന്നു വിധിക്കേണ്ടതും അവന്‍തന്നെ.\n15. ഭിന്നിപ്പുകളില് തീര്‍പ്പുകല്‍പിക്കുന്നവനാണ് യഥാര്‍ഥ വിധികര്‍ത്താവ് എന്നര്‍ഥം.\n16. ഒന്ന് ഭൂതകാല വചനത്തിലും മറ്റേത് നൈരന്തര്യമുള്ള വര്‍ത്തമാനകാല വചനത്തിലും അരുളപ്പെട്ട രണ്ടു ക്രിയകളാണിത്. ഭൂതകാല ക്രിയാവചനത്തില് അരുളുന്നു: 'ഞാന് അവനില് ഭരമേല്‍പിച്ചിരിക്കുന്നു.' അതായത്, ഞാന് എന്നെന്നേക്കുമായി ഒന്ന് തീരുമാനിച്ചിരിക്കുന്നു; എന്തെന്നാല്, ജീവിച്ചിരിക്കുന്ന കാലത്തോളം എനിക്ക് അവന്റെ സഹായത്തെയും മാര്‍ഗദര്‍ശനത്തെയും സംരക്ഷണത്തെയും അവന്റെത്തന്നെ തീരുമാനത്തെയും അവലംബിക്കേണ്ടതുണ്ടെന്ന്. തുടര്‍ന്ന് വര്‍ത്തമാനക്രിയാവചനത്തില് അരുളുന്നു: 'ഞാന് അവനിലേക്ക് മടങ്ങിക്കൊണ്ടിരിക്കുന്നു.' അതായത്, എനിക്കീ ജീവിതത്തില് കൈകാര്യം ചെയ്യേണ്ട ഏതു കാര്യവും അല്ലാഹുവിങ്കലേക്ക് മടങ്ങിക്കൊണ്ടാണ് ഞാന് കൈകാര്യം ചെയ്യുക. ഒരു പ്രശ്‌നമോ ക്ലേശമോ ആപത്തോ അണയുമ്പോള് ഞാന് ആരിലേക്കും തിരിയാതെ അവനില്‍നിന്ന് സഹായമര്‍ഥിക്കുന്നു. ഒരപായമുണ്ടായാല് അവനില് അഭയം തേടുന്നു; അവന്റെ സംരക്ഷണത്തില് സ്വയം സമര്‍പ്പിക്കുന്നു. ഒരു പ്രശ്‌നം നേരിടുമ്പോള് അവനോട് മാര്‍ഗദര്‍ശനം തേടുന്നു. അവന്റെ നിര്‍ദേശത്തിലും മാര്‍ഗദര്‍ശനത്തിലും അതിന്റെ പരിഹാരം അല്ലെങ്കില് വിധി അന്വേഷിക്കുന്നു. ഒരു തര്‍ക്കമുണ്ടാകുമ്പോള് അവനിലേക്ക് നോക്കുന്നു. അവന്റെ തീരുമാനമായിരിക്കും അതിന്റെ അന്തിമ തീരുമാനം. അവന്റെ തീരുമാനം എന്താവട്ടെ, അതുതന്നെയാണ് സത്യമെന്ന് എനിക്കുറപ്പുണ്ട്.\n'ശൂറാ' എന്ന നാമം അധ്യായത്തിലെ 38-ആം സൂക്തത്തിലെ وَأَمْرُهُمْ شُورَى بَيْنَهُمْ എന്ന വാക്യത്തില്‍നിന്ന് സ്വീകരിക്കപ്പെട്ടതാണ്. ശൂറാ എന്ന പദം വന്നിട്ടുള്ള അധ്യായം എന്നാണ് നാമകരണത്തിന്റെ താല്‍പര്യം.\nപ്രബലമായ നിവേദനങ്ങളിലൂടെ വ്യക്തമാകുന്നില്ലെങ്കിലും ഉള്ളടക്കത്തെക്കുറിച്ചാലോചിക്കുമ്പോള് ഈ അധ്യായം സൂറ ഹാമീം അസ്സജദയുടെ അവതരണത്തിന് തൊട്ടുടനെ അവതരിച്ചതായിരിക്കുമെന്ന് മനസ്സിലാക്കാം. എന്തുകൊണ്ടെന്നാല്, ഒരുവശത്ത് പ്രസ്തുത സൂറയുടെ ഒരു പൂരകമാണിതെന്നു തോന്നും. ആദ്യം ഹാമീം അസ്സജദ ശ്രദ്ധാപൂര്‍വം വായിക്കുകയും തുടര്‍ന്ന് ഈ സൂറ പാരായണം ചെയ്യുകയും ചെയ്യുന്നവര് ആദ്യ സൂറയില് കാണുന്നതിതാണ്: ഖുറൈശി നേതാക്കളുടെ അന്ധവും ബധിരവുമായ സത്യനിഷേധത്തിന് കനത്ത ആഘാതമേല്‍പിക്കുന്നു. മക്കയിലും പരിസരത്തും ധര്‍മബോധവും മാന്യതയും യുക്തിവിചാരവും അല്‍പമെങ്കിലും അവശേഷിച്ചിട്ടുള്ള വല്ലവരുമുണ്ടെങ്കില് അവര്‍ക്ക് ഇതുവഴി സമുദായ നേതാക്കള് മുഹമ്മദ് നബി (സ)യെ എതിര്‍ക്കുന്നതില് എന്തുമാത്രം നീചവും നികൃഷ്ടവുമായ ചെയ്തികളാണവലംബിക്കുന്നതെന്ന് വ്യക്തമാകുന്നു. അതിനെതിരെ നബി(സ) സ്വീകരിക്കുന്ന നിലപാട് അങ്ങേയറ്റം മാന്യവും സംസ്‌കാരസമ്പന്നവും ബുദ്ധിപൂര്‍വവുമാണ്. ഈ ഉണര്‍ത്തലിന്റെ ഉടനെ ഈ സൂറയില് പ്രബോധന ദൗത്യം നിര്‍വഹിക്കപ്പെടുന്നു. ഹൃദയാവര്‍ജകമായ രീതിയില് മുഹമ്മദീയ ദൗത്യത്തിന്റെ യാഥാര്‍ഥ്യം മനസ്സിലാക്കിക്കൊടുക്കുന്നു. ഹൃദയാന്തരാളത്തില് അല്‍പമെങ്കിലും സത്യത്തോടുള്ള താല്‍പര്യം നിലനില്‍ക്കുന്നവരും ജാഹിലിയ്യത്തിനോടുള്ള പ്രേമത്താല് തികച്ചും അന്ധരായിത്തീരാത്തവരുമായ ആര്‍ക്കും അതിന്റെ സ്വാധീനം സ്വീകരിക്കാതിരിക്കാനാവില്ല.\nതുടങ്ങുന്നതിങ്ങനെയാണ്: നമ്മുടെ ദൂതന് അവതരിപ്പിക്കുന്ന സന്ദേശങ്ങള്‍ക്കെതിരെ നിങ്ങള് എന്തെല്ലാം വിതണ്ഡവാദങ്ങളാണുന്നയിച്ചുകൊണ്ടിരിക്കുന്നത്. എന്നാല്, ഈ സന്ദേശം പുതിയതോ വിചിത്രമായതോ അല്ല. ഒരു മനുഷ്യന്ന് ദിവ്യബോധനം ലഭിക്കുക, അദ്ദേഹം മനുഷ്യരാശിയുടെ മാര്‍ഗദര്‍ശകനാക്കപ്പെടുക എന്നിങ്ങനെയുള്ള കാര്യങ്ങളൊന്നും ചരിത്രത്തില് ആദ്യമായുണ്ടാകുന്ന അപൂര്‍വ സംഭവവുമല്ല. ഇതേ ദിവ്യസന്ദേശങ്ങളും ഇതേ രീതിയിലുള്ള മാര്‍ഗദര്‍ശനങ്ങളുമായി അല്ലാഹു ഇദ്ദേഹത്തിനു മുമ്പും തുടര്‍ച്ചയായി പ്രവാചകന്മാരെ അയച്ചുകൊണ്ടിരുന്നിട്ടുണ്ട്. ആകാശഭൂമികളുടെ ഉടമയും അധിപനുമായവന് ആരാധ്യനായ ദൈവമായി അംഗീകരിക്കപ്പെടുക എന്നതല്ല അദ്ഭുതാവഹമായ പുതുമ. മറിച്ച്, ആകാശഭൂമികള്‍ക്കുടയവന്റെ അടിമകളായിക്കൊണ്ട്, അവന്റെ ദിവ്യത്വത്തിന് കീഴില് വാണുകൊണ്ട് മറ്റുള്ളവര്‍ക്ക് ആരാധ്യതയും ദിവ്യത്വവും അംഗീകരിച്ചുകൊടുക്കുക എന്നതത്രേ വിചിത്രമായ സംഗതി. ഏകദൈവത്വം പ്രചരിപ്പിക്കുന്നവരെ നിങ്ങള് ദ്രോഹിക്കുന്നു. എന്നാല്, ദൈവത്തിന് പങ്കാളികളെ ആരോപിക്കുക വഴി നിങ്ങള് ചെയ്യുന്നത് ആകാശം ഇടിഞ്ഞുവീഴത്തക്ക ഭയങ്കരമായ പാപമാകുന്നു. നിങ്ങളുടെ ഈ ധാര്‍ഷ്ട്യത്തില് മലക്കുകള് വിഹ്വലരാകുന്നു. എപ്പോഴാണ് നിങ്ങളുടെ മേല് ദൈവകോപം പൊട്ടിവീഴുന്നതെന്ന് ഭയന്നുകൊണ്ടിരിക്കുകയാണവര്. അനന്തരം ജനങ്ങള്‍ക്ക് വിശദീകരിച്ചുകൊടുക്കുകയാണ്: ഒരാള് പ്രവാചകനായി നിയുക്തനാവുകയും അയാള് നബി എന്ന നിലയില് രംഗത്തുവരുകയും ചെയ്യുന്നതിന്, അയാള് ദൈവദാസന്മാരുടെ ഭാഗധേയങ്ങള്‍ക്കുടയവനാക്കപ്പെട്ടിരിക്കുന്നുവെന്നോ അങ്ങനെയൊരു വാദവുമായാണയാള് രംഗത്തുവരുന്നതെന്നോ അര്‍ഥമില്ല. ഭാഗധേയങ്ങളൊക്കെ അല്ലാഹുവിന്റെ മാത്രം ഹസ്തത്തിലാകുന്നു. പ്രജ്ഞാശൂന്യരെ ഉണര്‍ത്താനും വഴിപിഴച്ചവരെ നേര്‍വഴിയിലേക്ക് നയിക്കാനും മാത്രമാകുന്നു പ്രവാചകന്മാര് ആഗതരാകുന്നത്. അദ്ദേഹത്തിന്റെ സന്ദേശം തിരസ്‌കരിച്ചവരെ വിചാരണ ചെയ്യുക, അനന്തരം ശിക്ഷിക്കുകയോ ശിക്ഷിക്കാതിരിക്കുകയോ ചെയ്യുക എന്നതൊക്കെ അല്ലാഹുവിന്റെ സ്വന്തം ചുമതലകളില്‍പെട്ട കാര്യമാകുന്നു. അത്തരം കാര്യങ്ങളൊന്നും പ്രവാചകന്മാരില് ഏല്‍പിക്കപ്പെട്ടിട്ടില്ല. അതിനാല്, നിങ്ങളുടെ കൃത്രിമ മതാചാര്യന്മാരും സിദ്ധന്മാരും മറ്റും തങ്ങളുടെ വാക്ക് സ്വീകരിക്കാതിരിക്കുകയോ മഹത്ത്വം അംഗീകരിക്കാതിരിക്കുകയോ ചെയ്യുന്നവരെ കരിച്ചു ഭസ്മമാക്കിക്കളയും എന്നും മറ്റും ജല്‍പിക്കുന്നതുപോലെയുള്ള വാദങ്ങളുമായി വരുന്ന ഒരാളാണ് പ്രവാചകന് എന്ന തെറ്റിദ്ധാരണ മസ്തിഷ്‌കത്തില്‍നിന്ന് തുടച്ചുനീക്കണം. നിങ്ങള് പ്രയാണം ചെയ്തുകൊണ്ടിരിക്കുന്ന മാര്‍ഗം നാശത്തിലേക്കുള്ളതാണ് എന്ന് മുന്നറിയിപ്പു നല്‍കുന്ന പ്രവാചകന് യഥാര്‍ഥത്തില് തിന്മയല്ല കാംക്ഷിക്കുന്നത്, അദ്ദേഹം നിങ്ങളുടെ ഗുണകാംക്ഷി മാത്രമാകുന്നു എന്നും ഇക്കൂട്ടത്തില് ജനങ്ങള്‍ക്ക് മനസ്സിലാക്കിക്കൊടുക്കുന്നുണ്ട്. തുടര്‍ന്ന്, അല്ലാഹു എല്ലാ മനുഷ്യരെയും ജന്മനാതന്നെ സന്മാര്‍ഗ ബദ്ധരാക്കാതെ വ്യത്യസ്ത മാര്‍ഗങ്ങളില് ഭിന്നിക്കുന്ന പ്രവണതയുള്ളവരാക്കിയതിന്റെ യാഥാര്‍ഥ്യം വിശദീകരിച്ചുകൊടുക്കുന്നു. ഈ പ്രകൃതിയുടെ ഫലമായിട്ടാണല്ലോ ജനം പലവഴിക്ക് സഞ്ചരിച്ചുകൊണ്ടിരിക്കുന്നത്. വിശദീകരണമിതാണ്: ഈ പ്രകൃതിവിശേഷത്തിന്റെ ഫലമായിട്ടാണ് മനുഷ്യന്ന് തന്റെ അബോധമായ ജന്മവാസന എന്ന നിലയ്ക്കല്ലാതെ ബോധപൂര്‍വം അല്ലാഹുവിനെ തന്റെ രക്ഷിതാവായി വരിക്കാന് കഴിയുന്നത്. ഇത് അവന്റെ ബോധശൂന്യമായ സൃഷ്ടികള്‍ക്കൊന്നുമില്ലാത്ത ഇച്ഛയും സ്വാതന്ത്ര്യവുമുള്ളവര്‍ക്ക് മാത്രമുള്ള ഒരു പ്രത്യേക അനുഗ്രഹമാകുന്നു. ഈ നിലപാട് സ്വീകരിക്കുന്നവരെ അല്ലാഹു സഹായിക്കുന്നു, മാര്‍ഗദര്‍ശനം ചെയ്യുന്നു. അവര്‍ക്ക് സല്‍ക്കര്‍മങ്ങള്‍ക്കുതവിയേകി തന്റെ സവിശേഷ കാരുണ്യത്തില് പ്രവേശിപ്പിക്കുന്നു. ഏത് മനുഷ്യന് തന്റെ സ്വാതന്ത്ര്യത്തെ തെറ്റായി ഉപയോഗിച്ചുകൊണ്ട്, യഥാര്‍ഥത്തില് രക്ഷകരല്ലാത്തവരെ, രക്ഷകരായിരിക്കുക സാധ്യമല്ലാത്തവരെ തന്റെ രക്ഷകരായി വരിക്കുന്നുവോ അവന്ന് ഈ കാരുണ്യം വിലക്കപ്പെടുന്നു. ഇവ്വിഷയകമായി ഇതുകൂടി വിശദീകരിക്കുന്നുണ്ട്; മനുഷ്യന്റെയും മറ്റെല്ലാ സൃഷ്ടികളുടെയും യഥാര്‍ഥ രക്ഷകന് അല്ലാഹു മാത്രമാകുന്നു. രക്ഷകനായി മറ്റാരുമില്ല. രക്ഷകന്റെ ചുമതല നിര്‍വഹിക്കാനുള്ള ശക്തിയും മറ്റാര്‍ക്കുമില്ല. മനുഷ്യന് തന്റെ സ്വാതന്ത്ര്യമുപയോഗിച്ച് രക്ഷിതാവിനെ തിരഞ്ഞെടുക്കുന്നതില് തെറ്റുപറ്റാതിരിക്കുക എന്നതാണ് മനുഷ്യവിജയത്തിന്റെ അച്ചുതണ്ട്. അവന് തന്റെ രക്ഷകനായി വരിക്കുന്നത് യഥാര്‍ഥ രക്ഷകനെത്തന്നെ ആയിരിക്കണം. തുടര്‍ന്ന്, മുഹമ്മദ് നബി(സ) അവതരിപ്പിക്കുന്ന ദീനിന്റെ യാഥാര്‍ഥ്യമെന്താണെന്ന് വ്യക്തമാക്കുന്നു. ഒന്നാമത്തെ അടിസ്ഥാനതത്ത്വമിതാണ്: അല്ലാഹു പ്രപഞ്ചത്തിന്റെയും മനുഷ്യന്റെയും സ്രഷ്ടാവും ഉടമസ്ഥനും യഥാര്‍ഥ രക്ഷിതാവുമാണല്ലോ. അതുകൊണ്ടുതന്നെ മനുഷ്യന്റെ ശാസനാധികാരിയും അവന് മാത്രമാകുന്നു. മനുഷ്യന്ന് ദീനും ശരീഅത്തും (പ്രമാണവും കര്‍മവ്യവസ്ഥയും) നിര്‍ദേശിക്കാനും മനുഷ്യര് തമ്മിലുള്ള ഭിന്നിപ്പുകളില് സത്യമേത്, അസത്യമേത് എന്നു വിധിക്കാനുമുള്ള അധികാരവും അവന്നു മാത്രമേയുള്ളൂ. മറ്റു യാതൊരസ്തിത്വത്തിനും മനുഷ്യന്റെ നിയമദാതാവായിരിക്കാനുള്ള അവകാശമില്ല. മറ്റു വാക്കുകളില് പറഞ്ഞാല് പ്രകൃതിയിലുള്ള വിധികര്‍ത്തൃത്വമെന്ന പോലെ നിയമനിര്‍ദേശങ്ങളിലുള്ള വിധികര്‍ത്തൃത്വവും അവന്ന് മാത്രമുള്ളതാണ്. മനുഷ്യന്നോ അല്ലാഹുവല്ലാത്ത മറ്റാര്‍ക്കെങ്കിലുമോ ഈ വിധികര്‍ത്തൃത്വം ഏറ്റെടുക്കാന് സാധ്യമല്ല. വല്ലവരും അല്ലാഹുവിന്റെ ഈ വിധികര്‍ത്തൃത്വം മാത്രം അംഗീകരിച്ചതുകൊണ്ട് ഒരു ഫലവുമില്ല. ഈയടിസ്ഥാനത്തില് അല്ലാഹു ആദിമുതലേ മനുഷ്യന്ന് ഒരു ദീന് നിശ്ചയിച്ചിട്ടുണ്ട്. ആ ദീന്‍തന്നെയാണ് എല്ലാ കാലത്തും എല്ലാ പ്രവാചകന്മാര്‍ക്കും നല്‍കിപ്പോന്നിട്ടുള്ളത്. ഒരു പ്രവാചകനും വ്യതിരിക്തമായ ഏതെങ്കിലും മതത്തിന്റെ ഉപജ്ഞാതാവായിരുന്നില്ല. മനുഷ്യാരംഭം മുതല് അല്ലാഹു അവര്‍ക്കായി നിശ്ചയിച്ച ദീന് ഏതാണോ ആ ദീനിന്റെത്തന്നെ അനുകര്‍ത്താക്കളും പ്രചാരകരുമായിരുന്നു സകല പ്രവാചകവര്യന്മാരും. ആ ദീന് അയച്ചിട്ടുള്ളത്, അത് വിശ്വസിച്ചിട്ട് മനുഷ്യന് വെറുതെ കുത്തിയിരിക്കാനല്ല. മറിച്ച്, എക്കാലത്തും ആ ദീനിനെ ഈ ഭൂമിയില് നിലനിര്‍ത്താനും വളര്‍ത്താനും പ്രായോഗികമാക്കാനുമാകുന്നു. അല്ലാഹുവിന്റെ ഭൂമിയില് അല്ലാഹുവിന്റെ ദീനല്ലാതെ മറ്റൊരു ഘടനയും വ്യവസ്ഥയും നടക്കാവതല്ല. പ്രവാചകന്മാര് നിയുക്തരായിട്ടുള്ളത് ഈ ദീന് പ്രബോധനം ചെയ്യാന് മാത്രമല്ല, അതിനെ സംസ്ഥാപിക്കുന്നതിനു വേണ്ടിയുള്ള സേവനത്തിനു കൂടിയാകുന്നു. ഇതാണ് മനുഷ്യവര്‍ഗത്തിന്റെ സാക്ഷാല് മതം. പക്ഷേ, പ്രവാചകന്മാര്‍ക്കുശേഷം എന്നും സംഭവിച്ചിട്ടുള്ളതിതാണ്: സ്വാര്‍ഥികളും തന്നിഷ്ടക്കാരും സ്വാഭിപ്രായക്കാരുമായ ആളുകള് സ്വന്തം താല്‍പര്യങ്ങള്‍ക്കുവേണ്ടി ഭിന്നിപ്പുകളുണ്ടാക്കി. പുതിയ പുതിയ മതങ്ങളുണ്ടാക്കി. ഈ ലോകത്ത് കാണപ്പെടുന്ന എല്ലാ മതങ്ങളും ആ ഏകമതം വികൃതമാക്കി നിര്‍മിക്കപ്പെട്ടതാണ്. ഇപ്പോള്, മുഹമ്മദ് (സ) നിയോഗിക്കപ്പെട്ടതിന്റെ ലക്ഷ്യമിതാണ്: ഈ വ്യത്യസ്ത മാര്‍ഗങ്ങളുടെയും കൃത്രിമ മതങ്ങളുടെയും മനുഷ്യനിര്‍മിത ദീനുകളുടെയും സ്ഥാനത്ത് സാക്ഷാല് ദീനിനെ ജനസമക്ഷം അവതരിപ്പിക്കുക, അത് സ്ഥാപിക്കുന്നതിനുവേണ്ടി ശ്രമിക്കുക. ഇതിന്റെ പേരില് ദൈവത്തോട് നന്ദിയുള്ളവരാകുന്നതിനു പകരം അതിനെ താറുമാറാക്കാനും അതിനെതിരില് പോരാടാനുമാണ് ഒരുമ്പെടുന്നതെങ്കില് അത് നിങ്ങളുടെ അവിവേകവും മൗഢ്യവുമാകുന്നു. ഈ മൂഢത കണ്ട് പ്രവാചകന് അദ്ദേഹത്തിന്റെ ദൗത്യത്തില്‍നിന്ന് പിന്തിരിയാന് പോവുന്നില്ല. സ്വന്തം നിലപാടില് അചഞ്ചലനായി ഉറച്ചുനില്‍ക്കാനും നിശ്ചിത ദൗത്യം പൂര്‍ത്തീകരിക്കാനും കല്‍പിക്കപ്പെട്ടവനാണദ്ദേഹം. നിങ്ങളെ തൃപ്തിപ്പെടുത്തുന്നതിനുവേണ്ടി പണ്ട് ദൈവിക ദീനിനെ ദുഷിപ്പിച്ച ഊഹാപോഹങ്ങള്‍ക്കും അന്ധവിശ്വാസങ്ങള്‍ക്കും അനാചാരങ്ങള്‍ക്കും അദ്ദേഹം അരുനില്‍ക്കുമെന്ന് ഒട്ടും പ്രതീക്ഷിക്കേണ്ടതില്ല. അല്ലാഹുവിന്റെ ദീന് തള്ളിക്കളഞ്ഞ് ഇതരന്മാരുടെ കൃത്രിമ ദീനും പ്രമാണവും കൈക്കൊള്ളുക എന്നത് അല്ലാഹുവിനെതിരിലുള്ള എത്ര വലിയ ധിക്കാരമാണെന്ന് നിങ്ങള് മനസ്സിലാക്കുന്നില്ല. അതൊരു സാധാരണ സംഗതിയായാണ് നിങ്ങള് മനസ്സിലാക്കുന്നത്. അതില് ഒരു ദൗഷ്ട്യവും നിങ്ങള് കാണുന്നില്ല. എന്നാല്, അല്ലാഹുവിന്റെ ഭൂമിയില് സ്വന്തം വക ദീന് നടത്തുകയും അതിനെ അനുസരിക്കുകയും ചെയ്യുക എന്നത് അവന്റെ ദൃഷ്ടിയില് കഠിനശിക്ഷയര്‍ഹിക്കുന്ന ഏറ്റവും ദുഷിച്ച ശിര്‍ക്കും ഏറ്റവും വഷളായ കുറ്റവുമാകുന്നു. ഇപ്രകാരം ദീനിന്റെ വ്യക്തവും സ്പഷ്ടവുമായ ഒരു വിഭാവനം അവതരിപ്പിച്ചശേഷം അരുളുന്നു: നിങ്ങള്‍ക്ക് നേര്‍മാര്‍ഗം മനസ്സിലാക്കിത്തരാന് സാധ്യമായതില്‍വെച്ച് ഏറ്റവും വിശിഷ്ടമായ മാര്‍ഗം ഏതാണോ അത് പ്രയോജനപ്പെടുത്തിക്കഴിഞ്ഞിരിക്കുന്നു. ഒരുവശത്ത്, അല്ലാഹു അവന്റെ വേദം ഇറക്കിത്തന്നു. അത് ഹൃദയഹാരിയായ ശൈലിയില് നിങ്ങളുടെ ഭാഷയില് യാഥാര്‍ഥ്യം വിവരിച്ചുതരുന്നു. മറുവശത്ത്, മുഹമ്മദ് നബിയുടെയും ശിഷ്യന്മാരുടെയും ജീവിതം നിങ്ങളുടെ കണ്‍മുമ്പില്‍തന്നെയുണ്ട്. ഈ വേദം എങ്ങനെയുള്ള ആളുകളെയാണ് വാര്‍ത്തെടുക്കുന്നതെന്ന് അവരെ കണ്ടാല് മനസ്സിലാക്കാന് സാധിക്കും. എന്നിട്ടും സന്മാര്‍ഗം പ്രാപിക്കുന്നില്ലെങ്കില് ഈ ലോകത്ത് യാതൊന്നിനും നിങ്ങളെ സന്മാര്‍ഗത്തിലേക്ക് നയിക്കാന് സാധിക്കുകയില്ല. നിങ്ങള് നൂറ്റാണ്ടുകളായി അകപ്പെട്ടിരിക്കുന്ന അപഭ്രംശത്തില്‍ത്തന്നെ തുടരുകയായിരിക്കും അതിന്റെ ഫലം. എങ്കില് അത്തരം ദുര്‍മാര്‍ഗികള്‍ക്ക് അല്ലാഹു നിശ്ചയിച്ചിട്ടുള്ള ദുഷ്പരിണതി തന്നെ നിങ്ങളും അനുഭവിക്കേണ്ടിവരുകയും ചെയ്യും. ഈ യാഥാര്‍ഥ്യങ്ങള് വിശദീകരിച്ചുകൊണ്ട് ഇടക്കിടക്ക് ഏകദൈവത്വത്തിന്റെയും പരലോകത്തിന്റെയും തെളിവുകളും ചൂണ്ടിക്കാണിക്കുന്നു. ഭൗതികപൂജയുടെ അനന്തര ഫലങ്ങളെക്കുറിച്ച് താക്കീത് ചെയ്യുന്നു. പാരത്രിക ശിക്ഷയെക്കുറിച്ച് ഭയപ്പെടുത്തുന്നു. നിഷേധികള് സന്മാര്‍ഗത്തില്‍നിന്ന് പിന്തിരിഞ്ഞുപോകുന്നതിന്റെ യഥാര്‍ഥ കാരണമായ ധാര്‍മിക ദൗര്‍ബല്യങ്ങളെ വിമര്‍ശിക്കുന്നു. തുടര്‍ന്ന് പ്രഭാഷണം അവസാനിപ്പിച്ചുകൊണ്ട് രണ്ട് സുപ്രധാന കാര്യങ്ങള് പറയുന്നു: ഒന്ന്: മുഹമ്മദ് നബി(സ)ക്ക് അദ്ദേഹത്തിന്റെ ജീവിതത്തിലെ നാല്‍പതാണ്ടുകളില് വേദത്തെക്കുറിച്ചോ വിശ്വാസപ്രശ്‌നങ്ങളെക്കുറിച്ചോ ഒരറിവും സങ്കല്‍പവുമുണ്ടായിരുന്നില്ല. പിന്നീടദ്ദേഹം പെട്ടെന്ന് ഈ രണ്ടു കാര്യങ്ങളുമായി ജനമധ്യത്തിലേക്ക് വരുന്നു. ഇതുതന്നെ അദ്ദേഹം പ്രവാചകനാണെന്നതിന്റെ വ്യക്തമായ തെളിവാകുന്നു. രണ്ട്: അദ്ദേഹം പഠിപ്പിക്കുന്ന പാഠങ്ങള് ദൈവിക പാഠങ്ങളാണ് എന്നതിന് അദ്ദേഹം നിരന്തരമായി അല്ലാഹുവിനോട് നേരിട്ട് സംസാരിച്ചുകൊണ്ടിരിക്കുന്നു എന്ന് വാദിക്കുന്നതായി അര്‍ഥമില്ല. മറ്റെല്ലാ പ്രവാചകന്മാര്‍ക്കുമെന്നപോലെ ദൈവം ഈ പ്രവാചകന്നും പാഠങ്ങള് നല്‍കിയിട്ടുള്ളത് മൂന്നു മാര്‍ഗങ്ങളിലൂടെയാകുന്നു. ഒന്ന്: ദിവ്യബോധനം, രണ്ട്: മറയ്ക്കുപിന്നില്‍നിന്നുള്ള ശബ്ദം, മൂന്ന്: മലക്കുകള് മുഖേനയുള്ള സന്ദേശം. നബി അല്ലാഹുവുമായി നേരിട്ട് സംസാരിച്ചുകൊണ്ടിരിക്കുന്നു എന്നു വാദിക്കുന്നതായി പ്രതിയോഗികള്‍ക്ക് വിമര്‍ശിക്കാന് അവസരം കിട്ടാതിരിക്കുന്നതിനുവേണ്ടിയാണ് ഇക്കാര്യം വ്യക്തമാക്കിയത്. അല്ലാഹു പ്രവാചകത്വ പദവിയില് അവരോധിക്കുന്നവര്‍ക്ക് അവന് ഏതെല്ലാം രൂപത്തിലാണ് മാര്‍ഗദര്‍ശനമരുളുന്നതെന്നു സത്യാന്വേഷികളായ ആളുകള് അറിഞ്ഞിരിക്കേണ്ടതിനു വേണ്ടിയും.


‘വ്യവസായസൗഹൃദം’: ഒരു മരണപാഠം | Editorial | Manorama News\n‘വ്യവസായസൗഹൃദം’: ഒരു മരണപാഠം\nമുഖപ്രസംഗം June 19, 2019 11:29 PM IST\nസാജൻ പാറയിൽ എന്ന പ്രവാസി വ്യവസായി സ്വന്തം മരണംകൊണ്ടു ചോദ്യം ചെയ്യുന്നതു കേരളത്തിന്റെ വ്യവസായസമീപനത്തെയും അധികാരരാഷ്ട്രീയത്തിന്റെ ക്രൂരമനോഭാവത്തെയുമാണ്.\nഓരോ ഫയലും ഓരോ ജീവിതമാണെന്നും മുന്നിലെത്തുന്ന ഓരോ അപേക്ഷകനെയും മനുഷ്യത്വപരമായി സമീപിക്കണമെന്നുമൊക്കെ സർക്കാർ ഉദ്യോഗസ്ഥരെ ഓർമിപ്പിച്ച മുഖ്യമന്ത്രിയുടെ സ്വന്തം ജില്ലയിൽപോലും അങ്ങനെയല്ല സംഭവിക്കുന്നതെന്നതിലെ പാഠം അത്യധികം നിർഭാഗ്യകരംതന്നെ.\nവ്യവസായ മന്ത്രിയുടെയും ജില്ല, വികസനത്തോടൊപ്പമെന്ന സർക്കാരിന്റെ നയപ്രഖ്യാപനം, രാജ്യാന്തര വിമാനത്താവളത്തിന്റെ വരവോടെയുണ്ടായ പുത്തനുണർവ് – കണ്ണൂർ ജില്ലയിൽ ഒരു സംരംഭം തുടങ്ങാൻ ഏതൊരു വ്യവസായിയെയും പ്രേരിപ്പിക്കുന്ന ഘടകങ്ങൾ ഇപ്പോൾ ഇതൊക്കെയാണ്.\nഎന്നിട്ടും, സ്വന്തം വ്യവസായസംരംഭത്തിനു നഗരസഭയുടെ ലൈസൻസ് കിട്ടാത്തതിനാൽ സാജൻ പാറയിൽ ആത്മഹത്യ ചെയ്ത വാർത്തയാണു കഴിഞ്ഞദിവസം കേരളം കേട്ടത്.\nവിദേശത്തുനിന്നു സമ്പാദിച്ച പണംകൊണ്ടു നാട്ടിൽ 15 കോടി രൂപ മുടക്കി ഒരു കൺവൻഷൻ സെന്റർ നിർമിച്ചതാണ് ഈ വ്യവസായിയെ മരണത്തിലേക്കു കൊണ്ടെത്തിച്ചത്.\nഎതിരില്ലാതെ സിപിഎം ഭരിക്കുന്ന ആന്തൂർ നഗരസഭാ പരിധിയിലാണു കണ്ണൂരുകാരൻ തന്നെയായ സാജൻ കൺവൻഷൻ സെന്റർ നിർമിച്ചത്.\nകെട്ടിടനിർമാണത്തിന്റെ പല ഘട്ടങ്ങളിലും നഗരസഭയിൽനിന്നു തടസ്സങ്ങൾ നേരിടേണ്ടിവന്നു. പണി ഏതാണ്ടു പകുതിയിലെത്തിയപ്പോൾ പാ‍ർക്കിങ് പ്ലാനിന്റെ വിശദാംശം നഗരസഭ ആവശ്യപ്പെട്ടു.\nമറുപടി നൽകിയെങ്കിലും നേരത്തേ സമർപ്പിച്ച പ്ലാനുമായി വ്യത്യാസങ്ങളുണ്ടെന്നു പറഞ്ഞ് കെട്ടിടം പൊളിക്കാൻ 2018ൽ നോട്ടിസ് നൽകി.\nസിപിഎം അനുഭാവിയായ സാജൻ പാർട്ടിയുടെ ജില്ലാ നേതൃത്വത്തിനു പരാതി നൽകി. പാർട്ടി പരിശോധിച്ചശേഷം, നഗരസഭയുടെയും ടൗൺ പ്ലാനിങ് വിഭാഗത്തിന്റെയും സംയുക്തസംഘം പരിശോധിക്കട്ടെയെന്നു നഗരസഭയോടു നിർദേശിച്ചു.\nഇതനുസരിച്ചു നടത്തിയ പരിശോധനയിൽ ടൗൺ പ്ലാനിങ് വിഭാഗം സാജന് അനുകൂലമായ റിപ്പോർട്ടാണു നൽകിയത്. എളുപ്പം പരിഹരിക്കാവുന്ന ചെറിയ ചില അപാകതകൾ മാത്രമേ ചൂണ്ടിക്കാണിച്ചിരുന്നുള്ളൂ. ഈ മാർച്ചിൽ പണി പൂർത്തിയാക്കി ഏപ്രിലിൽ ഉടമസ്ഥാവകാശ രേഖയ്ക്കായി അപേക്ഷ നൽകി.\nആദ്യം സമർപ്പിച്ച പ്ലാനും പൂർത്തിയായപ്പോഴുള്ള പ്ലാനും തമ്മിൽ വ്യത്യാസമുണ്ടെന്നായി പിന്നെ നഗരസഭയുടെ കണ്ടെത്തൽ. എന്നാൽ, എന്താണു പ്രശ്നമെന്നു കൃത്യമായി ഒരു നോട്ടിസിലും അറിയിച്ചില്ല.\nവ്യത്യാസം കണ്ടെത്തിയാൽത്തന്നെ, അധിക വിസ്തൃതിക്കു ഫീസ് ഈടാക്കി ക്രമപ്പെടുത്താൻ നിയമമുണ്ട്. എന്നാൽ, ഇതിനു തുനിയാതെ നഗരസഭ പല കാരണങ്ങൾ പറഞ്ഞു സാജനെ ബുദ്ധിമുട്ടിച്ചുവെന്നാണു ബന്ധുക്കളുടെ ആരോപണം.\nഅപേക്ഷ നിരസിച്ചുവെന്ന് നഗരസഭ അറിയിച്ചാൽ പോലും സാജനു നിയമപരമായ മറ്റു വഴികൾ തേടാമായിരുന്നു. എന്നാൽ, രേഖ തരുമെന്നോ തരില്ലെന്നോ പറയാതെ, പലതും പറഞ്ഞ് ഓഫിസ് കയറ്റിയിറക്കി രണ്ടരമാസത്തോളം സാജനെ വട്ടംകറക്കി.\nനഗരസഭാ അധികാരികളെ മറികടന്നു പാർട്ടിയുടെ ഇടപെടൽ ആവശ്യപ്പെട്ടതിന്റെ പ്രതികാരം തീർക്കുകയായിരുന്നുവെന്നു കരുതുന്നതായി സാജന്റെ കുടുംബം പറയുന്നുണ്ട്.\nവിദേശരാജ്യങ്ങളിൽ ജോലിയും ബിസിനസും ചെയ്തു സമ്പാദിച്ച തുകയാണ് സാജൻ സ്വന്തം നാട്ടിൽ വ്യവസായത്തിനായി മുടക്കിയത്.\nചുമതലകൾ ഉദ്യോഗസ്ഥരിൽ മാത്രം നിക്ഷിപ്തമാണെന്നിരിക്കേ, സർട്ടിഫിക്കറ്റ് ലഭിക്കാതിരിക്കാൻ നഗരസഭാധ്യക്ഷയുടെ ഇടപെടലുണ്ടായതായി സാജന്റെ കുടുംബം ആരോപിക്കുന്നുണ്ട്. അതേസമയം, നഗരസഭയ്ക്കെതിരെ ഉയർന്ന ആരോപണങ്ങൾ അടിസ്ഥാനരഹിതമെന്നാണ് അധ്യക്ഷയുടെ അവകാശവാദം.\nജീവിതത്തിന്റെ സമ്പാദ്യം മുടക്കി പൂർത്തിയാക്കുന്ന സംരംഭങ്ങൾക്ക് അന്യായമായി അനുമതി നിഷേധിക്കുന്ന സാഹചര്യം ഇനിയൊരിക്കലും ആവർത്തിച്ചുകൂടാ.\nസ്വാർഥലാഭത്തിനായി തൊടുന്യായങ്ങൾ പറഞ്ഞ് വ്യവസായ സംരംഭങ്ങളെ വെള്ളത്തിലാക്കുകയും അതിനു പണം മുടക്കുന്നവരെ മരണത്തിലേക്കു തള്ളിവിടുകയും ചെയ്യുന്ന ക്രൂരതയെ കാലമാവും ചോദ്യം ചെയ്യുക.


'ഇനിയും എന്നെ ചൊറിയാന് വന്നാല് ഞാന് മാന്തും.. കാരണം...' - Kerala Today\n‘ഇനിയും എന്നെ ചൊറിയാന് വന്നാല് ഞാന് മാന്തും.. കാരണം…’\nMarch 16, 2020 admin Breaking News 0\nപന്ത്രണ്ട് വര്‍ഷത്തോളമായി കുടുംബത്തെ അലട്ടിയിരുന്ന സാമ്പത്തിക ബുദ്ധിമുട്ടുകള് കാരണമാണ് താന് റിയാലിറ്റി ഷോ ആയ ബിഗ്‌ബോസില് പങ്കെടുത്തതെന്ന് മഞ്ജു പത്രോസ്. തന്റെ ഒരു മോശം പരാമര്‍ശത്തില് താന് മാപ്പു ചോദിച്ചിരുന്നുവെന്നും അതിനെച്ചൊല്ലി ഇനി തന്നെ വിമര്‍ശിച്ച് വേട്ടയാടരുതെന്നും മഞ്ജു പറയുന്നു. ഫെയ്‌സ്ബുക്ക് കുറിപ്പിലൂടെയാണ് മഞ്ജുവിന്റെ പ്രതികരണം.\n‘ഇന്ന് എനിക്ക് ഒരുപാട് സന്തോഷം ഉള്ള ദിവസമാണ്. കഴിഞ്ഞ 12 വര്‍ഷത്തോളമായി ഞങ്ങളെ അലട്ടി കൊണ്ടിരുന്ന സാമ്പത്തിക ബാധ്യതകള് ഇന്ന് തീര്‍ന്നു. ഇനിയൊരു ചെറിയ വീടുണ്ടാക്കണം.നന്ദി ബിഗ്ബോസിനോടും എന്നെ സ്‌നേഹിച്ചവരോടും.\nഈ ഒരു ആവശ്യത്തിന് വേണ്ടി ആയിരുന്നു ഞാന് ബിഗ്ബോസിലേക്ക് പോയത്. അവിടെ ഞാന് എന്ന വ്യക്തിയായിട്ട് തന്നെയാണ് നിന്നത്. അത് എന്നെ വിമര്‍ശിച്ചവര് പറഞ്ഞ പോലെയാണെങ്കിലും ശരി. എന്റെ നിലപാടുകള് അന്നും ഇന്നും ഒന്ന് തന്നെ. ഇതിനിടയില് എന്റെ ഭാഗത്തു നിന്ന് വന്ന വലിയൊരു വീഴ്ചയാണ് കുഷ്ഠരോഗിയുടെ മനസ് എന്ന പരാമര്‍ശം. അതിനു ഞാന് അവിടെ പൊതുവായും ആ വ്യക്തിയോടും മാപ്പ് പറഞ്ഞതുമാണ്. അങ്ങനെ ഒരു പരാമര്‍ശത്തില് മാത്രമാണ് ഞാന് ഇന്നും ഖേദിക്കുന്നത്.\nഓണ്‍ലൈന് മാധ്യമങ്ങളോട്… ഇല്ലാത്ത വാര്‍ത്തകള് ഇക്കിളി വാര്‍ത്തകളായി പ്രചരിപ്പിച്ചു വ്യൂസും സബ്‌സ്‌ക്രൈബേഴ്‌സിനെയും നേടുവാന് നോക്കുമ്പോള് ഒന്ന് ഓര്‍ക്കുക.. നിങ്ങളെ പോലെ ഞങ്ങള്‍ക്കുമുണ്ട് കുഞ്ഞുങ്ങള്..കുടുംബം..നിങ്ങള് പണമുണ്ടാക്കിക്കോ. പക്ഷെ അത് ഒരാളുടെയും ജീവിതത്തില് ചവിട്ടി ആകരുത്.\nസോഷ്യല് മീഡിയയില് എന്നെ ആക്രമിക്കുന്നവരോട്…,Bigboss ഒരു ഗെയിംഷോ ആയിരുന്നു. അതവിടെ കഴിഞ്ഞു എന്ന് വിശ്വസിക്കാനാണ് ഞാന് ആഗ്രഹിക്കുന്നത്. നിങ്ങളുടെ ദൈവം ഉടന് ബിഗ്‌ബോസില് തിരികെ എത്തുമായിരിക്കും. അദ്ദേഹത്തെ ഇഷ്ടമുള്ളവര് അദ്ദേഹത്തെ സപ്പോര്‍ട്ട് ചെയ്യൂ.. വോട്ട് നല്‍കു….എന്നെ ഉപദ്രവിക്കരുത്…എന്നെ വിട്ടേക്കൂ…\nഎല്ലാം ഇവിടെ കഴിഞ്ഞു എന്ന് ഞാന് വിശ്വസിക്കുന്നു. ഇത് ഒരു പുതിയ തുടക്കമാകട്ടെ എനിക്കും നിങ്ങള്‍ക്കും…\nഇനിയും എന്നെ ചൊറിയാന് വന്നാല് ഞാന് മാന്തും.. കാരണം…ഞാന് അഹങ്കാരിയാണ്..വിവരമില്ലാത്തവളാണ്….\nറിയാലിറ്റി ഷോയുടെ പേരില് സാമൂഹിക മാധ്യമങ്ങളില് കടുത്ത ആക്രമണമാണ് നടി മഞ്ജു പത്രോസ് ഇപ്പോഴും നേരിട്ട് കൊണ്ടിരിക്കുന്നത്. 49 ദിവസം പുര്‍ത്തിയാക്കി പുറത്തെത്തിയപ്പോഴും അതിനുശേഷവും സൈബര് ആക്രമണം തുടര്‍ന്നുകൊണ്ടിരിക്കുകയാണെന്നും മഞ്ജു മുമ്പ് പറഞ്ഞിരുന്നു.\n‘പ്ലസ്ടു വരെ പഠിച്ച 12 വർഷത്തിനിടയിൽ ആകെ രണ്ടു ദിവസം മാത്രമേ ഞാൻ ആബ്സന്റ് ആയിട്ടുള്ളൂ\nപ്രവാസികള്‍ക്ക് തിരിച്ചടി യു.എ.ഇ വിസവിലക്ക് നാളെ മുതല്


ഇന്ത്യയില് നിന്ന് യുഎഇയിലേക്കുള്ള വിമാനസര്‍വീസ് എന്ന് തുടങ്ങുമെന്ന കാര്യത്തില് അവ്യക്തത |India-UAE flights to remain suspended until further notice, GCAA clarifies\nHome Newsfeed ഇന്ത്യയില് നിന്ന് യുഎഇയിലേക്കുള്ള വിമാനസര്‍വീസ് എന്ന് തുടങ്ങുമെന്ന കാര്യത്തില് അവ്യക്തത\nഇന്ത്യയില് നിന്ന് യുഎഇയിലേക്കുള്ള വിമാനസര്‍വീസ് എന്ന് തുടങ്ങുമെന്ന കാര്യത്തില് അവ്യക്തത\nJune 26, 2021, 4:49 pm\nഅബൂദബി: ഇന്ത്യയില് നിന്ന് യുഎഇയിലേക്കുള്ള വിമാന സര്‍വീസ് പുനരാരംഭിക്കുന്നത് സംബന്ധിച്ച് വ്യത്യസ്ത റിപോര്‍ട്ടുകള്. ഇന്ത്യ ഉള്‍പ്പെടെയുള്ള 14 രാജ്യങ്ങളില് നിന്നുള്ള വിമാന സര്‍വീസ് റദ്ദാക്കിയ നടപടി ജൂലൈ 21 വരെ നീട്ടിയതായി ഗള്‍ഫ് ന്യൂസ് റിപോര്‍ട്ട് ചെയ്തു. എന്നാല്, അനിശ്ചിത കാലത്തേക്കാണ് നീട്ടിയതെന്ന് ഖലീജ് ടൈംസിന്റെ റിപോര്‍ട്ടില് പറയുന്നു.\nഇന്ത്യ, ലൈബീരിയ, നമീബിയ, സിയേറ ലിയോണ്, കോംഗോ, ഉഗാണ്ട, സാംബിയ, വിയറ്റ്‌നാം, പാകിസ്താന്, ബംഗ്ലാദേശ്, നേപ്പാള്, ശ്രീലങ്ക, നൈജീരിയ, ദക്ഷിണ ആഫ്രിക്ക എന്നീ രാജ്യങ്ങളില് നിന്നുള്ള സര്‍വീസ് ജൂലൈ 23 രാത്രി 11.59 റദ്ദാക്കിയതായാണ് ഗള്‍ഫ് ന്യൂസ് റിപോര്‍ട്ടില് ഉള്ളത്. യുഎഇ ജനറല് സിവില് ഏവിയേഷന് അതോറിറ്റി(ജിസിഎഎ) പുറത്തിറക്കിയ നോട്ടീസ് ടു എയര്‍മെന്(നോട്ടാം) ഉദ്ധരിച്ചാണ് റിപോര്‍ട്ട്. ചാര്‍ട്ടര് വിമാനങ്ങളെയും ചരക്കു വിമാനങ്ങളെയും ഇതില് നിന്ന് ഒഴിവാക്കിയതായും റിപോര്‍ട്ടില് പറയുന്നു.\nഎന്നാല്, നോട്ടാം സമ്മറി ദിവസവും സിവില് ഏവിയേഷന് അധികൃതര് പുറത്തിറക്കുന്നതാണെന്ന് ജിസിഎഎ വൃത്തങ്ങളെ ഉദ്ധരിച്ച് ഖലീജ് ടൈംസ് റിപോര്‍ട്ട് ചെയ്തു. ഏവിയേഷന് ചട്ടപ്രകാരം, നിശ്ചിത മാര്‍ഗനിര്‍ദേശങ്ങള് ബാധകമാക്കുന്ന നോട്ടാമില് തുടങ്ങുന്ന തിയ്യതിയും അവസാനിക്കുന്ന തിയ്യതിയും വേണമെന്നതിനാലാണ് ഇങ്ങിനെ തിയ്യതി നല്‍കുന്നത്. ഇത് ഏത് സമയത്തും മാറാവുന്നതാണെന്നും റിപോര്‍ട്ടില് പറയുന്നു.\nദുബൈ സുപ്രിംകമ്മിറ്റിയുടെ പ്രഖ്യാപന പ്രകാരം ജൂണ് 23 മുതല് ഇന്ത്യയില് നിന്നുള്ള സര്‍വീസ് പുനരാരംഭിക്കുമെന്ന് പ്രതീക്ഷ ഉയര്‍ന്നിരുന്നു. വാക്‌സിനെടുത്ത റസിഡന്‍സ് വിസയുള്ള ഇന്ത്യക്കാര്‍ക്ക് മടങ്ങിവരാമെന്നായിരുന്നു അറിയിപ്പ്. എന്നാല്, പുതിയ അറിയിപ്പ് വന്നതോടെ കാര്യങ്ങള് വീണ്ടും അനിശ്ചിതത്വത്തിലായിരിക്കുകയാണ്.\nഎമിറേറ്റ്‌സ് ഉള്‍പ്പെടെയുള്ള ചില വിമാന കമ്പനികള് ജൂലൈ7മുതലുള്ള ടിക്കറ്റുകള്‍ക്ക് ബുക്കിങ് ആരംഭിച്ചിട്ടുണ്ട്. എന്നാല്, ജൂലൈ 7ന് സര്‍വീസ് തുടങ്ങുമോ എന്ന കാര്യത്തില് ഇപ്പോഴും വ്യക്തത ഇല്ല.\nPrevious articleപ്രമുഖ ഖത്തര് അത്‌ലറ്റ് അബ്ദല്‍ഇലാഹ് ഹാറൂണ് കാറപകടത്തില് മരിച്ചു\nNext articleയുഎഇയില് ഇന്ന് 10 കോവിഡ് മരണം; 2,282 പുതിയ രോഗികള്


ജിയോ 149 രൂപയുടെ പ്ലാനിന്റെ കാലാവധിയും ഡാറ്റയും കുറച്ചു - Live Newage\nജിയോ 149 രൂപയുടെ പ്ലാനിന്റെ കാലാവധിയും ഡാറ്റയും കുറച്ചു\nന്യൂഏജ് ന്യൂസ്, മുംബൈ: ടെലികോം കമ്പനിയായ റിലയന്സ് ജിയോ 149 രൂപയുടെ റീച്ചാര്ജ് പ്ലാന് പരിഷ്കരിച്ചു.\nകാലാവധിയിലും ഡാറ്റയിലും കുറവുവരുത്തിയിട്ടുണ്ട്. നേരത്തെ 149 രൂപയുടെ പ്ലാനിന് 28 ദിവസത്തെ കാലാവധിയുണ്ടായിരുന്നു. 42 ജി.ബി ഡാറ്റയും ഉപയോഗിക്കാമായിരുന്നു.\nപുതുക്കിയ പ്ലാന് പ്രകാരം കാലാവധി 24 ദിവസമായി കുറച്ചു. 36 ജി.ബി ഡാറ്റ മാത്രമെ സൗജന്യമായി ലഭിക്കൂ. മറ്റ് നെറ്റ് വര്ക്കുകളിലേയ്ക്ക് 300 മിനുട്ടി സൗജന്യവും ഇതോടൊപ്പം ലഭിക്കും.\nജിയോ ആപ്പുകള് നിരക്കൊന്നും നല്കാതെ ഉപയോഗിക്കാമെന്നതിനൊപ്പം ദിനംപ്രതി 100 എസ്എംഎസുകളും സൗജന്യമാണ്.\nജിയോയുമായി മത്സരത്തിലുള്ള കമ്പനിയുടെ സമാന പ്ലാനിന് 222 രൂപ നല്കണം. പക്ഷേ, 28 ദിവസം കാലാവധി ലഭിക്കും. 56 ജി.ബി ഡാറ്റയും സൗജന്യമാണ്. ജിയോയുടെതാല്ലാത്ത നമ്പറുകളിലേയ്ക്ക് 1000 മിനുട്ട് സൗജന്യ കോളുകളും വിളിക്കാം.\nജിയോയുടെ 198 രൂപയുടെ പ്ലാന് പ്രകാരം 28 ദിവസമാണ് കാലാവധി. 56 ജി.ബി ഡാറ്റ സൗജന്യമാണ്.\nContent Highlights: Jio's ₹149 recharge plan: Data offer, validity period changed


കൊടുവളളി സ്വര്‍ണ്ണകള്ളക്കടത്ത്; പ്രതിക്കൊപ്പം ഭരണകക്ഷി എംഎല്‍യുടെ ചിത്രങ്ങള് പുറത്ത് – malabarinews.com\nകോഴിക്കോട്: കൊടുവള്ളിയിലെ സ്വര്‍ണ്ണക്കള്ളക്കടത്ത് സംഘത്തിന്‍റെ ഉന്നത രാഷ്ട്രീയ ബന്ധം വ്യക്തമാക്കുന്ന തെളിവുകള് പുറത്ത്. സ്വര്‍ണ്ണക്കള്ളടത്ത് സംഘത്തിലെ പ്രധാനിയും കഴിഞ്ഞ ദിവസം യുവാവിനെ വധിക്കാന് ശ്രമിച്ച കേസിലെ പ്രതിയുമായ കുടുക്കില് ബാബുവിന്‍റെ കാറില് മുസ്ലിം ലീഗ് എം.എല്.എ കെ.എം ഷാജി ഇരിക്കുന്ന ചിത്രമാണ് പുറത്തുവന്നത്. ആഢംബര കാര് ഷോറൂമില് നിന്ന് ഇറക്കുമ്പോള് ഡ്രൈവിങ് സീറ്റിലിരുന്ന് വാഹനം ഓടിക്കുന്നത് ഷാജിയാണ്. തൊട്ടടുത്ത സീറ്റിലിരിക്കുന്ന കേസിലെ പ്രതി കുടുക്കില് ബാബു.\nകള്ളക്കടത്ത് സംഘത്തിന്‍റെ ആക്രമത്തില് പരിക്കേറ്റ് ഗുരുതരാവസ്ഥയില് കോഴിക്കോട് സ്വകാര്യ ആശുപത്രിയില് കഴിയുകയാണ് കൊടുവള്ളി മാനിപുരം സ്വദേശി മുഹമ്മദ് സാനു. കള്ളക്കടത്ത് സംഘത്തിന് ഉന്നത രാഷ്ട്രീയ സഹായം ലഭിക്കുന്നുണ്ടെന്ന് കഴിഞ്ഞ ദിവസം സാനു വെളിപ്പെടുത്തിയിരുന്നു. സാനുവിനെതിരെ രണ്ട് തവണ നേരത്തെ കള്ളക്കടത്ത് സംഘം ആക്രമണം നടത്തിയിരുന്നു. രണ്ട് സംഭവത്തിലും കൊടുവള്ളി പോലീസില് പരാതി നല്‍കിയെങ്കിലും എഫ്.ഐ.ആര് രജിസ്റ്റര് ചെയ്യാന് പോലും തയ്യാറായിരുന്നില്ല. പോലീസിനെതിരെ സാനുവിന്‍റെ ആരോപണം തെളിയിക്കുന്നതാണ് ഇപ്പോള് പുറത്തുവന്ന ഷാജിയുടെ ചിത്രം. യു.ഡി.എഫ് കേന്ദ്രങ്ങളില് നിന്നാണ് സംഘത്തിന് സഹായം ലഭിക്കുന്നതെന്നും സാനു പറയുന്നു.\nഅതേസമയം ബാബുവിനൊപ്പം ഷാജി കാറില് കയറിയത് വിവാദമാക്കേണ്ടെന്നും ഈ കേസ് ഉണ്ടാവുന്നതിന് മുമ്പായിരിക്കാം ഇങ്ങിനെ സംഭവിച്ചതെന്നുമാണ് മുസ്ലിം ലീഗ് ജില്ലാ നേതൃത്വത്തിന്‍റെ വിശദീകരണം. പ്രതിയുടെ കാറില് ഷാജി കയറിയത് സ്വാഭാവികമാണെന്ന് മുസ്ലിം ലീഗ് നേതാവ് പി.കെ കുഞ്ഞാലിക്കുട്ടി പ്രതികരിച്ചു. തന്നോടൊപ്പവും ഇത്തരത്തില് പലരുമുള്ള ചിത്രങ്ങളുണ്ട്. അടുത്തുള്ളവര് ആരാണെന്ന് അന്വേഷിക്കാനാവില്ലെന്നും കുഞ്ഞാലിക്കുട്ടി പറഞ്ഞു.\nകള്ളക്കടത്ത് സംഘത്തിന്‍റെ സഹായിയായി പ്രവര്‍ത്തിച്ചിരുന്ന മുഹമ്മദ് സാനു ബാംഗ്ലൂരില് കേസില്‍പ്പെട്ടതിനെ തുടര്‍ന്നാണ് സംഘവുമായി അകലുന്നത്. സംഘത്തിന് വേണ്ടി കുറ്റമേറ്റെടുത്ത സാനുവിനെ പിന്നീട് കള്ളക്കടത്ത് സംഘം കയ്യൊഴിഞ്ഞു. ഇതോടെ കള്ളക്കടത്തുമായി ബന്ധപ്പെട്ട രഹസ്യങ്ങള് പുറത്തുപറയുമെന്ന് സാനു അറിയിച്ചതോടെയാണ് വധിക്കാന് ശ്രമം നടന്നത്. നേരത്തെ പലരെയും കള്ളക്കടത്ത് സംഘം ഇങ്ങിനെ അപായപ്പെടുത്തിയിട്ടുണ്ടെന്നും സാനു പറഞ്ഞു. കഴിഞ്ഞ പെരുന്നാല് തലേന്ന് രാത്രി കോഴിക്കോട് വെള്ളയില് ബീച്ചില് വെച്ചാണ് സാനുവിനെ ഇരുപതംഗ സംഘം ആക്രമിച്ചത്. കേസില് ഷാജിക്കൊപ്പം കാറില് സഞ്ചരിച്ച ബാബുവും മൂന്ന് സഹോദരങ്ങളുമുള്‍പ്പെടെ 15 പേര് പ്രതികളാണ്. ഈ കേസ് നടക്കാവ് സി.ഐയുടെ നേതൃത്വത്തിലുള്ള പ്രത്യേക സംഘമാണ് അന്വേഷിക്കുന്നത്.\ncar, connection, crime, m, mla, shaji\nPrevious PostPrevious ദോഹയില് മാപ്പിളപ്പാട്ട് മഹോത്സവത്തിന് ഇനി നാല് നളുകള്\nNext PostNext ടൂറിസം ക്ലബ്ബ് അംഗങ്ങള്‍ക്ക് വിദേശപഠന സൗകര്യമൊരുക്കും – മന്ത്രി


റെക്കോര്‍ഡ് തകര്‍ത്ത് വെളിച്ചെണ്ണ വില ; ലിറ്ററിന് 250 രൂപ കടന്നു | Wayanad Vision\nറെക്കോര്‍ഡ് തകര്‍ത്ത് വെളിച്ചെണ്ണ വില ; ലിറ്ററിന് 250 രൂപ കടന്നു\nകേരളത്തില് വെളിച്ചെണ്ണ വില സര്‍വകാല റെക്കോര്‍ഡ് തകര്‍ത്ത് കുതിച്ചുയരുകയാണ്. ഒരു ലിറ്റര് വെളിച്ചെണ്ണയ്ക്ക് 250 രൂപ 50 പൈസയാണ് വില. മൂന്ന് വര്‍ഷത്തിന് ശേഷമാണ് വെളിച്ചെണ്ണയുടെ വില ഇത്രയുമധികം ഉയര്‍ന്നത്. കൊച്ചിയില് വെളിച്ചെണ്ണയ്ക്ക് കിന്റലിന് 350 രൂപയാണ് വര്‍ധിച്ചത്. വില ഇനിയും കൂടാന് സാധ്യതയുണ്ടെന്നാണ് വ്യാപാരികള് പറയുന്നത്.വലിയ രീതിയില് കൊപ്ര സംഭരിക്കുന്നതാണ് വിലക്കയറ്റത്തിന് കാരണമായി വ്യാപാരികള് പറയുന്നത്.\nതമിഴ്‌നാട്ടില് നിന്നാണ് കേരളത്തിലേക്ക് കൂടുതലായും ബ്രാന്റഡ് വെളിച്ചെണ്ണകള് എത്തുന്നത്. ഇവിടെയും വെളിച്ചെണ്ണയ്ക്ക് വില വര്‍ധിക്കുന്നതായാണ് റിപ്പോര്‍ട്ട്. ഫെബ്രുവരി ആദ്യവാരം തന്നെ വെളിച്ചെണ്ണ ലിറ്ററിന് 200 രൂപ കടന്നിരുന്നു. തുടര്‍ന്നുള്ള ദിവസങ്ങളില് ചെറിയ വര്‍ധനവുണ്ടായി.\nബ്രാന്‍ഡഡ് പായ്ക്കറ്റ് വെളിച്ചെണ്ണയുടെ വിലയും കുതിച്ചുയരുകയാണ്. മറ്റ് എണ്ണകളുമായി ചേര്‍ത്ത് വെളിച്ചെണ്ണ വില്‍ക്കുന്നതിനു ഇപ്പോള് അനുമതി നല്‍കുന്നുണ്ട്. ഇത്തരം എണ്ണയ്ക്കും വില വര്‍ധിച്ചിട്ടുണ്ട്. ഇതോടൊപ്പം പാമോയില്, സണ്‍ഫ്‌ലവര് ഓയില് എന്നിവയുടെ വിലയും ഉയര്‍ന്നിട്ടുണ്ട്. 2017 ഡിസംബറില് ആണ് വെളിച്ചെണ്ണയുടെ വില സര്‍വകാല റെക്കോര്‍ഡിലെത്തിയത്. 165.50 രൂപയായിരുന്നു ഇതിന് മുന്‍പ് വെളിച്ചെണ്ണയുടെ വില .\nപ്രജ്ഞ 2020 സംസ്ഥാനതല ഓണ്‍ലൈന് ക്വിസ് മത്സരം\nകോളറ പ്രതിരോധ ബോധവല്‍ക്കരണ ക്ലാസ് സംഘടിപ്പിച്ചു\nതവിഞ്ഞാല് പഞ്ചായത്ത് പ്രസിഡന്റ്എല്‍സി ജോയി\nദില്ലിയിലെ കർഷക പ്രതിഷേധത്തിൽ ട്രെയിൻ യാത്ര മുടങ്ങിയവർക്ക്…\nദീപാവലിക്കാലത്ത് പടക്കങ്ങള്‍ക്ക് നിരോധനം\nമാവോയിസ്റ്റുകളുടെ വിവരം നല്‍കുന്നവര്‍ക്ക് പാരിതോഷികം…


ആരാധക‍ര് പോരിന് തയ്യാറായിക്കോ; വരുന്നു അര്‍ജന്‍റീന-ബ്രസീല് ഫുട്ബോള് യുദ്ധം\nHomeFootballആരാധക‍ര് പോരിന് തയ്യാറായിക്കോ; വരുന്നു അര്‍ജന്‍റീന-ബ്രസീല് ഫുട്ബോള് യുദ്ധം\nബ്യൂണസ് ഐറിസ്: ഖത്തര് ലോകകപ്പിന് (Fifa World Cup 2022 Qatar) മുന്‍പ് അര്‍ജന്‍റീന-ബ്രസീല് (Argentina vs Brazil) സൗഹൃദ ഫുട്ബോൾ മത്സരത്തിന് സാധ്യത. ജൂണിൽ മത്സരം നടത്താനാണ് ആലോചന. ജൂണിൽ ഇറ്റലിക്കെതിരെ അര്‍ജന്‍റീനയ്ക്കും ഇംഗ്ലണ്ടിനെതിരെ ബ്രസീലിനും സൗഹൃദ മത്സരമുണ്ട്. അതിനോട് അടുത്ത ദിവസങ്ങളില് മത്സരം സംഘടിപ്പിക്കാനാണ് നീക്കം. നവംബറില് ലോകകപ്പ് യോഗ്യതാ റൗണ്ടിൽ ഇരുടീമുകളും ഏറ്റുമുട്ടിയപ്പോള് സമനിലയായിരുന്നു ഫലം.\nലാറ്റിനമേരിക്കന് യോഗ്യതാ റൗണ്ടില് നിന്ന് ബ്രസീലും അര്‍ജന്‍റീനയും ഖത്തര് ലോകകപ്പിന് ഇതിനകം യോഗ്യത നേടിയിട്ടുണ്ട്. 13 കളിയിൽ 35 പോയിന്‍റുമായി മേഖലയിൽ ഒന്നാം സ്ഥാനത്ത് തുടരുന്നു ബ്രസീൽ. ഈമാസം ഇരുപത്തിയേഴിന് ഇക്വഡോറിനെയും ഫെബ്രുവരി രണ്ടിന് പരാഗ്വയേയും ബ്രസീല് നേരിടും. സൂപ്പര്‍താരം നെയ്‌മര് കളിക്കില്ല. ബാഴ്സലോണ വിട്ട് ആസ്റ്റൻ വില്ലയിലേക്ക് ചേക്കേറിയ ഫിലിപെ കുടീഞ്ഞോയും റയൽ മാഡ്രിഡിന്‍റെ യുവതാരം റോഡ്രിഗോയും ടീമിൽ തിരിച്ചെത്തിയിട്ടുണ്ട് എന്ന പ്രത്യേകതയുണ്ട്.\nഅലിസൺ ബെക്കർ, എഡേഴ്സൺ, ഡാനി ആൽവസ്, മാ‍ർക്വീഞ്ഞോസ്, തിയാഗോ സിൽവ, കാസിമിറോ, ഫാബീഞ്ഞോ, ഫ്രെഡ്, ലൂകാസ് പക്വേറ്റ, റഫീഞ്ഞ, ആന്‍റണി, റോഡ്രിഗോ, എവർട്ടൻ റിബെയ്റോ, ഗബ്രിയേൽ ജീസസ്, ഗാബിഗോൾ, മത്തേയൂസ് കൂഞ്ഞ, വിനിഷ്യസ് ജൂനിയർ തുടങ്ങിയവർ ടീമിലുണ്ട്.\nഅതേസമയം ചിലെക്കെതിരെ ഈ മാസം 28നും കൊളംബിയക്കെതിരെ അടുത്ത മാസം രണ്ടിനുമാണ് അര്‍ജന്‍റീനയുടെ അടുത്ത മത്സരങ്ങള്. ഈ മത്സരങ്ങളില് നായകന് ലിയോണൽ മെസി കളിച്ചേക്കില്ല എന്നാണ് റിപ്പോര്‍ട്ട്. ഫ്രഞ്ച് ക്ലബ് പിഎസ്‌ജിയുടെ താരമായ മെസി പാരീസിൽ തന്നെ തുടരും.


കുട്ടികളെ തട്ടിക്കൊണ്ടുപോകുന്നുവെന്നാരോപിച്ച് മര്‍ദനം; നാല് പേരെ അറസ്റ്റ് ചൈതു - Kannur Varthakal\nHome / Kannur / കുട്ടികളെ തട്ടിക്കൊണ്ടുപോകുന്നുവെന്നാരോപിച്ച് മര്‍ദനം; നാല് പേരെ അറസ്റ്റ് ചൈതു\nകുട്ടികളെ തട്ടിക്കൊണ്ടുപോകുന്നുവെന്നാരോപിച്ച് മര്‍ദനം; നാല് പേരെ അറസ്റ്റ് ചൈതു\nകൂത്തുപറമ്ബ്: കണ്ണൂര് കൂത്തുപറമ്ബിലെ മാനന്തേരിയില് ബീഹാര് സ്വദേശിയായ യുവാവിനെ ക്രൂരമായി മര്‍ദിച്ച സംഭവത്തില് 15 പേര്‍ക്കെതിരെ കേസെടുത്തു. നാല് പേരെ കസ്റ്റഡിയില് എടുത്തിട്ടുണ്ട്. മുനാഫിർ ,ഖാദർ ,പി ഷൈജു,എം രാജീവൻ.വിശ്വനാഥൻ എന്നിവരാണ് പിടിയിലായത്\nഇന്നലെയായിരുന്നു ചോട്ടു എന്ന് പേരുള്ള ബിഹാര് സ്വദേശിയെ കുട്ടികളെ തട്ടിക്കൊണ്ടുപോകുന്നുവെന്ന് ആരോപിച്ച് നാട്ടുകാര് ക്രൂരമായി മര്‍ദിച്ചത്. മര്‍ദിക്കുന്ന ദൃശ്യങ്ങള് പകര്‍ത്തി സാമൂഹ്യ മാധ്യമങ്ങളില് പ്രചരിപ്പിക്കുകയും ചെയ്തിരുന്നു.\nനാട്ടുകാര് കണ്ണവം പൊലീസ് സ്റ്റേഷനില് എത്തിച്ച യുവാവിനെ ചോദ്യം ചെയ്തതില് ഇയാള്‍ക്ക് മാനസിക രോഗമുണ്ടെന്ന് സംശയിക്കുന്നതായി പൊലീസ് പറഞ്ഞിരുന്നു. ചോട്ടു കുട്ടികളെ തട്ടിക്കൊണ്ട് പോകുന്നതിന് യാതൊരു തെളിവും ലഭിച്ചിട്ടില്ലെന്നും പൊലീസ് അറിയിച്ചു.


സൗദി അറേബ്യന് എയര്‍ലൈന്‍സില് ലിംഗവിവേചനം: വാര്‍ത്ത അടിസ്ഥാന രഹിതമെന്ന് ഉദ്യോഗസ്ഥന്\nജുബയില് ബീച്ചില് സാബിക്കിന്റെ 'സ്വച്ഛ് സൗദി'\nMonday 5th January 2015 11:19am\nMonday 5th January 2015 11:05am\nറിയാദ്: ഫ്‌ളൈറ്റുകളില് സ്ത്രീകളെയും പുരുഷന്‍മാരെയും വേര്‍തിരിച്ച് ഇരുത്താനുള്ള പദ്ധതി കൊണ്ടുവരുന്നുവെന്ന റിപ്പോര്‍ട്ടുകള് തള്ളി സൗദി അറേബ്യന് എയര്‍ലൈന്‍സ് രംഗത്ത്. ചില പ്രാദേശിക മാധ്യമങ്ങളാണ് വിമാനങ്ങളില് സ്ത്രീകള്‍ക്കും പുരുഷന്മാര്‍ക്കും പ്രത്യേക പ്രത്യേകം സ്ഥാനം നല്‍കാന് ആലോചിക്കുന്നുണ്ടെന്ന റിപ്പോര്‍ട്ടുകള് പുറത്തുവിട്ടത്.\nഇത്തരം റിപ്പോര്‍ട്ടുകള് എയര്‍ലൈന് വക്താവ് അബ്ദുള്ള അല് അജ്ഹര് തള്ളി. ഈ റിപ്പോര്‍ട്ടുകള് തെറ്റും, തെറ്റിദ്ധാരണാജനകമാണെന്നും അദ്ദേഹം വ്യക്തമാക്കി.\nലിംഗാടിസ്ഥാനത്തില് യാത്രക്കാരെ വേര്‍തിരിക്കാനുള്ള പദ്ധതികളൊന്നും തന്നെയില്ലെന്ന് അല് അജ്ഹര് പറഞ്ഞു.\nസൗദി അറേബ്യന് എയര്‍ലൈന്‍സില് സ്ത്രീകള്‍ക്കും പുരുഷന്‍മാര്‍ക്കും വേര്‍തിരിവ് കൊണ്ടുവരുന്നുവെന്ന മാധ്യമ റിപ്പോര്‍ട്ടുകള് അന്തര്‍ദേശീയ മാധ്യമങ്ങള് വരെ ഏറ്റെടുത്തിരുന്നു. അപരിചിതരായ പുരുഷന്മാരുടെ അടുത്ത് ഇരിക്കുന്നതില് ബുദ്ധിമുട്ടുണ്ടെന്ന ചില സ്ത്രീകളുടെ പരാതിയുടെ അടിസ്ഥാനത്തിലാണ് നടപടിയെന്നും റിപ്പോര്‍ട്ടില് പറഞ്ഞിരുന്നു.


karipoor airport | കനത്ത മഴയിൽ ടേബിൾ ടോപ്പിലെ റൺവേ പൈലറ്റിനെ ആശയക്കുഴപ്പത്തിലാക്കിയത് അപകടമുണ്ടാക്കിയെന്ന് പ്രാഥമിക നിഗമനം; ശരിയായ സ്ഥലത്ത് ലാൻഡ് ചെയ്യാത്തതും അപകട കാരണമായി; മതിൽ തകർത്ത് വിമാനം പതിച്ചത് 35 അടി താഴ്ചയിൽ; രണ്ടായി പിളർന്ന് അഗ്‌നി സ്ഫുരണമുണ്ടായെങ്കിലും കനത്ത മഴയിൽ അത് തീഗോളമാകാഞ്ഞത് വൻ ദുരന്തം ഒഴിവാക്കി; ഓർമ്മിപ്പിക്കുന്നത് പത്തുകൊല്ലം മുമ്പ് മംഗലാപുരത്തുണ്ടായ വിമാന ദുരന്തത്തെ; കരിപ്പൂരിൽ സംഭവിച്ചതും പൈലറ്റിന്റെ വീഴ്ചയോ? - MarunadanMalayalee.com\nAugust 07, 202009:29 PM IST Permalink\nകോഴിക്കോട്: രാജ്യം കണ്ട ഏറ്റവും വലിയ വിമാനാപകടങ്ങളിലൊന്നായ മംഗലാപുരം ദുരന്തം നടന്നത് 2010 മെയ് 22നു രാവിലെ 6.07നായിരുന്നു. ദുബായ് അന്താരാഷ്ട്ര വിമാനത്താവളത്തിൽനിന്ന് യാത്രക്കാരുമായി പുറപ്പെട്ട എയർ ഇന്ത്യ എക്സ്പ്രസ് വിമാനം റൺവേയുടെ അറ്റത്തുള്ള സിഗ്‌നൽ തൂണിൽ ഇടിച്ചു ചിറകൊടിഞ്ഞു സമീപത്തെ കൊക്കയിലേക്കു വീണു കത്തിയമരുകയായിരുന്നു. ഏതാണ്ട് ഇതിന് സമാനമായിരുന്നു കരിപ്പൂരിൽ ഉണ്ടായതും. വിമാനം രണ്ടായി പിളർന്നു. തീ പിടിക്കാത്തതു കൊണ്ട് സ്‌ഫോടനം ഒഴിവായി. അങ്ങനെ മഹാമാരിക്കിടെ വലിയൊരു ദുരന്തം ഭാഗ്യം കൊണ്ട് ഒഴിവായി എങ്കിലും ആരുടേയും മനസ്സ് പിളർത്തുന്ന ചിത്രങ്ങളാണ് പുറത്തു വരുന്നത്.\nകോഴിക്കോട് അന്താരാഷ്ട്ര വിമാനത്താവളത്തിൽ വിമാനം റൺവേയിൽനിന്ന് തെന്നിമാറി താഴേക്കുപതിച്ചു വിമാനം രണ്ടായിപിളരുകയായിരുന്നു. പൈലറ്റ് മരിച്ചു. കാപ്റ്റൻ ദീപക് വസന്ത് ആണ് മരിച്ചത്. യാത്രക്കാർക്ക് ഗുരുതരമായി പരിക്കേറ്റിട്ടുണ്ട്. സഹ പൈലറ്റ് അഖിലേഷിന് ഗുരുതരമായി പരിക്കുണ്ട്. 177 യാത്രക്കാരും6ജീവനക്കാരുമാണ് വിമാനത്തിൽ ഉണ്ടായിരുന്നത്. രാത്രി 8 മണിയോടെയാണ് സംഭവം. വിമാനത്തിന്റെ മുൻഭാഗത്തുള്ള യാത്രക്കാർക്കാണ് പരിക്കേറ്റത്. ദുബായിൽനിന്നുള്ള എയർ ഇന്ത്യ എക്സ്പ്രസാണ് ലാൻഡിങ്ങിനിടെ അതിവേഗം മുന്നോട്ട് പോയി വതെന്നിമാറി 35 അടി താഴ്ചയിലേയ്ക്ക് വീണത്. വിമാനത്തിൽനിന്ന് പുക ഉയർന്നെങ്കിലും തീ പിടിക്കാതിരുന്നവതുമൂലം വൻ ദുരന്തം ഒഴിവായി. മഴകാരണമാണ് തീ ഒഴിവായത്. സംഭവ സമയത്ത് കനത്ത മഴയുണ്ടായിരുന്നു. ലാൻഡിങ്ങിനിടെ തെന്നിമാറി കൊണ്ടോട്ടി-കുന്നുംപുറം റോഡിൽ മേലങ്ങാടി വഴിയുള്ള ക്രോസ് ബെൽറ്റ് റോഡിന്റെ ഭാഗത്തേക്ക് വീഴുകയുമായിരുന്നു.\nപത്തുകൊല്ലം മുമ്പ് മംഗലാപുരത്ത് അപകടത്തിൽ പെട്ട വിമാനത്തിൽ 160 യാത്രികരും6വിമാന ജീവനക്കാരുമായിരുന്നു ഉണ്ടായിരുന്നത്. അതിൽ 158 പേരും വെന്തുമരിച്ചു. എട്ട് പേർ അദ്ഭുതകരമായി രക്ഷപ്പെട്ടിരുന്നു. ഇവിടെ വിമാനം തീപിടിക്കാത്തതു കൊണ്ട് മാത്രം യാത്രക്കാരിൽ വലിയൊരു വിഭാഗവും രക്ഷപ്പെടുന്നു. ആറു കിലോമീറ്റർ ദൂരത്തുതന്നെ റൺവേ കാണാൻ കഴിയുമായിരുന്ന തെളിഞ്ഞ അന്തരീക്ഷമായിരുന്നു മംഗലാപുരത്ത് വിമാന അപകടമുണ്ടായ ദിവസം വില്ലനായത്. അന്ന്. വിമാനം നിയന്ത്രിച്ചിരുന്നത് പതിനായിരത്തിലേറെ മണിക്കൂർ വിമാനം പറത്തി പരിചയമുള്ള കമാൻഡറും ഇന്ത്യയിൽതന്നെ രണ്ട് എയർലൈനുകളിൽ ജോലിചെയ്തിരുന്ന കോ-പൈലറ്റും. എന്നിട്ടും മംഗലാപുരത്തെ ടേബിൾ ടോപ്പിൽ അപകടമുണ്ടായി. കരിപ്പൂരും ടേബിൾ ടോപ്പ് വിമാനത്താവളമാണ്. മഴയ്ക്ക് പൈലറ്റിന്റെ കാഴചയ്ക്കുണ്ടായ പ്രശ്‌നങ്ങളാകും ദുരന്തമുണ്ടാക്കിയതെന്നാണ് വിലയിരുത്തൽ.\nഇന്ത്യയിൽ സംഭവിച്ച മൂന്നാമത്തെ വലിയ വിമാന അപകടമാണ് മംഗലാപുരത്തുണ്ടായത്. 1996-ലെ ചക്രി ദർദി വിമാനാപകടത്തിൽ 349 പേർ മരിച്ചതും, 1978-ൽ 213 പേർ മരിച്ച എയർ ഇന്ത്യ വിമാനം 855-ഉം ആണ് സംഭവിച്ച മറ്റു രണ്ടു വലിയ ദുരന്തങ്ങൾ. ടേബിൾടോപ്പ് റൺവേയുള്ള മംഗലാപുരത്തെ വിമാനത്താവളത്തിൽ റൺവേ തെറ്റിയതുകൊണ്ടുണ്ടായ രണ്ടാമത്തെ അപകടവുമായിരുന്നു അത്. മംഗലാപുരം റൺവേയെപ്പറ്റി ഏറെ ധാരണയുള്ള ബ്രിട്ടിഷുകാരനായ സെർബിയൻ വംശജൻ ക്യാപ്റ്റൻ സെഡ് ഗ്ലീസിയയ്ക്ക് സംഭവിച്ച പിഴവാണ് അപകടകാരണം എന്നായിരുന്നു കണ്ടെത്തൽ. ഇതിന് സമാനമായി കരിപ്പൂരിലും തെറ്റ് പറ്റിയത് പൈലറ്റിനാണെന്നാണ് വിലയിരുത്തലുകൾ.\nമംഗലാപുരത്തെ ബജ്പെ വിമാനത്താവള റൺവേയിൽ ശനിയാഴ്ച കാലത്ത് ഏഴായിരം അടിക്കപ്പുറത്തു നിലംതൊടുകയും നിമിഷങ്ങൾക്കകം കുത്തനെയുള്ള മലഞ്ചെചരിവിലൂടെ താഴേക്കു മറിഞ്ഞു തകരുകയും ചെയ്ത എയർ ഇന്ത്യ എക്സ്പ്രസ് വിമാനം അനുവദനീയമായതിന്റെ ഇരട്ടിയോളം വേഗത്തിലാണു റൺവേയെ സമീപിച്ചതെന്ന് അന്വേഷണങ്ങൾ സൂചിപ്പിക്കുന്നു. നിലംതൊടാൻ താഴ്ന്നുപറന്നു വരുമ്പോൾ മണിക്കൂറിൽ 220 കിലോമീറ്ററാണ് അനുവദനീയമായ പരമാവധി വേഗം. എന്നാൽ, സെർബിയൻ കമാൻഡർ സെഡ് ഗ്ലൂസിയ ഈ വിമാനം റൺവേയിലേക്ക് ഇറക്കാൻ ശ്രമിക്കുമ്പോൾ വേഗം മണിക്കൂറിൽ 400 കിലോമീറ്ററോളമായിരുന്നു.\nഎന്നാൽ കരിപ്പൂരിൽ തെളിഞ്ഞ കാലാവസ്ഥയായിരുന്നില്ല. അതുകൊണ്ട് തന്നെ പൈലറ്റ് റൺവേയിൽ കൂടുതൽ മുന്നോട്ട് വിമാനം ലാൻഡ് ചെയ്യിപ്പിച്ചിട്ടുണ്ടാകും. അതുകൊണ്ട് തന്നെ നിശ്ചിത സ്ഥലത്ത് വേഗത നിയന്ത്രിക്കാനായില്ല. അങ്ങനെ മുന്നോട്ട് നീങ്ങി, കുത്തനെയുള്ള ചെരവിലേക്ക് വിമാനം പതിച്ചതാകാമെന്നാണ് പ്രാഥമിക വിലയിരത്തൽ. വീഴ്ചയുടെ ആഘാതത്തിൽ വിമാനം രണ്ടായി പിളർന്നു. മഴയുള്ളതു കൊണ്ട് തീ പിടിച്ചില്ല. അങ്ങനെ സ്‌ഫോടനം ഒഴിവാകുകയും ചെയ്തു.\nമംഗലാപുരത്തെ അപകടം തീർത്തും പൈലറ്റിന്റെ വീഴ്ചയായിരുന്നു. വിമാനം റൺവേയിൽ ഇറങ്ങുന്നതിനു സഹായിക്കുന്ന ഐഎൽഎസ് സൂചിപ്പിച്ച ശരിയായ ചരിവിലാണു വിമാനം ഇറങ്ങിക്കൊണ്ടിരിക്കുന്നതെന്നു ഗ്ലൂസിയ മംഗലാപുരത്തെ വ്യോമഗതാഗത നിയന്ത്രകരോടു പറഞ്ഞതു സത്യമല്ലായിരുന്നുവെന്നും അന്വേഷണ സംഘങ്ങൾ കരുതുന്നു. യഥാർഥത്തിൽ ഇറങ്ങേണ്ട ചരിവായ മൂന്നു ഡിഗ്രിയിലും കുറഞ്ഞ ചരിവിലാണു വിമാനം റൺവേയെ സമീപിക്കുന്നതെന്നു കോക്പിറ്റിലെ ഡയലുകളിൽ നിന്നു വ്യക്തമായിട്ടും പൈലറ്റ് കൺട്രോൾ ടവറിലുള്ളവരോട് അക്കാര്യം മറച്ചുവച്ചതു വിമാനം വൈകുന്നത് ഒഴിവാക്കാനായിരുന്നുവെന്നാണു കരുതേണ്ടത്.\nഇവിടയേും മഴയത്ത് റൺവേ കണ്ടിട്ടില്ലായിരുന്നുവെങ്കിൽ ലാൻഡിങ് വേണ്ടെന്ന് വയ്ക്കണമായിരുന്നു. അത് ചെയ്യാത്തത് അപകമുണ്ടാക്കിയെന്ന് ഈ ഘട്ടത്തിൽ വിലയിരുത്തലുണ്ട്. മംഗലാപുരത്ത് അപകടത്തിൽ മരിച്ച 15-ഓളം കുടുംബങ്ങൾക്ക് പ്രിയപ്പെട്ടവരുടെ മൃതദേഹാവശിഷ്ടം പോലും ലഭിച്ചില്ല. ദുരന്തത്തിൽ 103 പുരുഷന്മാരും 32 സ്ത്രീകളും 23 കുട്ടികളുമാണ് മരിച്ചത്. ഇതിൽ നാല് കൈകുഞ്ഞുങ്ങളും ഉണ്ടായിരുന്നു. മരിച്ചവരിൽ 58 പേരും മലയാളികളായിരുന്നു. പലർക്കും പകുതി തുക കിട്ടാൻ തന്നെ വർഷങ്ങളോളം കോടതി കയറി ഇറങ്ങേണ്ടിയും വന്നു.


ശരീര ഭാഗങ്ങൾ കാണിച്ച് വസ്ത്രധാരണം; യുവതിയുടെ വിമാന യാത്ര തടഞ്ഞ് ജീവനക്കാർ - Pravasishabdam\nശരീര ഭാഗങ്ങൾ കാണിച്ച് വസ്ത്രധാരണം; യുവതിയുടെ വിമാന യാത്ര തടഞ്ഞ് ജീവനക്കാർ\nലണ്ടൻ: ശരീര ഭാഗങ്ങൾ പ്രദർശിപ്പിച്ചു വസ്ത്രം ധരിച്ച യുവതിയുടെ വിമാന യാത്ര മുടക്കി അധികൃതർ. എമിലി ഒകോണർക്കാണ് തോമസ് കുക്ക് എയർലൈൻസ് ജീവനക്കാരിൽ നിന്നും ദുരനുഭവം ഉണ്ടായത്. ഈ മാസം രണ്ടിന് യുകെയിലെ ബിർമിങ്ഹാമിൽനിന്ന് കാനറി ദ്വീപിലേക്കു പോകാൻ വിമാനത്തിൽ കയറിയതോടെയാണ് പ്രശ്നം തുടങ്ങിയത്.\nസ്പെഗറ്റി സ്ട്രാപ്പുള്ള ക്രോപ്പ്ഡ് ടോപ്പും ഹൈവെയ്സ്റ്റ് പാന്‍റ്സുമായിരുന്നു എമിലിയുടെ വേഷം. വിമാനത്താവളത്തിലെ സുരക്ഷാപരിശോധന കഴിഞ്ഞു വിമാനത്തിൽ കയറാനെത്തിയപ്പോഴാണു ജീവനക്കാർ എമിലിയെ തടഞ്ഞത്. വസ്ത്രം മാറ്റിയില്ലെങ്കിൽ വിമാനത്തിൽനിന്നു നീക്കുമെന്ന കർശന നിർദേശമാണ് എമിലിക്ക് ജീവനക്കാർ നൽകിയത്. തനിക്കു കുറച്ചു പിന്നിലായി ഒരു പുരുഷൻ ഷോർട്സും വെസ്റ്റ് ടോപ്പും ധരിച്ചിരിപ്പുണ്ടായിരുന്നു. അയാളുടെ വസ്ത്രധാരണത്തെക്കുറിച്ച് ജീവനക്കാർക്ക് ഒരു പ്രശ്നവുമുണ്ടായിരുന്നില്ലെന്നും എമിലി ആരോപിക്കുന്നു.\nവസ്ത്രധാരണത്തെ ചൊല്ലി തന്നോട് വിമാന ജീവനക്കാർ അശ്ലീലമായി സംസാരിച്ചുവത്രേ. തന്‍റെ വസ്ത്രധാരണം കൊണ്ട് ആർക്കെങ്കിലും ബുദ്ധിമുട്ടുണ്ടോയെന്ന് സഹയാത്രികരോട് അവർ ചോദിച്ചു. ആരും മറുപടി പറഞ്ഞില്ല. സാഹചര്യത്തെക്കുറിച്ചു സ്പീക്കറിലൂടെ ജീവനക്കാരിലാരോ സംസാരിച്ചത് ഇവരുടെ മാനഹാനി വർധിപ്പിച്ചു. സഹയാത്രികനായ മറ്റൊരാളും വസ്ത്രധാരണത്തെ മോശമായി പറഞ്ഞുവെന്നും ഇതിനോടു ജീവനക്കാർ പ്രതികരിച്ചില്ലെന്നും അവർ കൂട്ടിച്ചേർത്തു.\nവാക്കുതർക്കം രൂക്ഷമായതിനെത്തുടർന്ന് യുവതിയുടെ ബന്ധു ഒരു ജാക്കറ്റ് ധരിക്കാനായി നൽകി. ഇതു ധരിക്കുന്നതുവരെ യുവതിയെ വിമാനത്തിൽ കയറ്റില്ലെന്ന നിലപാടായിരുന്നു ജീവനക്കാരുടേത്. അതേസമയം, ജീവനക്കാരുടെ പെരുമാറ്റത്തിൽ ക്ഷമ ചോദിച്ച് തോമസ് കുക്ക് എയർലൈൻ അധികൃതർ രംഗത്തെത്തി.\nഎന്‍റെ വസ്ത്രങ്ങൾ അവർ വലിച്ചുകീറി; ദൃശ്യങ്ങൾ മൊബൈലിൽ പകർത്തി; പൊള്ളാച്ചി ഗ്യാങ് റേപ്പിനിരയായ പെൺകുട്ടിയുടെ ഞെട്ടിക്കുന്ന വെളിപ്പെടുത്തൽ\nമത ആചാരത്തിനായി 13കാരിയേ 64 ദിവസം നിരാഹാര വ്രതമെടുപ്പിച്ചു, ഒടുവിൽ മരിച്ചു- ഇന്ത്യൻ ബാലികയുടെ ദാരുണാന്ത്യം വിദേശ മാധ്യമങ്ങളിൽ\nവാനരന്മാർ വളർത്തിയ പെൺകുട്ടി ഇപ്പോഴും മനുഷ്യരുമായി ഇണങ്ങുന്നില്ല\nsubeditor Apr 7, 2017 Apr 7, 2017\nകൊതുകിനെ കൊന്നതിനു തൂക്കുമരം. സി.നാരായണനെ പുറത്താക്കിയ മാതൃഭൂമിയുടെ സത്യം, സമത്വം, സ്വാതന്ത്ര്യം!\nsubeditor Jun 9, 2015 Jun 10, 2015\nഫ്രാങ്കോയുടെ രൂപതയിൽ നിന്നും ചാക്കിൽ കെട്ടിവയ്ച്ച 10 കോടി പിടിച്ചു\nmain desk Mar 30, 2019 Mar 30, 2019\nവിദേശത്ത് മരിച്ച യുവാവിന്‍റെ മൃതദേഹത്തിനു പകരം നാട്ടിലെത്തിയത് ശ്രീലങ്കൻ യുവതിയുടെ മൃതദേഹം\nമുസ്‌ളീമായതിനാല് ഡോക്ടര്‍മാര്‍ക്ക് വീടൊഴിഞ്ഞു കൊടുക്കേണ്ടി വന്നു ;സംഭവം ഇങ്ങനെ\npravasishabdam online sub editor Aug 6, 2018 Aug 6, 2018\nഒരു നേരത്തെ ഭക്ഷണം വാങ്ങാന് പോലും കയ്യില് കാശില്ല, ജിഷയുടെ അമ്മ സിനിമയില് അഭിനയിക്കാന് ഒരുങ്ങുന്നു\nആ സംഭവത്തിനു ശേഷം ബോക്സിങ് പഠിച്ചു തുടങ്ങി ;എപ്പോഴാണ് ആവശ്യം വരുന്നതെന്ന് പറയാൻ പറ്റില്ലല്ലോ ;സുകന്യ കൃഷ്ണ പറയുന്നു\npravasishabdam online sub editor May 12, 2018\nപൂമുഖ വാതിലില് കുറ്റിച്ചൂലില് മൂത്രമൊഴിച്ച് നില്‍ക്കുന്ന പെണ്ണാണ് ഇപ്പോഴത്തേത് ;വിവാദ പ്രസംഗവുമായി ഇസ്ലാമിക് പ്രഭാഷകന്\nആ സ്ത്രീ പരാതിക്കാരി അല്ല, ശശീന്ദ്രന്‍റെ ഇഷ്ടക്കാരിയായ സ്ത്രീയുമായി വർഷങ്ങളുടെ ബന്ധം, ഡെൽഹി യാത്ര നടത്തിയത് വരെ പാർട്ടിക്കുള്ളിൽ അണിയറ സംസാരം\nസൗന്ദര്യം ശാപമായി മാറിയ യുവതി മുഖത്തിന് തീ കൊളുത്തി മുഖ സൗന്ദര്യം പൂർണമായും നഷ്ടപ്പെടുത്തി


southafrica beaten by black caps ദക്ഷിണാഫ്രിക്ക മടങ്ങി\nമിര്‍പൂര്: ദക്ഷിണാഫ്രിക്കയെ ലോകകപ്പ് ദൂര്‍ഭൂതം വീണ്ടും പിടികൂടി. ന്യൂസിലാന്‍ഡിനോട് 49 റണ്‍സിന് തോറ്റതോടെയാണ് ‘ചോക്കേര്‍സ്’ എന്ന പദവി പേറിനടക്കാന് ദക്ഷിണാഫ്രിക്കയ്ക്ക് വീണ്ടും ദുര്യോഗമുണ്ടായത്. സ്‌കോര്: ന്യൂസിലാന്‍ഡ്. 8/221. ദക്ഷിണാഫ്രിക്ക 172. നാലുവിക്കറ്റെടുത്ത ജേക്കബ് ഓറമാണ് കളിയിലെ താരം.\nകിവീസിനെ ഒതുക്കി ദക്ഷിണാഫ്രിക്കന് ബൗളിംഗ്\nആദ്യം ബാറ്റ് ചെയ്ത കിവീസിനെ 221 റണ്‍സിന് ഒതുക്കിയപ്പോഴേ ദക്ഷിണാഫ്രിക്ക വിജയം മണത്തിരുന്നു. മികച്ച അച്ചടക്കത്തോടെ പന്തെറിഞ്ഞ ദക്ഷിണാഫ്രിക്കന് ബൗളര്‍മാര് കിവീ ബാറ്റ്‌സ്മാന്‍മാര്‍ക്ക് അധികം സ്വാതന്ത്ര്യം നല്‍കിയില്ല. 83 റണ്‍സെടുത്ത റെയ്ഡറും 43 റണ്‍സെടുത്ത ടെയ്‌ലറും 38 റണ്‍സെടുത്ത വില്യംസണും കിവീസിനായി പൊരുതി.\nഓപ്പണര്‍മാരായ ഗുപ്റ്റിലും മക്കുല്ലവും അമ്പേ പരാജയപ്പെട്ടതും സ്‌കോര് നിരക്ക് കുറയാനിടയാക്കി. ദക്ഷിണാഫ്രിക്കയ്ക്കായി മോര്‍ക്കല് മൂന്നും സ്‌റ്റെയന്, ഇമ്രാന് തഹിര് എന്നിവര് രണ്ടും വിക്കറ്റും വീഴ്ത്തി.\nബൗളിംഗിലും ഫീല്‍ഡിംഗിലും മികച്ച് കിവീസ്\n222 എന്ന വിജയലക്ഷ്യം പിന്തുടര്‍ന്ന ദക്ഷിണാഫ്രിക്ക വിജയം ഉറപ്പിച്ചിരുന്നു. മികച്ച തുടക്കവും അവര്‍ക്ക് ലഭിച്ചു. എന്നാല് ബ്ലാക്ക് ക്യാപ്‌സുകാര് തീരുമാനിച്ചത് മറ്റൊന്നായിരുന്നു. ഫീല്‍ഡിംഗിലും ബൗളിംഗിലും മികച്ച പ്രകടനം നടത്തിയതോടെ ദക്ഷിണാഫ്രിക്ക അപകടനം മണത്തു. 69 റണ്‍സിനിടെ രണ്ടുവിക്കറ്റ് വീണെങ്കിലും കാലിസും (47) ഡിവില്ലിയേര്‍സും (35) ഒത്തുചേര്‍ന്നതോടെ ദക്ഷിണാഫ്രിക്ക വീണ്ടും പോരാട്ടപാതയില് തിരിച്ചെത്തി.\nഎന്നാല് സൗത്തിയുടെ പന്തില് കാലിസും മികച്ച ഫീല്‍ഡിംഗിന്റെ ഫലമായി ഡിവില്ലിയേഴ്‌സും പുറത്തായതോടെ കളിയുടെ ഗതി മാറാന് തുടങ്ങി. ഏക പ്രതീക്ഷയായിരുന്ന ഡുമിനി3റണ്‍സെടുത്ത് മടങ്ങിയതോടെ ദക്ഷിണാഫ്രിക്കയുടെ പോരാട്ടം അവസാനിച്ചു. 36 റണ്‍സെടുത്ത ഡൂപ്ലെസിയുടെ പോരാട്ടവുംടീമിനെ വിജയത്തിലെത്തിച്ചില്ല.\nപടിക്കല് കലമുടക്കുന്നവരെന്ന പേര് വീണ്ടും പേറിക്കൊണ്ടാണ് ദക്ഷിണാഫ്രിക്ക ലോകകപ്പിനോട് വിടപറയുന്നത്. വിജയിക്കാനുള്ള ഘടകങ്ങളെല്ലാമുണ്ടായിരുന്നിട്ടും ജയിക്കാനാകാതെ ഒരു മടക്കം.


തേനില് മാത്രമല്ല മായം; 100 കിലോ ചായപ്പൊടി പിടിച്ചെടുത്തു\nഗൂഡല്ലൂരിലെ വനിതാ സ്വാശ്രയസംഘങ്ങള് നടത്തുന്ന 10 ചായക്കടകളിലാണ് ആദ്യം പരിശോധന നടത്തിയത്\nKalpetta, First Published Jul 26, 2019, 1:30 PM IST\nകല്‍പ്പറ്റ: വയനാട്-തമിഴ്‌നാട് അതിര്‍ത്തിപ്രദേശങ്ങളില് തേനിലെ മായം ചേര്‍ക്കലിന് പിന്നാലെ ചായപ്പൊടിയിലും മായം ചേര്‍ത്ത് വില്‍പ്പന നടത്തുന്നതായി കണ്ടെത്തി. നൂറ്കിലോ ചായപ്പൊടി പരിശോധന ഉദ്യോഗസ്ഥര് പിടികൂടി. ഗുഢല്ലൂരിലാണ് സംഭവം. ചായപ്പൊടി മൊത്തക്കച്ചവടം നടത്തുന്ന കടയില് പരിശോധന നടത്തിയതിനെ തുടര്‍ന്നാണ് തട്ടിപ്പ് വെളിപ്പെട്ടത്.\nഗൂഡല്ലൂരില് ചായക്കടകളില് മായംചേര്‍ത്ത തേയില ഉപയോഗിക്കുന്നതായി പരാതി ലഭിച്ചതിനെത്തുടര്‍ന്നായിരുന്നു പരിശോധന. ടീ ബോര്‍ഡ് ഡെവലപ്‌മെന്റ് ഓഫീസര് നീല്‍കമല്, എം കാര്‍ത്തിക് എന്നിവരുടെ നേതൃത്വത്തിലുള്ള സംഘം ഗൂഡല്ലൂരിലെ വനിതാ സ്വാശ്രയസംഘങ്ങള് നടത്തുന്ന 10 ചായക്കടകളിലാണ് ആദ്യം പരിശോധന നടത്തിയത്. ഇവിടെ ഉപയോഗിക്കുന്ന ചായപ്പൊടിയില് മായം കണ്ടെത്തിയതിനെത്തുടര്‍ന്ന് ഇവര് പൊടി വാങ്ങുന്ന കടകളിലേക്ക് പരിശോധന വ്യാപിപ്പിക്കുകയായിരുന്നു.\nതട്ടിപ്പിന്‍റെ പശ്ചാത്തലത്തില് വരുംദിവസങ്ങളിലും പരിശോധന തുടരുമെന്ന് ടീ ബോര്‍ഡ് ഡെവലപ്‌മെന്‍റ് ഉദ്യോഗസ്ഥര് അറിയിച്ചു. അതേ സമയം ചായപ്പൊടി നിര്‍മാണ കമ്പനികള് ധാരാളമുള്ള പ്രദേശത്താണ് ഇത്തരത്തില് തട്ടിപ്പ് നടക്കുന്നത്. ഇതര സംസ്ഥാനത്തേക്ക് കയറ്റി അയക്കുന്ന ചായപ്പൊടി കൂടി പരിശോധിക്കണമെന്നാണ് നാട്ടുകാരുടെ ആവശ്യം.\nLast Updated Jul 27, 2019, 11:58 PM IST\nfake tea powder seized\nfake tea powder\nതേനില് മാത്രമല്ല മായം


ജില്ലാഭരണകൂടം ഉള്ളി എത്തിച്ചു; വില കുറഞ്ഞു : Deepika.com Nattu Visesham\nകൊല്ലം: ഉള്ളി വില ക്രമാതീതമായി ഉയരുന്ന പശ്ചാത്തലത്തില് വിപണിയിലേക്ക് പൂനെ തുടങ്ങിയ ഇതര സംസ്ഥാനങ്ങളില് നിന്നും സവാള എത്തിച്ചു വില പിടിച്ചുനിറുത്തി ജില്ലാ ഭരണകൂടം. ജില്ലാ കളക്ടര് ബി. അബ്ദുല് നാസറിന്‍റെ ഇടപടെലിനെ തുടര്‍ന്നാണ് ഉള്ളി കുറഞ്ഞ വിലയ്ക്ക് ലഭ്യമാക്കാനായത്.\nകിലോ 105 രൂപയ്ക്ക് ഉള്ളി സപ്ലൈക്കോ വഴിയാണ് വിപണിയില് ഉള്ളത്. 5,000 കിലോ ഉള്ളി പൂനെയില് നിന്ന് കൊല്ലത്ത് എത്തിച്ചു. വില തുടര്‍ച്ചയായി ഉയര്‍ന്നു നില്‍ക്കുന്ന സാഹചര്യം തുടര്‍ന്നാല് കൂടുതല് ഇറക്കുമെന്നു കളക്ടര് വ്യക്തമാക്കി.\nനാഫെഡ് വഴി അവശ്യാനുസൃതം ഉള്ളി നാട്ടിലേക്ക് എത്തിക്കാന് നടപടികള് സ്വീകരിച്ചു. വരുംദിവസങ്ങളില് വില 100 രൂപയില് താഴെ ആക്കാന് സാഹചര്യം ഒരുക്കുമെന്നും ജില്ലാകളക്ടര് വ്യക്തമാക്കി.


മെര്‍സല് വിവാദത്തില് ബിജെപിയെ തള്ളി നടന് രജനീകാന്ത് - ഇ വാർത്ത | evartha\nമെര്‍സല് വിവാദത്തില് ബിജെപിയെ തള്ളി നടന് രജനീകാന്ത്\nവിജയ് ചിത്രം മെര്‍സലിന് പിന്തുണയുമായി നടന് രജനീകാന്തും രംഗത്ത്. ‘പ്രധാനപ്പെട്ട’ വിഷയമാണ് മെര്‍സല് കൈകാര്യം ചെയ്തിരിക്കുന്നതെന്നും അതു നന്നായി ചെയ്തതിനു സിനിമയുടെ അണിയറ പ്രവര്‍ത്തകര് അഭിനന്ദനം അര്‍ഹിക്കുന്നുവെന്നുമായിരുന്നു രജനീകാന്തിന്റെ ട്വീറ്റ്. എന്നാല് എന്താണു വിഷയമെന്ന് അദ്ദേഹം വ്യക്തമാക്കിയില്ല.\nഅതേസമയം, നടന് വിജയ്‌ക്കെതിരേയും സിനിമയ്‌ക്കെതിരേയും നടക്കുന്ന ആക്രമണങ്ങളെ കുറിച്ച് പ്രതികരിക്കാന് അദ്ദേഹം തയ്യാറായില്ല. മാത്രമല്ല, വിവാദം ആളിപ്പടര്‍ന്നു ദിവസങ്ങള്‍ക്കുശേഷമാണ് അദ്ദേഹം പ്രതികരിക്കാന് തയ്യാറാകുന്നതും.\nഅടുത്ത കാലത്തായി രജനീകാന്തിന്റെ രാഷ്ട്രീയ പ്രവേശനം ഏറെ ചര്‍ച്ച ചെയ്യപ്പെടുന്നുണ്ട്. കേന്ദ്രം ഭരിക്കുന്ന ബിജെപിയോടു കൂട്ടുചേരുമെന്ന സൂചനയാണ് അദ്ദേഹം ഇതുവരെ നല്‍കിപ്പോന്നതും. എന്നാല് മെര്‍സല് വിവാദത്തില് ബിജെപി ഉയര്‍ത്തുന്ന വാദങ്ങളെ അവഗണിക്കുന്നതാണ് സ്‌റ്റൈല്‍മന്നന്റെ ട്വീറ്റ്. രജനീകാന്തിനൊപ്പം രാഷ്ട്രീയ പ്രവേശനം നടത്തുമെന്നു കരുതപ്പെടുന്ന കമല്‍ഹാസനാകട്ടെ സിനിമയ്ക്കു ശക്തമായ പിന്തുണയുമായി തുടക്കത്തില്‍ത്തന്നെ രംഗത്തെത്തിയിരുന്നു.\n‘മെര്‍സല്’ എന്ന പേരുമായി ബന്ധപ്പെട്ട വിവാദങ്ങള് മറികടന്നാണു ആറ്റ്‌ലീ സംവിധാനം ചെയ്ത ചിത്രം ദീപാവലിക്കു തിയേറ്ററുകളിലെത്തിയത്. എന്നാല് റിലീസിനു ശേഷം ചിത്രത്തിലെ സംഭാഷണങ്ങളാണ് വിവാദമായത്. സിംഗപ്പൂരില് ഏഴു ശതമാനം മാത്രം ചരക്ക്, സേവന നികുതി(ജിഎസ്ടി)യുള്ളപ്പോള് ഇന്ത്യയിലത് 28 ശതമാനമാണ്. കുടുംബ ബന്ധം തകര്‍ക്കുന്ന ചാരായത്തിനു ജിഎസ്ടിയില്ല. പക്ഷേ ജീവന് രക്ഷിക്കേണ്ട മരുന്നിനുണ്ട്. ഈ സംഭാഷണങ്ങളാണു ബിജെപിയെ ചൊടിപ്പിച്ചത്.\nജിഎസ്ടിയെയും ഡിജിറ്റല് ഇന്ത്യയെയയും മോശമായി ചിത്രീകരിച്ച രംഗങ്ങള് നീക്കണമെന്നാണു ബിജെപിയുടെ ആവശ്യം. ബിജെപിയുടെ വിമര്‍ശനങ്ങള്‍ക്ക് എതിരായി തമിഴ് സിനിമാലോകവും മറ്റു പ്രമുഖരും അണിനിരന്നു. അവര്‍ക്കൊപ്പമാണ് ഇപ്പോള് രജനീകാന്തും അഭിപ്രായപ്രകടനം നടത്തിയിരിക്കുന്നത്.\nനടികര് സംഘത്തിന്റെ ജനറല് സെക്രട്ടറിയും തമിഴ് സിനിമാ നിര്‍മാതാക്കളുടെ സംഘടനാ പ്രസിഡന്റുമായ വിശാല്, അഭിനേതാക്കളായ കമല്‍ഹാസന്, വിജയ് സേതുപതി, അരവിന്ദ് സ്വാമി, ശ്രീപ്രിയ, സംവിധായകന് പാ രഞ്ജിത് തുടങ്ങിയവര് സിനിമയ്‌ക്കെതിരായ നീക്കങ്ങളെ അപലപിച്ചു.


ലോക കായിക മാമാങ്കത്തിന് ഇന്ന് തുടക്കം – World Indian News\nടോക്യോ : ടോക്യോ ഒളിമ്ബിക്സിന് ഇന്ന് തുടക്കമാകും. ലോകത്തിലെ ഏറ്റവും വലിയ കായിക വിസ്മയത്തിന് ഇന്ന് കോവിഡ് മഹാമാരിക്കിടയില് തുടക്കമാകും. കായികലോകം മഹാമാരിയെ അതിജീവിച്ചാണ് ടോക്യോയില് എത്തിയിരിക്കുന്നത്. ആഘോഷമില്ലാതെയാണ് ഇന്ന് ഉദ്ഘാടനച്ചടങ്ങുകള് നടക്കുന്നത്. ഇന്ത്യന് സമയം ഇന്നു വൈകുന്നേരം 4.30ന് ആണ് ഉദ്ഘാടനം. ഇന്ത്യന് സമയം പുലര്‍ച്ചെ 5.30 മുതല് ഒളിമ്ബിക് മത്സരങ്ങള് ആരംഭിച്ചു. ഇന്ത്യയുടെ അന്പെയ്ത്ത് വനിതാ താരം ദീപിക കുമാരി രാവിലെ നടക്കുന്ന സിംഗിള്‍സില് മല്സരിക്കുന്നുണ്ട്. കഴിഞ്ഞ ദിവസം പുരുഷ-വനിതാ ഫുട്ബോള്, സോഫ്റ്റ്ബോള് മത്സരങ്ങള് ആരംഭിച്ചിരുന്നു.\nഇത്തവണ ഒളിമ്ബിക്സില് പങ്കെടുക്കുന്നത് പതിനൊന്നായിരത്തില്‍പ്പരം കായികതാരങ്ങളാണ്. ഒഫീഷ്യല്‍സുംകൂടി ചേരുമ്ബോള് എണ്ണം ഇരുപതിനായിരം കവിയും. ഇന്ന് നടക്കുന്ന ഉദ്ഘാടനച്ചടങ്ങുകളില് പരമാവധി ആയിരം പേരാണ് പങ്കെടുക്കുന്നത്. സ്റ്റേഡിയങ്ങളില് കാണികളുയര്‍ത്തുന്ന ആരവമുണ്ടാകില്ല. ഇനിയുള്ള അടുത്ത 17 ദിവസം കായിക ലോകം ഒളിമ്ബിക്സിന് പിന്നാലെയാകും. ഓഗസ്റ്റ് എട്ട് വരെയാണ് ഒളിമ്ബിക്സ്.\nകോവിഡിനെത്തുടര്‍ന്ന് 2020 ജൂലൈ 24 മുതല് ഓഗസ്റ്റ് ഒന്പതു വരെ നടത്താന് നിശ്ചയിച്ചിരുന്ന ഒളിമ്ബിക്സ് മാറ്റിവയ്ക്കുകയായിരുന്നു. ഇതിന് മുമ്ബ് ലോകമഹായുദ്ധം കാരണം മൂന്നുതവണ ഒളിമ്ബിക്സ് ഉപേക്ഷിച്ചിരുന്നു.\nകര്‍ഷകര് നടത്തുന്ന സമരം ജന്തര്‍മന്തറില് ; മീനാക്ഷി ലേഖിയുടെ പ്രസ്താവനയ്ക്കെതിരെ രൂക്ഷ വിമര്‍ശനo\nപ്രഥമ വനിത ജിൽ ബിഡൻ അടുത്ത ആഴ്ച മുതൽ അധ്യാപനത്തിലേക്ക് മടങ്ങും\nകാനഡ തിരഞ്ഞെടുപ്പിൽ ഇന്ത്യൻ വംശജരായ ആളുകളുടെ പ്രകടനം : പ്രതിരോധ മന്ത്രി ഉൾപ്പെടെ 17 നേതാക്കൾ വിജയിച്ചു


മസാല ദോശ കഴിച്ച പത്തോളം പേര്‍ക്ക് ഭക്ഷ്യ വിഷബാധ\nFirst Published 6, Mar 2018, 6:56 PM IST\nമാന്നാര് പരുമല ജങ്ഷനില് പ്രവര്‍ത്തിക്കുന്ന ഹോട്ടലില് നിന്നും മസാല ദോശശ കഴിച്ച പത്തോളം പേര്‍ക്ക് ഭക്ഷ്യ വിഷബാധ.\nആലപ്പുഴ: മാന്നാര് പരുമല ജങ്ഷനില് പ്രവര്‍ത്തിക്കുന്ന ഹോട്ടലില് നിന്നും മസാല ദോശ കഴിച്ച പത്തോളം പേര്‍ക്ക് ഭക്ഷ്യ വിഷബാധ. ഇവര് മാന്നാര് ആരോഗ്യ കേന്ദ്രത്തിലും മറ്റ് ആശുപത്രികളിലുമായി ചികിത്സ തേടി. ഇന്ന് രാവിലെ വയറിന് വേദനയും അസ്വസ്ഥതയും പ്രകടിപ്പിച്ചാണ് ഹോട്ടലില് നിന്നും ഭക്ഷണം കഴിച്ചവര് പലരും ചികിത്സതേടി എത്തിയത്.\nചീഫ് മെഡിക്കല് ഓഫീസര് ഡോ.സാബു സുഗതന്റെ നേതൃത്വത്തില് നടന്ന പരിശോധനയില് ഇവര്‍ക്ക് ഭക്ഷണത്തില് വിഷബാധയേറ്റതായി കണ്ടെത്തി. തുടര്‍ന്നുള്ള അന്വേഷണത്തില് ഹോട്ടലില് പരിശോധന നടത്താന് ഉദ്യോഗസ്ഥര്‍ക്ക് നിര്‍ദേശം നല്‍കി.\nഹോട്ടലില് നിന്നും പഴകിയ സാധനങ്ങള് ഉള്‍പ്പെടെയുള്ളവ പിടികൂടി. ആരോഗ്യ മാനദണ്ഡങ്ങള് പാലിക്കാതെയാണ് ഹോട്ടല് നടത്തുന്നതെന്ന് കണ്ടെത്തി. ഇവിടെ നിന്നും തള്ളുന്ന മലിനജലം പമ്പാനദിയിലേക്കാണ് ഒഴുക്കുന്നത്. അനന്തര നടപടികള്‍ക്കായി ഉന്നത അധികാരികള്‍ക്കും ഗ്രാമപഞ്ചായത്തിനും മെഡിക്കല് ഓഫീസര് റിപ്പോര്‍ട്ട് സമര്‍പ്പിച്ചു.


Web Desk Aug 16, 2018, 07:06 am IST\nപത്തനംതിട്ട: കനത്ത മഴയിലും വെള്ളപ്പൊക്കത്തിലും പത്തനംതിട്ട ജില്ലയില് നൂറ് കണക്കിന് കുടുംബങ്ങള് ഒറ്റപ്പെട്ടു. പ്രളയത്തില് അകപ്പെട്ടവരെ രക്ഷപെടുത്താന് സൈന്യം രംഗത്തിറങ്ങിയിട്ടുണ്ട്. ഇവര്‍ക്ക് പുറമെ ദേശീയ ദുരന്ത നിവാരണസേനയും, നാവികസേനയും രക്ഷാപ്രവര്‍ത്തനത്തിനിറങ്ങും. കുടുങ്ങിക്കിടക്കുന്നവരെ രക്ഷപെടുത്തുന്നതിനുള്ള ശ്രമങ്ങള് ഇപ്പോഴും നടക്കുകയാണ്. പത്തനംതിട്ടയില് റാന്നി, തിരുവല്ല, കോഴഞ്ചേരി താലൂക്കുകളിലും ചെങ്ങന്നൂര് താലൂക്കിന്റെ വിവിധ ഭാഗങ്ങളിലുമാണ് ആളുകള് കൂടുതലും ഒറ്റപ്പെട്ടു കിടക്കുന്നത്.\nചെങ്ങന്നൂരില് കോസ്റ്റ് ഗാര്‍ഡ് (20 പേര്) ,എന്‍ഡിആര്‍എഫ് (30പേര്) ,ഫയര്‍ഫോഴ്‌സ് സംഘം , ഇന്‍ഡോ ടിബറ്റന് ഫോഴ്‌സ് തുടങ്ങിയ സേനാവിഭാഗങ്ങള് രംഗത്തുണ്ട്. മിലിട്ടറി എഞ്ചിനീയറിംഗ് സര്‍വീസിന്റെ ദൗത്യസംഘമാണ് പത്തനംതിട്ടയിലേക്ക് എത്തുന്നത്. 50 പേരാണ് സംഘത്തിലുള്ളത്. ബോട്ടുകള് ഉള്‍പ്പെടെയുള്ള സന്നാഹങ്ങള് ജില്ലയില് എത്തിക്കുമെന്ന് കളക്ടര് പി.ബി.നൂഹ് പറഞ്ഞു. രാവിലെ മുതല് രക്ഷാപ്രവര്‍ത്തനം കൂടുതല് വേഗത്തിലാക്കാന് കഴിയുമെന്ന് അധികൃതര് പറഞ്ഞു. ആര്‍മിയുടെ നിരവധി സൈനികരും രണ്ട് ഹെലികോപ്റ്ററുകളും പ്രദേശത്ത് തിരച്ചില് നടത്തുന്നുണ്ട്.\nഅതേസമയം വീടുകള്‍ക്ക് മുകളില് കഴിയുന്നവര് വെള്ളത്തില് ഇറങ്ങരുതെന്ന് മുന്നറിയിപ്പുണ്ട്.


വര്‍ക്കേഴ്സ് ഫോറം: ആകാശത്തുനിന്നും ഭൂമിയിലേയ്ക്ക് ഇറങ്ങി വന്ന ഒറ്റനക്ഷത്രം\nആകാശത്തുനിന്നും ഭൂമിയിലേയ്ക്ക് ഇറങ്ങി വന്ന ഒറ്റനക്ഷത്രം\nചരിത്രം അതിന്റെ അനിവാര്യതകളെ ചില സന്ദര്‍ഭങ്ങളില് നമുക്ക് ബോധ്യമാക്കിത്തരും. അതുകണ്ട് അത്ഭുതപ്പെടുന്നവരാവും നമ്മള്. സഹനത്തിന്റെയും പോരാട്ടത്തിന്റെയും അഗ്നി കടഞ്ഞ വര്‍ഷങ്ങളിലൂടെ സഞ്ചരിക്കുകയും ഒടുവില് സ്വാതന്ത്ര്യത്തിന്റെ വെള്ളിവെളിച്ചത്തിലൂടെ പറന്നുയരുകയും ചെയ്ത ഓങ്‌സാന് സൂചി പുതിയ ഒരു അധ്യായമാണ് ചരിത്രത്തില് രേഖപ്പെടുത്തുന്നത്. തടവറകള്‍കൊണ്ടോ, ഇരുമ്പഴികള്‍കൊണ്ടോ തിളച്ചുമറിയുന്ന മനസ്സിനെയും അതിന്റെ ആയലുകളെയും തമസ്‌ക്കരിക്കാനാവില്ലെന്ന് ചരിത്രം നമ്മെ പഠിപ്പിക്കുന്നു. പീഡനത്തിന്റെ എല്ലാ രസതന്ത്രങ്ങളെയും ഉല്ലംഖിച്ച് അജ്ഞാതമായ വിതാനങ്ങളിലൂടെ പറക്കാന് സ്വതന്ത്ര ചിന്തകള്‍ക്ക് കഴിയുമെന്നും. ഇവിടെ നമ്മുടെ മനസ്സിലേയ്ക്ക് കടന്നുവരുന്ന നിരവധി തീച്ചിത്രങ്ങളുണ്ട്. ചുരുളഴിഞ്ഞു വരുമ്പോള് ആ ചിത്രങ്ങളോരോന്നും പറയുന്ന അവിസ്മരണീയമായ ചരിത്രമുണ്ട്. മര്‍ദ്ദക ഭരണകൂടങ്ങളുടെ ചാട്ടവാറിനും തോക്കിന് കുഴലിനും മുന്നില് ഒട്ടും പതറാത്ത ഫീനിക്‌സ് പക്ഷിയുടേതുപോലുള്ള ജന്മങ്ങള് ചരിത്രസൃഷ്ടാക്കളായി മാറുന്ന കാഴ്ചയും നിരവധി.\nബര്‍മ്മയുടെ ചരിത്രവും രാഷ്ട്രീയവും നിര്‍ണയിച്ചവഴികളില്-പലവിധത്തിലുള്ള അധികാര ചിഹ്നങ്ങള് തേരോട്ടം നടത്തിയിട്ടുണ്ട്. അവിടെ അശരണരായ മനുഷ്യരുടെ ദീനവിലാപങ്ങളും ഗദ്ഗദങ്ങളും ആരും കേള്‍ക്കാതെ ഇടറി ഒടുങ്ങിയിട്ടുമുണ്ട്. അവിടെയാണ് ഓങ് സാന്-സൂചിയുടെ പ്രസക്തി. ജണ്ടാഭരണത്തിന്റെ അതിക്രൂരമായ നിലപാടുകളോട് നിശ്ശബ്ദതകൊണ്ടു പ്രതികരിച്ചവരുണ്ടായിരുന്നു. എന്നാല് പോരാട്ടത്തിന്റെ വന് പ്രവാഹത്തിലേയ്ക്കാണ് സൂചി ഓരോ നിമിഷത്തെയും ഒരുക്കിയെടുത്തത്. തന്റെ ജീവിതത്തില് നഷ്ട സ്മൃതികളെ ഓര്‍ത്ത് വിലപിക്കാന് ഒരിക്കലും സൂചി ഒരുക്കമായിരുന്നില്ല. മറിച്ച് തീക്ഷ്ണമായ നിലപാടുകളും വെളിപ്പെടുത്തലും കൊണ്ട് ഭരണകൂട ഭീകരതയെ നിഷ്പ്രഭമാക്കാനാണ് അവര് ശ്രമിച്ചത്. അതിനുവേണ്ടി തന്റെ ജീവിതം തന്നെ ബലി നല്‍കാന് സൂചി ഒരുക്കമായിരുന്നു. അധികാരത്തിന്റെ ആള്‍രൂപങ്ങള് നടത്തുന്ന ഭീതിതമായ നിഴല് നാടകങ്ങളെ ആരേയും അത്ഭുതപ്പെടുത്തുന്ന സഹനത്തിലൂടെയാണ് സൂചി നേരിട്ടത്. അതുമനസ്സിലാക്കിയ ഭരണകൂടം എത്രയെത്ര സൂത്രവാക്യങ്ങള് പ്രയോഗിച്ചിട്ടും അതിനെയൊക്കെ ചെറിയൊരു ചിരിയിലൂടെ താന് സ്വീകരിച്ച നിലപാടുകളുടെ കറകളഞ്ഞ സ്ഥായിത്വത്തിലൂടെ എതിരിടാനും തിരസ്‌ക്കരിക്കാനുമാണ് സൂചി ശ്രമിച്ചതും, വിജയിച്ചതും.\nലോകത്തിന്റെ നെറുകയില് ആഭിജാതമായ പോരാട്ടമുഖമായി സൂചിയുടെ സാന്നിധ്യം. അതിന് കരുത്തും കാതലും നല്‍കിയത് ഒരുപക്ഷെ അവര് നേടിയ ചരിത്ര പാഠങ്ങളാകണം. പിതാവിന്റെ ജീവന് ബലിനല്‍കിയത്, പ്രിയതമനില് നിന്ന് ദൂരവാസിയാകാന് നിശ്ചയിച്ചത്, മാതൃത്വത്തിന്റെ അകവിളികളെ അമര്‍ത്തിയത്-ഇതൊക്കെ തന്റെ ലക്ഷ്യത്തെക്കുറിച്ചും ഇടപെടലിന്റെ അനിവാര്യതയെക്കുറിച്ചുമുള്ള ബോധ്യം കൊണ്ടാകണം. ലോകത്ത് സ്ത്രീ ജീവിതത്തിന്റെ പുതിയ നിര്‍വചനമായി ഈ ഒളിമങ്ങാത്ത ചിരി മാറിയത്;’ അതിനു പിന്നില് സഹിച്ച വേദനയുടെയും ദുരിതത്തിന്റേയും ആളല്‍കൊണ്ടാകണം. സ്ത്രീ അബലയാണെന്നൊക്കെയുള്ള പരമ്പരാഗത ധാരണകളെ അട്ടിമറിച്ച നിരവധി സ്ത്രീ ജന്മങ്ങളുണ്ട്. അവരൊക്കെ കടുത്ത പരീക്ഷണങ്ങളിലൂടെയാണ് കടന്നു വന്നിട്ടുള്ളത്. എന്നാല് ലോകം അവരുടെ കണ്ണില് തിരയടിച്ച കനല്‍വെട്ടം അത്ര പെട്ടന്നൊന്നും അംഗീകരിച്ചില്ല. ഭരണത്തിന്റെയും ആയുധത്തിന്റെയും ബലപരീക്ഷണത്തില് അവര് തോല്‍ക്കുമെന്നു കരുതിയവര് ചരിത്രത്തിന്റെ മൂര്‍ദ്ധന്യ നിമിഷങ്ങളില് കെട്ടൊടുങ്ങുന്നത് നാം കണ്ടിട്ടുണ്ട്. അതാണ് 'മ്യാന്‍മറില്' നാം കാണുന്നതും.\nതടവറയെ ഭയക്കുന്നവര് ചരിത്രത്തെ നിര്‍ണയിക്കാറില്ല. മറിച്ച് തനിക്കുമുന്നില് ഭരണകൂടം തുറന്നുവെയ്ക്കുന്ന തടവറയെയും ആസുരമായ പീഡനങ്ങളെയും നിറഞ്ഞ ചിരിയോടും നിസ്സാരതയോടും നേരിട്ടവരാണ് ചരിത്രത്തിന്റെ വിധി കര്‍ത്താക്കളായി മാറുന്നത്. അതിന് ലോക ഭൂപടത്തില് എത്രയെത്ര മാതൃകകളാണുള്ളത്. പതിനഞ്ചുവര്‍ഷമാണ് ഭരണകൂടം സൂചിയെ തടവറയുടെ ഇരുട്ടിലേയ്ക്ക് പറഞ്ഞയച്ചത്. ഓരോ സന്ദര്‍ഭങ്ങളിലും അവരെ നാടുകടത്തുന്നതിനും ചരിത്രത്തിന്റെ ഇരുണ്ട ഇടനാഴിയിലേയ്ക്ക് പറഞ്ഞയക്കുന്നതിനും അവര് ശ്രമിച്ചു. എന്നാല് അപ്പോഴൊക്കെ തനിക്കുനേരെ വരുന്ന ആ കഴുകന് കണ്ണിന്റെ കാടന് ലക്ഷ്യങ്ങളെ മുന്‍കൂട്ടി കാണാന് സൂചിക്ക് സാധിച്ചു. പുറത്ത് തനിക്കുവേണ്ടി വിലപിക്കുകയും പ്രാര്‍ഥിക്കുകയും ചെയ്യുന്ന കണ്ണുകളിലെ പ്രതീക്ഷയുടെ തിരിവെട്ടം താന് സ്വീകരിക്കുന്ന നിലപാടുകളാണെന്ന് സൂചി മനസ്സിലാക്കിയിരുന്നു. ഈ തിരിച്ചറിവിനെയാണ് ഭരണകൂടവും അതിന്റെ പരമാധികാരികളും ഭയന്നത്. എന്നാല് ഭയത്തില് അകപ്പെട്ടവര് ഒരുനാള് ചരിത്രത്തില് നിന്നു ബഹിഷ്‌കൃതരാകുമെന്ന് ഇപ്പോള് കാലവും ചരിത്രവും തെളിയിച്ചിരിക്കുന്നു.\nഗോത്രപാരമ്പര്യത്തിന്റെ കരുത്തും കാളലും ബര്‍മ്മീസ് ജനതയെ എന്നും പോരാട്ടത്തിന്റെ വാള്‍ത്തലയിലൂടെ നടക്കാന് പ്രേരിപ്പിക്കുന്നതായിരുന്നു. തിബത്ത്-ചൈന തുടങ്ങിയ സമൂഹങ്ങളില് നിന്നും കുടിയേറിയ ജനതയുടെ നിസ്സഹായതയും അതിജീവനത്തിനായുള്ള വീര്യവും ബര്‍മ്മീസ് ജനത എന്നും പ്രകടിപ്പിച്ചിരുന്നു. പലവിധ അധിനിവേശങ്ങളെ മറികടന്നാണ് ബര്‍മ്മ ഇന്നത്തെ ചരിത്രം എഴുതിയുണ്ടാക്കിയത്. കോളനിവാഴ്ചയുടേയും ജപ്പാന് പ്രാമാണ്യത്തിന്റെയും ഇരുണ്ട ദിനങ്ങളില് നിന്നും കാലം ബര്‍മ്മീസ് ജനതയ്ക്ക് നല്‍കിയത് കൊടിയ ദുരിതങ്ങളായിരുന്നു. അങ്ങനെ അവിരാമമായ ഖേദങ്ങളുടെ ചരിത്രമാണ് ബര്‍മ്മയ്ക്ക് പറയാനുണ്ടായിരുന്നത്. 1974 ല് നിലവില് വന്ന പട്ടാളഭരണം ബര്‍മ്മയുടെ ഹൃദയത്തില് മുറിവുകളുടെ ഘോഷയാത്രയാണ് സൃഷ്ടിച്ചത്. ഈ ചരിത്രസന്ധിയിലൊക്കെയും ഇല്ലാത്ത ഒരു രക്ഷാജാലകത്തിലേയ്ക്കു നോക്കി ഗദ്ഗദപ്പെടുകയായിരുന്നു അവിടുത്തെ ഓരോ മനസ്സും.\nപട്ടാളഭരണകൂടം പലവിധ വഴികളിലൂടെ സൂചിയെയും അവര് സൃഷ്ടിക്കാനിടയുള്ള പ്രതിരോധത്തെയും അകറ്റി നിര്‍ത്താന് ശ്രമിച്ചു. ഒങ്‌സാന് കുടുംബം ബര്‍മ്മയുടെ ചരിത്രത്തെ പുനഃനിര്‍വചിക്കുമെന്ന് ജണ്ടാഭരണകൂടം ഭയന്നു. എന്നാല് അപ്പോഴൊക്കെയും ഓങ്‌സാന് സൂചി മാതൃരാജ്യത്തിന്റെ നിലവിളി കേള്‍ക്കുന്നുണ്ടായിരുന്നു. ഓരോ തവണയും താനും കുടുംബവും പലായനത്തിന് വിധേയയരാകുമ്പോഴൂം സൂചിയുടെ ഹൃദയം ഒരു തിരിച്ചുവരവിനെക്കുറിച്ചാണ് സ്വപ്നം കണ്ടത്. അതുകൊണ്ടാകണം ഇന്ത്യയില് നിന്നും സൂചി സ്വാതന്ത്ര്യത്തിന്റെ പുതിയ പാഠങ്ങള് പഠിക്കാന് ശ്രമിച്ചത്. ഇംഗ്ലണ്ടില് നിന്നും തിരികെ ബര്‍മ്മയിലെത്തിയ സൂചി 1988 ല് തന്റെ ദൗത്യം ജനിച്ച നാടിന്റെ സ്വാതന്ത്ര്യമാണെന്ന് പ്രഖ്യാപിച്ചു. അതുപറയുമ്പോള്, തന്നെ കാത്തിരിക്കുന്നത് കൊടിയ മര്‍ദ്ദനങ്ങളും ഇരുട്ടറകളുമായിരിക്കുമെന്ന് അവര്‍ക്ക് ബോധ്യമായിരുന്നു. എന്നാല് കറകളഞ്ഞ ലക്ഷ്യം ഏതു പീഡനത്തെയും മറികടക്കാനുള്ള കരുത്ത് അവര്‍ക്ക് നല്‍കി,\nനാഷണല് ലിബറേഷന് ഫോര് ഡമോക്രസി എന്ന സംഘടനയിലൂടെ സൂചി ബര്‍മ്മയുടെ ചരിത്രത്തെ മറ്റൊരു വഴിയിലേയ്ക്ക് നയിക്കുമെന്ന് പ്രഖ്യാപിച്ചു. ജനങ്ങള് തങ്ങളുടെ ഹൃദയത്തില് സൂചിയെയും അവര് പ്രതിനിധാനം ചെയ്ത രാഷ്ട്രീയ നൈതികതയെയും അംഗീകരിച്ചെങ്കിലും ഭരണകൂടം അതിന് ഒരുക്കമായിരുന്നില്ല. സമാധാനത്തിനുള്ള നോബല് സമ്മാനം നേടിയിട്ടും ഭരണകൂട ഭീകരത സൂചിയെ വെറുതെ വിടാന് ഒരുക്കമായിരുന്നില്ല. തടവും ശിക്ഷയുമൊക്കെ തുടര്‍ന്നും അവര്‍ക്കുനേരേ കരാളമായി തുടര്‍ന്നു.\nബൗദ്ധ ദര്‍ശനത്തിന്റെ മണ്ണില് മഴപോലെ പെയ്ത തിന്മകളെ എതിരിടുകയും തടവറകളും തോക്കിന് കുഴലുകളും നിഷ്പ്രഭമാക്കുകയും ചെയ്യുന്ന കാഴ്ചയാണ് ഇന്ന് ലോകം കാണുന്നത്. സ്വാതന്ത്ര്യത്തിന്റെ ഇച്ഛകളെ ഒരു ഭരണകൂടത്തിനും ദീര്‍ഘനാള് മെരുക്കാനോ, ഇല്ലാതാക്കാനോ കഴിയില്ലെന്ന് മ്യാന്‍മാര് നമ്മോടു പറയുന്നു. ജീവിതത്തെ സഹനത്തിന്റെ ആകാശമാക്കിയ സൂചിയെ നക്ഷത്രങ്ങള്‍കൊണ്ട് ഭൂമി എതിരേല്‍ക്കുമ്പോള് സ്വാതന്ത്ര്യത്തിന്റെ പക്ഷികള് അവര്‍ക്കു ചുറ്റും ആഘോഷം സൃഷ്ടിക്കുന്നു. അത് ചരിത്രത്തിന്റെ അനവദ്യമായ കാഴ്ചയാണ്. ഇത് നമ്മെ കൂടുതല് കൂടുതല് സ്വാതന്ത്ര്യത്തിന്റെ അര്‍ഥങ്ങളെപ്പറ്റിയും വ്യാഖ്യാനങ്ങളെപ്പറ്റിയും ബോധ്യമാക്കുന്നു.\nസി അനൂപ് കടപ്പാട് ജനയുഗം വാരാന്തപ്പതിപ്പ് 21-11-2010


Others – CinemaDaddy\nBy Webdesk November 26, 2021 0\nലോകം മുഴുവൻ പിടിച്ചുലച്ച കോവിഡ് പ്രതിസന്ധി മൂലം അടച്ചിട്ടിരുന്ന കേരളത്തിലെ തീയറ്ററുകൾ വീണ്ടും തുറന്നപ്പോൾ പുതുജീവനേകി പ്രദർശനത്തിനെത്തിയ ചിത്രമാണ് പാൻ ഇന്ത്യൻ സൂപ്പർസ്റ്റാർ ദുൽഖർ സൽമാൻ നായകനായ…\nസാരിയുടുത്ത് മനോഹരമായി ചുവട് വെച്ച് പ്രേക്ഷകരുടെ പ്രിയങ്കരിയായ രചന നാരായണൻക്കുട്ടി; വീഡിയോ\nമറിമായം എന്ന ഹാസ്യ പരമ്പരയിലൂടെ പ്രേക്ഷക ഹൃദയം കീഴടക്കിയ താരമാണ് രചന നാരായണൻകുട്ടി. ഈയൊരു സീരിയലിലൂടെ താരം സിനിമയിലേക്കും എത്തി. റേഡിയോ മാംഗോയിൽ ആർജെ ആയി ജോലി…\n2035 റുബിക്സ് ക്യൂബുകൾ കൊണ്ട് ഒരു വമ്പൻ മരക്കാർ പോസ്റ്റർ; വൈറലായി വീഡിയോ..!\nBy Webdesk November 23, 2021 0\nഇന്നേ വരെയുള്ള മലയാള സിനിമയുടെ ചരിത്രത്തിലെ ഏറ്റവും വലിയ ചിത്രമാണ്, കംപ്ലീറ്റ് ആക്ടർ മോഹൻലാലിനെ നായകനാക്കി മാസ്റ്റർ ഡയറക്ടർ പ്രിയദർശൻ സംവിധാനം ചെയ്ത മരക്കാർ അറബിക്കടലിന്റെ സിംഹം.…\nനിങ്ങൾ ശരിക്കും അമ്മയും മകളുമാണോ..? നിത്യ ദാസിന്റെ മകൾക്കൊപ്പമുള്ള ഡാൻസ് കണ്ടമ്പരന്ന് ആരാധകർ; വീഡിയോ\nഈ പറക്കും തളിക എന്ന ചിത്രത്തിലൂടെ മലയാള സിനിമയിലേക്ക് എത്തിയ താരമാണ് നിത്യ ദാസ്. നരിമാന്, കുഞ്ഞിക്കൂനന്, ബാലേട്ടന്, സൂര്യ കിരീടം തുടങ്ങി നിരവധി ഹിറ്റ് സിനിമകളുടെ…\nBy webadmin November 10, 2021 0\nഗ്ലാമറസ് ലുക്കിൽ തകർപ്പൻ ചുവടുകളുമായി മാളവിക മേനോൻ; വീഡിയോ\nBy webadmin November 8, 2021 0\n916 എന്ന ചിത്രത്തിലൂടെ നായികയായി അരങ്ങേറിയ മാളവിക മേനോൻ മലയാളി പ്രേക്ഷകരുടെ പ്രിയ നടിയാണ്. നിദ്ര, ഹീറോ, ഞാന് മേരിക്കുട്ടി, ജോസഫ്, പൊറിഞ്ചു മറിയം ജോസ്, എടക്കാട്…\nഹൃദയം നുറുങ്ങുന്ന നിമിഷവും മാന്ത്രികത നിറഞ്ഞ സംഗീതവും..! ഹൃദയം ടീസർ; വീഡിയോ\nBy webadmin November 5, 2021 0\nമലയാളികളെ പൊട്ടിച്ചിരിപ്പിച്ച സിദ്ധിഖ് – ലാൽ കൂട്ടുകെട്ട് വീണ്ടും..! ചിരിയോടെ കാണാം ഈ വീഡിയോ\nBy webadmin November 4, 2021 0\nമലയാളികളെ നിർത്താതെ പൊട്ടിച്ചിരിപ്പിച്ച നിരവധി സൂപ്പർഹിറ്റ് സിനിമകൾ മലയാളികൾക്ക് സമ്മാനിച്ച കൂട്ടുകെട്ടാണ് സിദ്ധിഖ് – ലാലിന്റേത്. രാംജി റാവു സ്പീക്കിങ്, ഇൻ ഹരിഹർ നഗർ, ഗോഡ്‌ഫാദർ, വിയറ്റ്നാം…\nമരക്കാർ ലൊക്കേഷനിൽ സർപ്രൈസ് സന്ദർശനവുമായി തല അജിത്; വീഡിയോ\nമോഹൻലാൽ ആരാധകർ കാത്തിരിക്കുന്ന ചിത്രമാണ് പ്രിയദർശൻ സംവിധാനം ചെയ്ത മരക്കാർ. എന്നാൽ, ചിത്രം ഒ ടി ടിയിലാണോ അതോ തിയറ്ററിലാണോ റിലീസ് ചെയ്യുന്നതെന്ന് ഇതുവരെ വ്യക്തമായിട്ടില്ല. ഇപ്പോൾ…\nആശാന്റെ കാൽ തല്ലിയൊടിക്കുന്നതിനു മുൻപുള്ള ചെറിയ കോലാഹലം..! ഡാൻസ് കളിച്ച് സാധിക; വീഡിയോ\nBy webadmin November 3, 2021 0\nമിനിസ്‌ക്രീൻ പ്രേക്ഷകർക്കും സിനിമ പ്രേക്ഷകർക്കും ഒരേപോലെ സുപരിചിതമായ മുഖമാണ് സാധിക വേണുഗോപാൽ. മഴവില് മനോരമയില് പ്രക്ഷേപണം ചെയ്ത പട്ടുസാരി എന്ന പരമ്പരയിലൂടെയാണ് സാധിക ശ്രദ്ധിക്കപ്പെട്ടത്. മലയാളത്തില് തന്നെ…


du pg admission 2020 merit list: ഡല്‍ഹി സര്‍വകലാശാല പി.ജി പ്രവേശനം: രണ്ടാംഘട്ട മെറിറ്റ് ലിസ്റ്റ് - delhi university pg admission 2020 second merit list published and can be checked at du.ac.in | Samayam Malayalam\ndelhi university pg admission 2020 second merit list published and can be checked at du.ac.in\nഡല്‍ഹി സര്‍വകലാശാല പി.ജി പ്രവേശനം: രണ്ടാംഘട്ട മെറിറ്റ് ലിസ്റ്റ്\nAdarsh Js | Samayam Malayalam | Updated: 27 Nov 2020, 01:34:00 PM\nക്ലാസുകള് ഡിസംബര് 1ന് ആരംഭിക്കും\nഡല്‍ഹി സര്‍ലകലാശാല പി.ജി പ്രവേശനത്തിന്റെ രണ്ടാംഘട്ട മെറിറ്റ് ലിസ്റ്റ് പ്രസിദ്ധീകരിച്ചു. പട്ടിക ഡല്‍ഹി സര്‍വകലാശാലയുടെ ഔദ്യോഗിക വെബ്‌സൈറ്റായ du.ac.in ല് ലഭ്യമാണ്. ഓരോ കോഴ്‌സിനും വ്യത്യസ്ത മെറിറ്റ് ലിസ്റ്റുകള് തയ്യാറാക്കിയിട്ടുണ്ട്.\nനവംബര് 18നാണ് ആദ്യ മെറിറ്റ് ലിസ്റ്റ് പ്രസിദ്ധീകരിച്ചത്. 54 പി.ജി കോഴ്‌സുകളിലേക്കുള്ള പ്രവേശനത്തിനായുള്ള പട്ടികയാണിത്. മെറിറ്റ് ലിസ്റ്റ് പരിശോധിക്കാന് വിദ്യാര്‍ത്ഥികള് ആദ്യം ഡല്‍ഹി സര്‍വകലാശാലയുടെ du.ac.in എന്ന വെബ്‌സൈറ്റ് സന്ദര്‍ശിക്കുക. ഹോം പേജില് കാണുന്ന Admission ടാബ് ക്ലിക്ക് ചെയ്യാം. ടാബിനുള്ളില് PG Admission second list എന്ന ടാബ് കാണാം. അതില് ക്ലിക്ക് ചെയ്യുക. ഏത് വിഷയമാണ് വേണ്ടത് അത് ക്ലിക്ക് ചെയ്യുന്നതോടെ മെറിറ്റ് ലിസ്റ്റ് തെളിയും. ഇത് ഡൗണ്‍ലോഡ് ചെയ്ത് പ്രിന്റെടുത്ത് സൂക്ഷിക്കുക.\nAlso Read: എന്.ഐ.ഒ.എസ് ബോര്‍ഡ് പരീക്ഷാ ടൈംടേബിള് വന്നു\nഓണ്‍ലൈന് റിപ്പോര്‍ട്ടിങ്ങും രേഖകളുടെ പരിശോധനയും ഇപ്പോള് പുരോഗമിക്കുകയാണ്. നവംബര് 28 വരെ വിന്‍ഡോ ആക്ടാവായിരിക്കും. രണ്ടാംഘട്ട അലോട്ട്‌മെന്റ് ലിസ്റ്റിന്റെ ഭാഗമായി നവംബര് 30 വരെ ഫീസടയ്ക്കാന് അവസരമുണ്ടാകും. ഡിസംബര് 1ന് ക്ലാസുകള് ആരംഭിക്കും. കൂടുതല് വിവരങ്ങള് അറിയാന് ഡല്‍ഹി സര്‍വകലാശാലയുടെ ഔദ്യോഗിക വെബ്‌സൈറ്റ് സന്ദര്‍ശിക്കുക.\nജെ.എന്.യു പ്രവേശന പരീക്ഷാ ഫലം പ്രഖ്യാപിച്ചു ആര്‍ട്ടിക്കിള് ഷോ\nമെറിറ്റ് ലിസ്റ്റ് ഡൽഹി സർവകലാശാല du.ac.in du pg admission 2020 merit list delhi university\nWeb Title : delhi university pg admission 2020 second merit list published and can be checked at du.ac.in


വിന്‍സെന്‍ഷ്യന് കാരുണ്യസംരംഭങ്ങളുടെ 400-ാം വാര്‍ഷികാഘോഷം - Sathyadeepam\n|^| Home -> Cover story -> വിന്‍സെന്‍ഷ്യന് കാരുണ്യസംരംഭങ്ങളുടെ 400-ാം വാര്‍ഷികാഘോഷം\nവിന്‍സെന്‍ഷ്യന് കാരുണ്യസംരംഭങ്ങളുടെ 400-ാം വാര്‍ഷികാഘോഷം\nജലകണികകളാല് സമുദ്രവും മണല്‍ത്തരികളാല് മലകളും രൂപപ്പെട്ടിരിക്കുന്നതുപോലെ നന്മയുറ്റ ഒട്ടനേകം ചെറുപ്രവര്‍ത്തനങ്ങളുടെ സമഗ്രതയാണു വിശുദ്ധരുടെ ജീവിതം. സാധുക്കളില് ദൈവത്തെ തിരിച്ചറിയുകയും കരുണാര്‍ദ്രമായ ദൈവദൃഷ്ടിയിലൂടെ ലോകത്തെ നോക്കിക്കാണുകയും ചെയ്ത വിശുദ്ധനായിരുന്നു വിന് സെന്‍റ് ഡി പോള്. തന്‍റെ നിയോഗം തിരിച്ചറിഞ്ഞ കാലം മുതല് ദൈവശുശ്രൂഷയ്ക്കു സമ്പൂര്‍ണ സമര്‍പ്പിതനാവാനും ദുര്‍ബലരില് ദൈവസാന്നിദ്ധ്യം തിരിച്ചറിയാനും അദ്ദേഹത്തിനു കഴിഞ്ഞു. ദരിദ്രജനസമൂഹത്തിന് ആശ്വാസം പകര്‍ന്ന നല്ല സമരിയാക്കാരനായിരുന്ന അദ്ദേഹം അഗതികളുടെ പിതാവെന്നും ധര്‍മ്മിഷ്ഠരുടെ അപ്പസ്തോലനെന്നുമാണ് അറിയപ്പെട്ടിരുന്നത്.\nവിശുദ്ധനായ വിന്‍സെന്‍റ് ഡി പോളും വിശുദ്ധ ലൂയിസ് ഡി. മരില്ലാക്കവുമാണു വിന്‍സെന്‍ഷ്യന് കാരുണ്യസംരംഭങ്ങള്‍ക്കു തുടക്കം കുറിച്ചത്. ദരിദ്രജനവിഭാഗങ്ങളുടെ ശാരീരികവും ആത്മീയവുമായ സമഗ്ര വളര്‍ച്ചയാണു വിന്‍സെന്‍ഷ്യന് സൊസൈറ്റിയുടെ അടിസ്ഥാനലക്ഷ്യം. തന്മൂലം വിന്‍സെന്‍ഷ്യന് കാരുണ്യപ്രവര്‍ത്തനം ഏകരൂപാത്മകമോ നിശ്ചലാവസ്ഥയിലുള്ളതോ അല്ല. ആത്മാവിന്‍റെ പ്രേരണകള്‍ക്കനുസരിച്ചും കാലത്തിന്‍റെ സൂചനകള്‍ക്കനുസൃതമായും സഭയുടെ ആവശ്യങ്ങള്‍ക്കനുസരിച്ചുമാണ് അതിന്‍റെ പ്രവര്‍ത്തനസ്വഭാവം ഉരുത്തിരിയുന്നത്. അതു കേവലം ഒരു സന്ന്യാസ സമൂഹത്തിന്‍റെയോ ഒരു പ്രത്യേക നാട്ടിലോ ഒതുങ്ങിനില്ക്കുന്നില്ല. എല്ലാത്തരത്തിലുമുള്ള സ്നേഹ-സേവന സന്നദ്ധരായവര്‍ക്കു സമൂഹനന്മയ്ക്കുവേണ്ടി പ്രവര്‍ത്തിക്കാനുതകുംവിധം രൂപപ്പെടുത്തിയിരിക്കുന്നതാണു വിന്‍സെന്‍ഷ്യന് കാരുണ്യസംരംഭങ്ങള്.\nവി. വിന്‍സെന്‍റ് ഡി പോള്: വിന്‍സെന്‍ഷ്യന് ശൈലിയുടെ സ്ഥാപകപിതാവായ വിന്‍സെന്‍റ് ഡി പോള് 1581 ഏപ്രില് 24-ന് ഫ്രാന്‍സിലെ പോയ് യേ എന്ന ഗ്രാമത്തില് ഒരു ദരിദ്ര കര്‍ഷകകുടുംബത്തിലാണു ജനിച്ചത്. 1600 സെപ്തംബര് 23-ന് അദ്ദേഹം പട്ടത്വപദവിയില് അവരോധിക്കപ്പെട്ടു. 1605-ല് മാഴ്സില്ലസില് (Marseillas) നിന്നു നാര്‍ബോണിലേക്കുള്ള (Narbone) കപ്പല്‍യാത്രയ്ക്കിടെ തടവിലാക്കപ്പെടുകയും ട്യൂണിസി (Tunis)ലെത്തിയപ്പോള് അടിമായാക്കപ്പെടുകയും ചെയ്തു. എന്നാല് രണ്ടു വര്‍ഷത്തിനുശേഷം മോചിതനായ അദ്ദേഹം 1608-ല് പാരിസിലെത്തി തന്‍റെ ആത്മീയഗുരുവായ ഫാ. ഡി. ബെറുല്ലെയുടെ ശിക്ഷണം സ്വീകരിക്കുകയും ചെയ്തു. മൂന്നു ദശാബ്ദക്കാലത്തെ അവിടത്തെ വാസത്തിനിടയില് ഫാ. ആന്ദ്രേ ഡുവാലെന്ന പണ്ഡിതശ്രേഷ്ഠന്‍റെ സ്വാധീനവും അദ്ദേഹത്തിനുണ്ടായി. 1612-ല് ക്ലിച്ചി പട്ടണത്തിലെ ചെറിയൊരു ഇടവകയില് പുരോഹിതവൃത്തിയനുഷ്ഠിച്ചു. ഗ്രാമീണകുടുംബങ്ങളുടെ ആത്മീയോപദേശകനായി മാറിയത് ഇക്കാലയളവിലാണ്. ഈ കാലയളവ് അദ്ദേഹത്തിന്‍റെ ജീവിതത്തെ മാറ്റിമറിച്ചു. ദരിദ്ര ജനവിഭാഗങ്ങളുടെ ഉന്നമനത്തിനായി സ്വന്തം ജീവിതം ഉഴിഞ്ഞുവയ്ക്കാന് 1617-ല് അദ്ദേഹം തീരുമാനിച്ചു. ശിഷ്ടായുസ്സ് മുഴുവന് ഈ ദൃഢനിശ്ചയത്തിലധിഷ്ഠിതമായി പ്രവര്‍ത്തിക്കാന് അദ്ദേഹത്തിനു സാധിച്ചു. 1660 സെപ്തംബര് 27-ന് 80-ാം വയസ്സില് പാരീസില് വച്ചാണ് അദ്ദേഹം അന്തരിച്ചത്. അതിനോടകം ഫ്രഞ്ച് സഭയുടെ നവീകരണത്തിന്‍റെ വിജയപ്രതീകമായി അദ്ദേഹം മാറിക്കഴിഞ്ഞിരുന്നു.\nആദര്‍ശഭദ്രമായ ആ ജീവിതത്തിന്‍റെ അടയാളപ്പെടുത്തലുകളായി നിരവധി സ്മൃതിമന്ദിരങ്ങളിന്നു പാരീസിലുണ്ട്. അദ്ദേഹം നടത്തിയ നിരവധി അത്ഭുതപ്രവൃത്തികളും രോഗശാന്തിവൃത്തിയുമൊക്കെ ജനമനസ്സുകളില് പതിഞ്ഞുകിടക്കുന്നു. പോപ്പ് ക്ലമന്‍റ് പന്ത്രണ്ടാമന് 1737 ജൂണ് 16-ന് അദ്ദേഹത്തെ വാഴ്ത്തപ്പെട്ടവനായി പ്രഖ്യാപിച്ചു.\nവി. ളൂയിസ് ഡി മരിലാക്: വിന്‍സെന്‍ഷ്യന് കാരുണ്യസമൂഹത്തിന്‍റെ സ്ഥാപകരിലൊരാളായ വി. ലൂയിസ് ഡി. മരിലാക്ക് 1591 ആഗസ്റ്റ് 12-നാണു ഫ്രാന്‍സിലെ ലെ മെക്സിനു സമീപം വിക്കാര്‍ഡിയില് ജനിച്ചു ലൂയിസിന് അമ്മയെ അടുത്തറിയാനുള്ള ഭാഗ്യമുണ്ടായില്ല. വാത്സല്യം കോരിച്ചൊരിഞ്ഞ പിതാവിനെയും അവള്‍ക്കു ചെറുപ്രായത്തില് തന്നെ നഷ്ടമായി. എങ്കിലും പാരീസിനു സമീപമുള്ള റോയല് മൊണാസ്ട്രിയില് മികച്ച പരിചരണവും വിദ്യാഭ്യാസവും അവള്‍ക്കു ലഭിച്ചു. 15 വയസ്സുള്ളപ്പോള് കപ്പുച്ചിന് സന്ന്യാസിനീ സമൂഹത്തില് അംഗമാകാന് ആഗ്രഹിച്ചെങ്കിലും അവള്‍ക്കവിടെ പ്രവേശനം നിഷേധിക്കപ്പെട്ടു. 22-ാം വയസ്സില് മേരി രാജ്ഞിയുടെ സെക്രട്ടറിയായ അന്‍റോണി ലെ ഗ്രാസുമായുള്ള വിവാഹം ഉറപ്പിക്കപ്പെട്ടു. ആ ബന്ധത്തില് മൈക്കിള് എന്ന കുഞ്ഞും പിറന്നു.\nപിന്നീട് 1623 ജൂണ് 4-ന് പെന്തക്കോസ്ത് വിരുന്നുദിവസം അവള്‍ക്കു ദൈവികനിയോഗത്തിന്‍റെ ഉള്‍വിളിയുണ്ടാവുകയും അതവളുടെ ജീവിതം പാടെ രൂപാന്തരപ്പെടുത്തുകയും ചെയ്തു. 1628-ല് തന്‍റെ ജീവിതം അശരണസമൂഹത്തിന്‍റെ സേവനശുശ്രൂഷയ്ക്കുവേണ്ടി പൂര്‍ണമായി മാറ്റിവച്ചു. 1660 മാര്‍ച്ച് 15-ന് നിത്യതയില് വിലയം ചെയ്യുംവരെ ദുര്‍ബലരുടെ കണ്ണീരൊപ്പാന്‍വേണ്ടി തന്‍റെ ജീവിതം വി. ലൂയിസ് ഉഴിഞ്ഞുവച്ചു. 1920 മേയ് 9-ന് പോപ്പ് ബെനഡിക്ട് പതിനഞ്ചാമന് മാര്‍പാപ്പ ആ മഹതിയെ വിശുദ്ധപദവിയിലേക്കുയര്‍ത്തി. 1934 മാര്‍ച്ച് 11-ന് പോപ്പ് പയസ് പതിനൊന്നാമന് വി. ലൂയിസിനെ വാഴ്ത്തപ്പെട്ടവളായി പ്രഖ്യാപിച്ചു. 1960-ല് പോപ്പ് ജോണ് 22-ാമന് വി. ലൂയിസ് ഡി. മരിലിക്കയെ ക്രൈസ്തവ സന്നദ്ധപ്രവര്‍ത്തകരുടെ രക്ഷാധികാരിയെന്ന ബഹുമതി നല്കി ആദരിച്ചു.\nവിന്‍സെന്‍ഷ്യന് സേവന ച രിത്രത്തിന്‍റെ ആരംഭം: ദരിദ്രജന വിഭാഗങ്ങള്‍ക്കിടയില് സുവിശേഷദൗത്യത്തില് ഏര്‍പ്പെട്ടുകൊണ്ടാണു വിന്‍സെന്‍റ് ഡി പോളും ലൂയിസ് ഡി. മരിലാക്കും ഈ സന്നദ്ധപ്രസ്ഥാനത്തിനു തുടക്കം കുറിച്ചത്. 1617-ല് ഫൊളിവില്ലെയില് നടത്തിയ മികച്ച വചനപ്രഘോഷണമാണതിനു തുടക്കം കുറിച്ചത്. ലളിതവും ശക്തവുമായ വചനസന്ദേശം ജനഹൃദയങ്ങളില് പതിഞ്ഞു. ഇതേത്തുടര്‍ന്ന്, സേവനസന്നദ്ധരായി ഒട്ടേറെ പേര് മുന്നോട്ടു വന്നു. ഇതദ്ദേഹത്തിനു പ്രചോദനമാവുകയും സുവിശേഷദൗത്യത്തിലെ തന്‍റെ പാത അദ്ദേഹം തി രിച്ചറിയുകയും ചെയ്തു. അതേവര്‍ഷം ചാറ്റിലോണ് നഗരത്തില് വച്ചും സമാനമായ അനുഭവം അദ്ദേഹത്തിനുണ്ടായി. അവിടെ പ്രബോധനം ശ്രവിച്ചിരുന്ന ഇടവകക്കാര് തങ്ങളുടെ ഇടവകയില്‍പ്പെട്ടതും ഗുരുതര രോഗബാധകൊണ്ടു വലഞ്ഞതുമായ ഒരു കുടുംബത്തെ രക്ഷിക്കാന് ഒന്നടങ്കം മുന്നിട്ടിറങ്ങി. കഴിയുന്നത്ര വിഭവസമാഹരണം നടത്തിക്കൊണ്ട് ഇതിനു മുന്‍കയ്യെടുക്കുന്നതു വനിതകളുടെ സംഘമായിരുന്നുവെന്നതു ശ്രദ്ധേയമായി.\nഇത്തരം സംഭവങ്ങളാണ് വിന്‍സെന്‍ഷ്യന് കാരുണ്യസന്നദ്ധ പ്രവര്‍ത്തനങ്ങള്‍ക്കും തുടക്കം കുറിച്ചതെന്നു പറയാം. പ്രേഷിതദൗത്യത്തിന്‍റെയും സേവനശുശ്രൂഷയുടെയും രണ്ടു തലങ്ങളാണു വിന്‍സെന്‍ഷ്യന് കാരുണ്യസംരംഭത്തിനു പിന്നിലുള്ളത്. വിന്‍സെന്‍ഷ്യന് കാരുണ്യപ്രസ്ഥാനത്തിന്‍റെ സുസ്ഥിരമായ പ്രവര്‍ത്തനം ലക്ഷ്യമിട്ടു വിന്‍സെന്‍റ് ഡി പോള് ഒട്ടേറെ സന്നദ്ധസംഘടനാപ്രവര്‍ത്തനങ്ങള്‍ക്കു തുടക്കം കുറിക്കുകയുണ്ടായി. 1617-ല് അദ്ദേഹം തുടക്കം കുറിച്ച അന്താരാഷ്ട്ര ചാരിറ്റി സമിതി (International Association of Charities – AIC) ഇക്കൂട്ടത്തില് പ്രധാനമാണ്. വനിതാ പ്രവര്‍ത്തകര്‍ക്കു ഭൂരിപക്ഷമുള്ള ഈ സമിതി 53 രാജ്യങ്ങളിലായി സാമൂഹിക സന്നദ്ധപ്രവര്‍ത്തനം നടത്തിവരുന്നു. ഗ്രാമീണമേഖലയില് അജപാലനദൗത്യം ശക്തിപ്പെടുത്താനുദ്ദേശിച്ച് 1625-ല് വിന്‍സെന്‍റ് ഡി പോള് തുടക്കം കുറിച്ച അപ്പസ്തോലിക അജപാലനസംഘത്തിലിന്നു മൂവായിരത്തി അഞ്ഞൂറിലേറെ പേര് പ്രവര്‍ത്തിച്ചുവരുന്നു.\nവനിതകള്‍ക്കു പ്രാമുഖ്യം നല്കി വി. ലൂയിസ് ഡി. മരിലാക്കിന്‍റെ നേതൃത്വത്തില് പ്രവര്‍ത്തനമാരംഭിച്ച പ്രസ്ഥാനമാണു ‘ഡോട്ടേഴ്സ് ഓഫ് ചാരിറ്റി’. 1633 നവംബര് 29-നാണ് ഇതിനു തുടക്കം കുറിച്ചത്. വനിതകളുടെ അപ്പസ്തോലിക ദൗത്യനിര്‍വഹണസംഘമെന്ന നിലയില് സഭ അംഗീകരിച്ച പ്രസ്ഥാനം അനുസ്യൂതമായ വളര്‍ച്ച നേടിയിരിക്കുന്നു.\n93 രാജ്യങ്ങളിലായി പതിനാറായിരത്തിലേറെ വനിതകളാണിന്നു സജീവമായി ഈ സംഘത്തില് പ്രവര്‍ത്തിച്ചുവരുന്നത്. സ്വഭാവവൈശിഷ്ട്യമുള്ള സാധാരണ സ്ത്രീകളെ പങ്കെടുപ്പിച്ചുകൊണ്ടു തുടക്കം കുറിച്ച മറ്റൊരു സന്നദ്ധമുന്നേറ്റമാണു ‘ലേഡീസ് ഓഫ് ചാരിറ്റി’ എന്ന പേരിലറിയപ്പെടുന്നത്.\nവിന്‍സെന്‍ഷ്യന് കാരുണ്യസന്നദ്ധ പ്രസ്ഥാനത്തിന്‍റെ വളര്‍ച്ച: ഏതൊരു കാരുണ്യസംരംഭവും പ്രസക്തമാകുന്നത് അതു ജനങ്ങള് ഏറ്റെടുക്കുമ്പോഴാണ്. വിന്‍സെന്‍ഷ്യന് കാരുണ്യസംരംഭത്തിലും ഇതുതന്നെയാണു സംഭവിച്ചത്. കഴിഞ്ഞ 400 വര്‍ഷമായി ഈ പ്രസ്ഥാനം ജനഹദയങ്ങളെ പ്രചോദിപ്പിച്ചുകൊണ്ടിരിക്കുന്നു. ഒട്ടേറെ സംഘങ്ങളും സമിതികളും സ്ഥാപനങ്ങളുമൊക്കെയായി ഇന്നിതൊരു വലിയ സന്നദ്ധപ്രസ്ഥാനമായി വളര്‍ന്നിരിക്കുന്നു. 260-ലേറെ സജീവസമിതികളുണ്ട്. 153 രാജ്യങ്ങളിലായി രണ്ടു മില്യനിലേറെ സജീവ സന്നദ്ധപ്രവര്‍ത്തകരിന്നു വിന്‍സെന്‍റ് ഡി പോള് സൊസൈറ്റിയുടെ ഭാഗമായി പ്രവര്‍ത്തിച്ചുവരുന്നു.\n400-ാം വാര്‍ഷികാഘോഷങ്ങള്: ആഗോള പ്രസ്ഥാനമായി വളര്‍ച്ച പ്രാപിച്ച വിന്‍സെന്‍ഷ്യന് കാരുണ്യസമൂഹത്തിന്‍റെ 400-ാം വാര്‍ഷികാഘോഷം 2017 -ല് നടന്നുവരികയാണ്. “ഞാന് പരദേശിയായിരുന്നു; നിങ്ങളെന്നെ സ്വീകരിച്ചു” (മത്താ. 25:35) എന്ന വേദവാക്യമാണു ജൂബിലി വര്‍ഷത്തിന്‍റെ ആപ്തവാക്യം. അശരണരും അര്‍ഹരുമായ അഗതികള്‍ക്ക് ആശ്വാസമേകുന്നതിലൂടെ വിന്‍സെന്‍റ് ഡി പോളിന്‍റെയും വി. ലൂയിസിന്‍റെയും മഹനീയ മാതൃകയാണ് ഈ കാരുണ്യസന്നദ്ധസമൂഹം പിന്തുടരുന്നത്. പ്രാദേശികവും ദേശീയവും അന്തര്‍ദ്ദേശീയവുമായ ഒട്ടേറെ ആഘോഷപരിപാടികളാണ് ഈ വര്‍ഷം വിഭാവനം ചെയ്യപ്പെട്ടത്. 2017 ഒക്ടോബര് 12 മുതല് 15 വരെ ആഘോഷപരിപാടികളുടെ പരിസമാപ്തി സമ്മേളനം റോമില് നടക്കുകയുണ്ടായി. സെന്‍റ് പീറ്റേഴ്സ് സ്ക്വയറില് നടന്ന സമാപനയോഗത്തിലെ ഫ്രാന്‍സിസ് മാര്‍പാപ്പയുടെ അനുഗ്രഹപ്രഭാഷണം കേള്‍ക്കാന് ലോകത്തിലെമ്പാടുനിന്നുമായി പതിനായിരത്തിലേറെ വിന്‍സെന്‍ഷ്യന് കുടുംബാംഗങ്ങളാണ് അവിടെ ഒത്തുചേര്‍ന്നത്.\nസമാപനപ്രഭാഷണത്തില് ഫ്രാന്‍സിസ് മാര്‍പാപ്പ, വിന്‍സെന്‍ഷ്യന് കാരുണ്യപ്രവര്‍ത്തനങ്ങളെ പ്രകീര്‍ത്തിക്കുകയും ശതാബ്ദങ്ങളായി തുടരുന്ന കാരുണ്യപ്രവാഹം അണമുറിയാതെ നിലനിര്‍ത്താന് ആഹ്വാനം ചെയ്യുകയും ചെയ്തു.”to worship, to welcome, to go’- എന്നീ ലളിതമായ മൂന്നു പ്രവൃത്തികള്‍ക്ക് ഊന്നല് നല്കി പ്രവര്‍ത്തിക്കാന് മാര്‍പാപ്പ ആഹ്വാനം ചെയ്തു. ആരാധനയിലൂടെ ദൈവത്തോടടുക്കുന്ന മനുഷ്യന് ദുര്‍ബലസഹോദരനെ സ്വീകരിക്കാന് സന്നദ്ധനാകും. ദുര്‍ബല ജനതതിയെ കണ്ടെത്താന് പുറപ്പെടുകയെന്നതാണു മൂന്നാമത്തെ പ്രവൃത്തിയുടെ അന്തസ്സാരം.\nനല്ല ശമരിയാക്കാരായ വിന്‍സെന്‍റ് ഡി. പോളിനെയും വിശുദ്ധ ലൂയിസിനെയുംപോലെ അഗതികളുടെ കണ്ണീരൊപ്പാന് വിന്‍സെന്‍ഷ്യന് സമൂഹത്തിനു കഴിയേണ്ടതുണ്ട്. കേവലം സഹാനുഭൂതികള്‍ക്കപ്പുറം അതു ക്രിസ്തീയ ദൗത്യമാണെന്നു തിരിച്ചറിഞ്ഞു പ്രവര്‍ത്തിക്കണം. കാരുണ്യ ധാര്‍മ്മിക പ്രവര്‍ത്തനങ്ങളുടെ അഞ്ചാം ശതാബ്ദത്തിലേക്കു കടക്കുന്ന വിന്‍സെന്‍ഷ്യന് കുടുംബത്തിനു വിശുദ്ധ വിന്‍സെന്‍റ് ഡി പോളിന്‍റെയും വിശുദ്ധ ലൂയിസിന്‍റെയും മാതൃകാപരമായ ജീവിതം പ്രചോദനമാകട്ടെ! സന്ന്യാസത്തിന്‍റെയോ സമൂഹജീവിതത്തിന്‍റെയോ ചട്ടക്കൂട്ടില് നിന്നല്ലാതെ സ്വതന്ത്രമായ പ്രവര്‍ത്തനം വിന്‍സെന്‍ഷ്യന് പ്രവര്‍ത്തശൈലിയാണ്. വിന്‍സെന്‍റ് ഡി പോള് സ്ഥാപിച്ച സി.എം. ലൂയിയുടെ ഡിസി എന്നീ സഭകള് സന്ന്യാസത്തിന്‍റെ പരിധിയിലാണെങ്കിലും അതിനുമപ്പുറം അല്മായ കൂട്ടായ്മയുടെ വലിയ ബഹിര്‍സ്ഫുരണമാണു വിന്‍സെന്‍ഷ്യന് പ്രവര്‍ത്തകര്‍ക്കുള്ളത്.


ശബരിമല വിഷയത്തില് പ്രത്യേക നിയമ നിര്‍മാണമുണ്ടാകില്ല : പിണറായി വിജയന് | Pinarayi Vijayan|pressmeet|Sabarimala womens entry\nOct 16, 2018, 04:50 pm IST\nശബരിമല: ശബരിമല വിഷയത്തില് പ്രത്യേക നിയമ നിര്‍മാണമുണ്ടാകില്ലെന്ന് മുഖ്യമന്ത്രി പിണറായി വിജയന്. സുപ്രീം കോടതിയുടെ വിധി നടപ്പാക്കാന് സര്‍ക്കാര് ബാധ്യസ്ഥരാണെന്നും ഏത് പ്രായത്തിലുള്ള സ്ത്രീകള്‍ക്കും, ശബരിമലയില് എത്തുന്നുണ്ടെങ്കില് സുരക്ഷ ഉറപ്പുനല്‍കുമെന്നും മുഖ്യമന്ത്രി പറഞ്ഞു. മന്ത്രിസഭാ യോഗത്തിന് ശേഷം വാര്‍ത്താസമ്മേളനത്തിലായിരുന്നു മുഖ്യമന്ത്രി ഇക്കാര്യം വ്യക്തമാക്കിയത്.\nപുരുഷനുള്ള എല്ലാ അവകാശങ്ങളും സ്ത്രീകള്‍ക്കും ഉണ്ടെന്ന് സര്‍ക്കാര് സുപ്രീം കോടതിയില് സത്യവാങ്മൂലത്തില് വ്യക്തമാക്കിയിരുന്നു. അതിനാല് തന്നെ ഇനി അത് മാറ്റിപ്പറയാനാകില്ല. വിധിക്കെതിരെ നിയമം ഉണ്ടാക്കാനൊന്നും സര്‍ക്കാര് തയ്യാറല്ല. മുഖ്യമന്ത്രി പറഞ്ഞു. ശബരിമലയിലേക്ക് പോയ കാര് യാത്രക്കാരെ സ്ത്രീകള് പരിശോധിച്ചത് ചൂണ്ടിക്കാട്ടിയപ്പോള് നിയമം കൈയിലെടുക്കാന് ആരെയും അനുവദിക്കില്ലെന്ന് മുഖ്യമന്ത്രി പറഞ്ഞു.\nശബരിമലയിലേക്ക് പോകുന്നവരെ പരിശോധിക്കാന് ആര്‍ക്കും അവകാശമില്ല. അങ്ങനെയുണ്ടായാല് കര്‍ശന നടപടിയുണ്ടാകും. വിശ്വാസികള്‍ക്ക് എപ്പോഴും അവരുടെ വിശ്വാസങ്ങള്‍ക്ക് അനുസരിച്ച് കാര്യങ്ങള് നടത്തണം. അതിന് തടസം വരുന്ന ഒരു നടപടിയും സര്‍ക്കാരിന്റെ ഭാഗത്ത് നിന്നുണ്ടാകില്ല. സാധാരണ ശബരിമലയില് പോകുന്നവര് ശാന്തമായി മടങ്ങി വരാറുണ്ട്. അതിന് ഭംഗം വരുന്ന എന്തെങ്കിലും ഉണ്ടാകുന്നത് സര്‍ക്കാര് അംഗീകരിക്കില്ല. മുഖ്യമന്ത്രി മുന്നറിയിപ്പ് നല്‍കി.\nPinarayi Vijayan pressmeet Sabarimala womens entry\nജിന്‍സണും നീനയ്ക്കും ജി.വി.രാജ പുരസ്കാരം\nലൈംഗികാരോപണം: കോണ്‍ഗ്രസ് വിദ്യാര്‍ത്ഥി സംഘടന ദേശീയ അധ്യക്ഷന് രാജിവച്ചു


പ്രിയപ്പെട്ട സണ്ണി ജോസഫ് സൈക്കാര്‍ട്ടിസ്റ്റ്(അമേരിക്ക) വായിച്ചറിയുന്നതിന്,;ഞാന് നിങ്ങള് ഉദ്ദേശിച്ചയാളല്ലാ ! ശ്രീദേവിയുടെ കത്ത് ശ്രദ്ധനേടുന്നു\nസൈക്കോ ത്രില്ലര് മലയാളചലചിത്രമാണ് മണിച്ചിത്രത്താഴ്. മോഹന്‍ലാല്, ശോഭന, സുരേഷ് ഗോപി എന്നിവരാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്. പാരമ്പര്യ ചിന്താഗതിയുള്ള അമ്മാവന്റെ വാക്കിനെ അവഗണിച്ച് യുവദമ്പതികളായ ഗംഗയും നകുലനും തങ്ങളുടെ പഴയ തറവാട്ടിലേക്ക് പ്രവേശിക്കുന്നതോട്കൂടി ഉണ്ടാകുന്ന സംഭവങ്ങള്‍ക്ക് സാക്ഷ്യം വഹിക്കുകയാണ് ചിത്രം\nവിവാഹത്തിന് ശേഷം കടുത്ത നൈരാശ്യത്തിന്റെ പിടിയിലായ നകുലന്റെ മുറപ്പെണ്ണ് ശ്രീദേവിയായാണ് മാടമ്പള്ളിയിലെ രോഗിയെന്നാണ് എല്ലാവരും കരുതുന്നത്. എന്നാല് പിന്നീട് ഗംഗയാണതെന്ന് തിരിച്ചറിയുന്നു. ചിത്രം അവസാനിക്കുമ്പോള് മോഹന്‍ലാലിന്റെ ഡോക്ടര് സണ്ണി ശ്രീദേവിയോട് വിവാഹാഭ്യര്‍ത്ഥന നടത്തുന്നുണ്ട്. ഇപ്പോഴിതാ ശ്രീദേവി സണ്ണിക്കൊരു കത്തെഴുതിയിരിക്കുകയാണ്. ശരത് ശരിയുടെ ഭാവനയില് വിരിഞ്ഞ കത്ത് സോഷ്യല് മീഡിയയിലൂടെ വൈറലാവുകയാണ്.\nകേരളത്തെ പിടിച്ചുകുലുക്കിയ സ്വര്‍ണക്കടത്ത് കേസ് പ്രതികള് എന്‍ഐഎ പിടിയിലായിട്ടും സ...


കൊച്ചിയില് ആധുനിക ബസ് ഷെല്‍ട്ടറുകള് | Steel Furniture bus shelters to dot city - Malayalam Oneindia\nകൊച്ചിയില് ആധുനിക ബസ് ഷെല്‍ട്ടറുകള്\nകൊച്ചി: കൊച്ചിയില് നവീനരീതിയിലുള്ള സ്റീല് ഫര്‍ണിച്ചറുകളുള്ള ബസ് ഷെല്‍ട്ടറുകള് വരുന്നു. നിലവിലുള്ള ബസ് സ്റോപ്പുകളുടെ ന്യൂനതകള് ഇല്ലാത്ത ബസ് ഷെല്‍ട്ടറുകളാണ് കൊച്ചി നഗരത്തില് സ്ഥാപിക്കുന്നത്.\nമുംബൈയിലെ ജയ്സീനെറ്റ് എന്ന കമ്പനിയാണ് സ്റീല് ഫര്‍ണിച്ചറുകളുള്ള ബസ് ഷെല്‍ട്ടറുകള് രൂപകല്പന ചെയ്യുകയും സ്ഥാപിക്കുകയും ചെയ്യുന്നത്. ബിഒടി വ്യവസ്ഥയിലാണ് ബസ് ഷെല്‍ട്ടറുകള് സ്ഥാപിക്കുന്നത്. ഇതുസംബന്ധിച്ച് കമ്പനി കൊച്ചി കോര്‍പ്പറേഷനുമായും തദ്ദേശസ്വയംഭരണ വകുപ്പുമായും കരാറില് ഒപ്പുവച്ചു.\nകൊച്ചി കോര്‍പ്പറേഷന് പരിധിക്കുള്ളില് സ്റീല് ഫര്‍ണിച്ചറുകളുള്ള 57 ബസ് ഷെല്‍ട്ടറുകല് സ്ഥാപിക്കും. ജിഐ പൈപ്പുകളും മറ്റും ഉപയോഗിച്ചാണ് ഷെല്‍ട്ടര് നിര്‍മിക്കുക. 15 വര്‍ഷത്തിന് ശേഷം ഷെല്‍ട്ടറുകള് കൊച്ചി കോര്‍പ്പറേഷന് കൈമാറും.\nബസ് ഷെല്‍ട്ടറുകള് അന്താരാഷ്ട്ര നിലവാരത്തിലുള്ളവയായിരിക്കുമെന്ന് ജയ്സീനെറ്റ് മാനേജിംഗ് ഡയറക്ടര് കെ. ജയചന്ദ്രന് പറഞ്ഞു. ബസ് ഷെല്‍ട്ടറുകള് വൃത്തിയായി സൂക്ഷിക്കുന്നതിനായി മൊബൈല് യൂണിറ്റുകളെ നിയോഗിക്കും. വൈറ്റില, ദേശാഭിമാനി, കലൂര്, ലിസി സ്റോപ്പുകളില് ഇത്തരം നാല് ഷെല്‍ട്ടറുകള് സ്ഥാപിച്ചുകഴിഞ്ഞു. കമ്പനിയുടെ വര്‍ക്ക്ഷോപ്പില് 15 എണ്ണം തയ്യാറായിവരികയാണ്.\nതിരുവനന്തപുരം, കോഴിക്കോട്, ചെര്‍ക്കളം എന്നിവിടങ്ങളില് ഇത്തരം ഷെല്‍ട്ടറുകള് നേരത്തെ സ്ഥാപിച്ചിട്ടുണ്ടെങ്കിലും കൊച്ചിയില് ഇവ സ്ഥാപിക്കുന്നത് ആദ്യമായാണ്. ഒരു ലക്ഷം മുതല് 1.2 ലക്ഷം രൂപ വരെയാണ് ഒരു ഷെല്‍ട്ടര് സ്ഥാപിക്കുന്നതിനുള്ള ചെലവ്. ഷെല്‍ട്ടറുകളില് പരസ്യങ്ങളും നല്‍കും.